ദില്ലിയില് ബെല്‍ജിയന് വനിതയ്‌ക്കെതിരെ അതിക്രമം, ഇന്ത്യ കാണാന് എത്തിയ വനിത മണിക്കൂറുകള്‍ക്കുള്ളില് ഇന്ത്യ വിട്ടു | Tourist woman harassed in Delhi - Malayalam Oneindia\nUpdated: Thu, Feb 7, 2019, 17:21 [IST]\nദില്ലി: ഇന്ത്യ സന്ദര്‍ശിക്കാന് എത്തിയ ബെല്‍ജിയന് വനിത 24 മണിക്കൂര് തിക.ും മുന്‍പ് ഇന്ത്യ വിട്ടു. വിനോദയാത്രയ്‌ക്കെത്തിയ വനിത തന്റെ യാത്ര പാതിവഴിക്കാക്കി മടങ്ങിയത് രാജ്യത്ത് അവര്‍ക്ക് നേരിട്ട ദുരനുഭവത്തെ തുടര്‍ന്നാണ്. ബെല്‍ജിത്ത് തിരിച്ചെത്തിയ അവര് ബെല്‍ജിയന് എംബസിക്കും ഇന്ത്യയിലെ ആഭ്യന്തര മന്ത്രാലയത്തിനും തന്റെ ദുരനുഭവങ്ങള് വിവരിച്ചുകൊണ്ടുള്ള കത്തയച്ചു. തുടര്‍ന്ന് സംഭവത്തില് കേസെടുത്ത് ദില്ലി പോലീസ് അന്വേഷണമാരംഭിച്ചു.\nദില്ലിയില് ഡിസംബര് ആറിന് എത്തിയ വനിത സിം കാര്‍ഡ് എടുത്തെന്നും തുടര്‍ന്ന് റെയില്‍വേ സ്‌റ്റേഷനില് നിന്നും ഓട്ടോയില് കയറുകയും എന്നാല് ഓട്ടോ ഡ്രൈവര് പോലീസ് ഐഡന്റിറ്റി കാര്‍ഡ് കാണിച്ച രണ്ട് പേര്‍ക്കു മുന്നില് ഓട്ടോ നിര്‍ത്തി. ഇവര് വനിതയ്ക്ക് ടൂറിസ്റ്റ് പോലീസിന്റെ അനുമതി ഇല്ലാതെ മുന്നോട്ട് പോകാനാകില്ലെന്നും പറഞ്ഞു. തുടര്‍ന്ന് ഓട്ടോ റിക്ഷ ഡ്രൈവര് പോലീസ് യൂണിഫോമിട്ട ആരുപോര് ഉള്ളിടത്ത് വിദേശ വനിതയെ ഇറക്കി വിട്ടു. ഇവര് താന് ധരിച്ചിരിക്കുന്ന സ്വര്‍ണം നല്‍കാന് ആവശ്യപ്പെടുകയും തമാസിക്കാന് തിരഞ്ഞെടുത്ത ഹോട്ടലിലേക്ക് വിളിച്ച് ബൂക്കിങ് തടസപ്പെടുത്താന് ശ്രമിക്കുകയും ചെയ്തതായും ഇവര് പരാതിയില് പറയുന്നു.\nബുക്കിങ് റദ്ദാക്കിയാതായി പറഞ്ഞെന്നും തുടര്‍ന്ന് വീണ്ടും തന്നെ ഓട്ടോയില് കയറ്റി പുതിയ ഇടത്തിലേക്ക് എത്തിച്ച് വിവിധ ഹോട്ടലുകള് ഏര്‍പ്പാടാക്കാന് ശ്രമിച്ചെന്നും ഒടുവില് 40ഡോളറിന് താന് ഒരു ഹോട്ടല് ബുക്ക് ചെയ്‌തെന്‌നും ഇവര് പറയുന്നു. ഇവര് ഓരു കാബില് വനിതയെ മറ്റ് രണ്ട് സ്ത്രീകള്‍ക്കൊപ്പം ഹോട്ടലിലെത്തിച്ചെന്നും റൂമില് ഇന്റര്‍നെറ്റോ മറ്റ് സൗകര്യമോ ഉണ്ടായില്ലെന്നും ഇവര് ആരോപിക്കുന്നു.\nഇതോടെ പരിഭ്രാന്തിയിലായ വിദേശ വനിത ഋഷികേശിലേക്ക് വിളിച്ച് തന്റെ അവസ്ഥ പറഞ്ഞു. അവര് വനിത ആദ്യം ബുക്ക് ചെയ്ത ഹോട്ടലിലേക്ക വിളിച്ചപ്പോള് ബുക്കിങ് റദ്ദാക്കിയില്ലെന്ന നിര്‍ദേശമാണ് ലഭിച്ചത്. ഇതോടെ കബളിപ്പിക്കപ്പെടുകയാണെന്ന് മനസിലായെന്നും ഇവര് പരാതിയില് പറയുന്നു. ഇതോടൊണ് ഇവര് തിരിച്ച് പോകാന് ഒരുങ്ങിയത്. ഇത്തരത്തില് നിരവധി പേര് കബളിപ്പിച്ചെന്നും ഇത് ഇന്ത്യയിലെ വിനോദസഞ്ചാര മേഖലയെ തളര്‍ത്തുന്നതണെന്നുംഇവര് പറയുന്നു. ഇവരുടെ പരാതിയില് ദില്ലി ഡെപ്യൂട്ടി കമ്മീഷണര് ഓഫ് പോലീസ് അന്വേഷണം ആരംഭിച്ചു.\ndelhi belgium woman tourist harassment police ദില്ലി അക്രമം പോലീസ് വിനോദസഞ്ചാരം\nTourist woman harassed in Delhi, she return back to Belgium with in 24 hours and filedacomplaint against it


പ്രതിഫലത്തിന്റെ കാര്യത്തില് നന്ദിതയാണ് താരം.. സത്യന് ലഭിക്കുന്നത്? ആത്മസഖിയിലെ താരങ്ങളുടെ പ്രതിഫലം | Atmasakhi serial stars remuneration - Malayalam Filmibeat\n» പ്രതിഫലത്തിന്റെ കാര്യത്തില് നന്ദിതയാണ് താരം.. സത്യന് ലഭിക്കുന്നത്? ആത്മസഖിയിലെ താരങ്ങളുടെ പ്രതിഫലം\nആത്മസഖി സീരിയലിലെ താരങ്ങളുടെ പ്രതിഫലം | filmibeat Malayalam\nമിനിസ്‌ക്രീന് പ്രേക്ഷകര്‍ക്ക് ഏറെ പ്രിയപ്പെട്ട പരമ്പരയാണ് മഴവില് മനോരമയില് പ്രേക്ഷേപണം ചെയ്യുന്ന ആത്മസഖി. അഭിനേത്രി കൂടിയായ സംഗീതാ മോഹനാണ് സീരിയലിന് കഥയെഴുതുന്നത്. മോഹന് കുപ്ലേരി സംവിധാനം ചെയ്യുന്ന പരമ്പരയിലെ താരങ്ങള്‍ക്ക് മികച്ച സ്വീകാര്യതയാണ് താരത്തിന് ലഭിച്ചുകൊണ്ടിരിക്കുന്നത്. പതിവ് പരമ്പരകളില് നിന്ന് വ്യത്യസ്തമായി സഞ്ചരിക്കുന്ന ഈ പരമ്പരയിലെ താരങ്ങളുടെ പ്രതിഫലത്തെക്കുറിച്ച് നമുക്കൊന്ന് പരിശോധിക്കാം.\nനന്ദിതാ മേനോനായി എത്തുന്ന അവന്തിക മോഹനാണ് പ്രതിഫലത്തിന്റെ കാര്യത്തില് മുന്നില് നില്‍ക്കുന്നത്. സത്യജിത്ത് ഐപിഎസ്സിനെ അവതരിപ്പിക്കുന്ന റെയ്ജന്, ഡോക്ടര് അഭിലാഷായി വേഷമിടുന്ന സഞ്ജീവ് എം പിള്ള, നിയയെ അവതരിപ്പിക്കുന്ന പ്രതീക്ഷ തുടങ്ങിയവര്‍ക്ക് മികച്ച സ്വീകാര്യതയാണ് ലഭിച്ചുകൊണ്ടിരിക്കുന്നത്. മിനിസ്‌ക്രീനിലെ മിന്നും താരമായ ബീന ആന്റണിയും മനോജും ഭാര്യഭര്‍ത്താക്കന്‍മാരായി ഈ സീരിയലില് വേഷമിടുന്നുണ്ട്.\nനന്ദിതയെ അവതരിപ്പിക്കുന്ന അവന്തികയ്ക്ക് ലഭിക്കുന്ന പ്രതിഫലം\nമണിമുറ്റം തറവാട്ടിലെ മൂത്ത പുത്രിയായ ഡോക്ടര് നന്ദിതയെ ചുറ്റിപ്പറ്റിയാണ് കഥ പുരോഗമിക്കുന്നത്. നന്ദിതയെന്ന കേന്ദ്ര കഥാപാത്രത്തെ അവതരിപ്പിക്കുന്ന അവന്തിക മോഹന് ദിവസം 8000 രൂപയാണ് പ്രതിഫലമായി ലഭിക്കുന്നത്.\nമിനിസ്‌ക്രീനിലെ മിന്നും താരമായി റെയ്ജന്\nസത്യജിത്ത് ഐപിഎസെന്ന നായക കഥാപാത്രത്തെ അവതരിപ്പിക്കുന്ന റെയ്ജന് ഒരു ദിവസം 4000 രൂപയാണ് പ്രതിഫലമായി ലഭിക്കുന്നത്. മികച്ച പ്രേക്ഷക പിന്തുണയാണണ് ഈ താരത്തിന് ലഭിക്കുന്നത്.\nബീനാ ആന്റണിക്ക് ലഭിക്കുന്നത്\nമിനിസ്‌ക്രീന് പരമ്പരകളിലെ നിറസാന്നിധ്യമായി മാറിയ ബീനാ ആന്റണിയും ഭര്‍ത്താവ് മനോജും ഈ പരമ്പരയില് വേഷമിടുന്നുണ്ട്. ഭാര്യാ ഭര്‍ത്തക്കാന്‍മാരായിത്തന്നെയാണ് ഇരുവരും പ്രത്യക്ഷപ്പെടുന്നത്. ബീനാ ആന്റണിക്ക് ദിവസം 7000 രൂപ ലഭിക്കുമ്പോള് മനോജിന് 5000മാണ് ലഭിക്കുന്നത്.\nനന്ദിതയുടെ അനുജത്തി നിയയെ അവതരിപ്പിക്കുന്ന പ്രതീക്ഷയ്ക്ക് ഒരു ദിവസം 3500 രൂപയാണ് പ്രതിഫലമായി ലഭിക്കുന്നത്.\nഡോക്ടര് അഭിലാഷിന് ലഭിക്കുന്നത്\nനന്ദിതയുടെ ഭര്‍ത്താവായ ഡോക്ടര് അഭിലാഷിനെ അവതരിപ്പിക്കുന്ന സഞ്ജീവിന് 3500 രൂപയാണ് പ്രതിഫലമായി ലഭിക്കുന്നത്.\nസത്യജിത്തിന്റെ ഭാര്യയായി വേഷമിടുന്ന ചിലങ്കയ്ക്ക് 3500 രൂപയാണ് ഒരു ദിവസം ലഭിക്കുന്നത്.\nAtmasakhi serial stars remuneration.


അതൊരു സിനിമയാണ്: മെര്‍സലിനു പിന്തുണയുമായി കോടതി- No 'Mersal' Ban, Says Madras High Court | Indian Express Malayalam\nno mersal ban says madras high court\nരാജ്യത്തെക്കുറിച്ചും കുറിച്ചും കേന്ദ്ര സര്‍ക്കാരിന്റെ ജിഎസ്ടിയെക്കുറിച്ചും തെറ്റായ വിവരങ്ങള് പ്രചരിപ്പിക്കുന്ന രംഗങ്ങളുണ്ടെന്നും കാണിച്ചാണ് ഹര്‍ജി നല്‍കിയത്.\nUpdated: October 27, 2017 2:06:32 pm\nചെന്നൈ: വിജയ് ചിത്രം മെര്‍സലിന്റെ സെന്‍സര് ബോര്‍ഡ് സര്‍ട്ടിഫിക്കറ്റ് പിന്‍വലിക്കണമെന്ന് ആവശ്യപ്പെട്ട് സമര്‍പ്പിച്ച ഹര്‍ജി മദ്രാസ് ഹൈക്കോടതി തള്ളി. അഭിപ്രായ സ്വാതന്ത്ര്യത്തെ പിന്തുണച്ച കോടതി അതൊരു സിനിമ മാത്രമാണ്, അല്ലാതെ യഥാര്‍ഥ സംഭവമൊന്നുമല്ലെന്നും നിരീക്ഷിച്ചു.\nരാജ്യത്തെക്കുറിച്ചും കേന്ദ്ര സര്‍ക്കാരിന്റെ ജിഎസ്ടിയെക്കുറിച്ചും തെറ്റായ വിവരങ്ങള് പ്രചരിപ്പിക്കുന്ന രംഗങ്ങളുണ്ടെന്നും കാണിച്ചാണ് ഹര്‍ജി നല്‍കിയത്. വിവാദങ്ങള്‍ക്കിടയിലും ചിത്രത്തെ പിന്തുണച്ച ആരാധകര്‍ക്കും സിനിമാപ്രവര്‍ത്തകര്‍ക്കും നന്ദിയറിയിച്ചുകൊണ്ട് വിജയ് ഇറക്കിയ പത്രക്കുറിപ്പിനു പുറകേയാണ് കോടതിയുടെ വിധി.\nറിലീസ് ദിവസം മുതല് ജിഎസ്ടിയെക്കുറിച്ചുള്ള നായകന്റെ ഡയലോഗിന്റെ പേരില് വിവാദത്തിലാണ് ചിത്രം. കേന്ദ്ര സര്‍ക്കാരിന്റെ പരിഷ്‌കാരങ്ങളെ പരിഹസിക്കുന്ന രംഗങ്ങള് ചിത്രത്തില് നിന്ന് നീക്കം ചെയ്യണമെന്ന് ആദ്യം ആവശ്യപ്പെട്ടത് ബിജെപി തമിഴ്നാട് സംസ്ഥാന പ്രസിഡന്റ് തമിളിസൈ സൗന്ദര്‍രാജനാണ്. പിന്നീട് പാര്‍ട്ടി ദേശീയ സെക്രട്ടറി എച്ച്.രാജ വിജയ്‌യെ ജോസഫ് വിജയ് എന്ന് വിശേഷിപ്പിച്ച് പ്രശ്നത്തിന് വര്‍ഗീയ നിറം പകരുകയും ചെയ്തു. ഇതിനു പിറകെയാണ് ചിത്രത്തെ നിയമക്കുരുക്കില് പെടുത്താനുള്ള ശ്രമമുണ്ടായത്.\nWeb Title: No mersal ban says madras high court


RegionalObituary മുന് എംഎല്‍എ എസ്.രാമചന്ദ്രന്‍പിള്ള അന്തരിച്ചു ചെങ്ങന്നൂര്: മുന് എംഎല്‍എ എസ്. രാമചന്ദ്രന് പിള്ള (67) അന്തരിച്ചു .ചെങ്ങന്നൂര് കല്ലിശേരി വിരുത്തിയേത്ത് തോപ്പില് കുടുംബാംഗമാണ്. 1987-88 ല് ചെങ്ങന്നൂരില് നിന്നും എന്‍ഡിപി സ്ഥാനാര്‍ത്ഥിയായി മത്സരിച്ച രാമചന്ദ്രന് പിള്ള സി.പി.എമ്മിലെ പി.കെ നമ്പ്യാരെയാണ് പരാജയപ്പെടുത്തിയത്. Read More\nപ്രഫ. അമ്പലപ്പുഴ രാമവര്‍മ കോട്ടയം: പ്രസിദ്ധ സാഹിത്യകാരനും അധ്യാപകനുമായ പ്രഫ. അമ്പലപ്പുഴ രാമവര്‍മ (കെ. രാമവര്‍മ തിരുമുല്‍പ്പാട്-87) അന്തരിച്ചു. കിടങ്ങൂര് വടവാമനയില്ലത്തു സുബ്രഹ്മണ്യന് നമ്പൂതിരിയുടെയും അമ്പലപ്പുഴ പുതിയ കോവിലകത്ത് അംബിക അമ്മയുടെയും മകനായി 1926 ഡിസംബര് 10-നായിരുന്നു ജനനം. അമ്പലപ്പുഴയിലെ വിവിധ സ്‌കൂളുകളിലായിരുന്നു പ്രാഥമിക വിദ്യാഭ്യാസം. 1948-ല് ആലുവ യുസി കോളജില് അധ്യാപകനായി ചേര്‍ന്നു. 1952-ല് കോട്ടയം സിഎംഎസ് കോളജിലേക്കു മാറി. 1960 മുതല് 26 വര്‍ഷക്കാലം സിഎംഎസിലെ മലയാളം വകുപ്പു മേധാവിയായിരുന്നു.\nപിന്നീടു ശ്രീശങ്കരാചാര്യ സംസ്‌കൃത സര്‍വകലാശാലയുടെ ഏറ്റുമാനൂരിലുള്ള പ്രാദേശിക കേന്ദ്രത്തില് ഡയറക്ടര് ഇന് ചാര്‍ജും മലയാളം പ്രഫസറുമായി മൂന്നു വര്‍ഷം ജോലി ചെയ്തു. കേരള, എംജി, കാലിക്കറ്റ് സര്‍വകലാശാലകളില് പരീക്ഷാ ബോര്‍ഡിന്റെ ചെയര്‍മാന് സ്ഥാനം വഹിച്ചിട്ടുണ്ട്. എംജി സര്‍വകലാശാലയുടെ പ്രഥമ മലയാളം ബോര്‍ഡ് ഓഫ് സ്റ്റഡീസ് ചെയര്‍മാനായിരുന്നു.\n1986-ല് ജര്‍മനിയില് നടന്ന അന്താരാഷ്ട്ര കലാമേളയില് കേരള കലാമണ്ഡലം കഥകളി ട്രൂപ്പിന്റെ നേതൃത്വം വഹിച്ചു പങ്കെടുത്തിട്ടുണ്ട്. 1993-ല് കഥകളിക്കുള്ള എം.കെ.കെ. നായര് അവാര്‍ഡ്, കേരള സംഗീതനാടക അക്കാദമിയുടെ 2004ലെ ഗുരുപൂജ പുരസ്‌കാരം, 2006ല് ഡോ. ഹെര്‍മന് ഗുണ്ടര്‍ട്ട് പുരസ്‌കാരം, 2007ല് പ്രഫ. ഗുപ്തന്‍നായര് പുരസ്‌കാരം എന്നിവ ലഭിച്ചിട്ടുണ്ട്. കൊട്ടാരത്തില് ശങ്കുണ്ണിയുടെ ഐതിഹ്യമാല ഉള്‍പ്പെടെ ഒട്ടേറെ പുസ്തകങ്ങള്‍ക്ക് അവതാരിക എഴുതി. നവരശ്മി, സാഹിതീസൗരഭം, കഥകളി നിരൂപണം, വീണപൂവ്-വ്യാഖ്യാനം, സ്വപ്നവാസവദത്തം-വിവര്‍ത്തനം, കല്യാണസൗഗന്ധികം ശീതങ്കന് തുള്ളല്-ആമുഖവും വ്യാഖ്യാനവും, ഭാഷാനൈഷധ ചമ്പു-പഠനം, തെരഞ്ഞെടുത്ത സുഭാഷിതങ്ങള്, കേരളത്തിലെ പ്രാചീനകലകള്, കവിപൂജയും കാവ്യാസ്വാദനവും, സ്മൃതിമണ്ഡപം, സുഭാഷിത മഞ്ജരി, പ്രബന്ധമഞ്ജുഷ തുടങ്ങി നാല്‍പ്പതോളം പുസ്തകങ്ങള് അദ്ദേഹത്തിന്റെതായിട്ടുണ്ട്. Read More\nകോഴിക്കോട് സാമൂതിരി പികെഎസ് രാജ അന്തരിച്ചു കോഴിക്കോട്: കോഴിക്കോട് സാമൂതിരി പികെഎസ് രാജ അന്തരിച്ചു 101 വയസ്സായിരുന്നു. സാമൂഹ്യസാംസ്‌കാരികവിദ്യാഭ്യാസ മേഖലകളില് കോഴിക്കോട്ടെ നിറസാന്നിധ്യമായിരുന്നു. സാമൂതിരി ഹയര് സെക്കണ്ടറി സ്‌കൂള്, ഗുരുവായൂരപ്പന് കോളേജ്, തളി ക്ഷേത്രം, ചേമഞ്ചേരി മുതല് കൊല്ലങ്കോട് വരെയുള്ള ക്ഷേത്രങ്ങളുടെ മാനേജിംഗ് ട്രസ്റ്റി, ഗുരുവായൂര് ക്ഷേത്രത്തിന്റെ ദേവസ്വം ബോര്‍ഡ് സ്ഥിരാംഗം എന്നീ നിലകളില് പ്രവര്‍ത്തിച്ചിട്ടുണ്ട്.\n1913ല് സാമൂതിരി കോവിലകത്തിന്റെ ഭാഗമായ തിരുവണ്ണൂര് കോവിലകത്തായിരുന്നു ജനനം. വിദ്യാഭ്യാസത്തിനുശേഷം മദ്രാസില് ടെലഗ്രാഫ് ഡിപ്പാര്‍ട്ട്‌മെന്റില് ജൂനിയര് എന്‍ജിനീയറായി ജോലിയില് പ്രവേശിച്ചു. തുടര്‍ന്ന് ടെലഗ്രാഫ് ഡെപ്യൂട്ടി ജനറല് മാനേജരായി 1971 ല് വിരമിച്ചു. ഇന്ത്യാ വിഭജനത്തിന് മുമ്പ് പാക്കിസ്താനിലെ സക്കര്, ബംഗഌദേശിലെ ബാരിസോണ് എന്നീ സ്ഥലങ്ങളില് ജോലിചെയ്തിട്ടുണ്ട്. 1999 ആഗസ്ത് 16ന് അന്നത്തെ സാമൂതിരി രാജാവ് ഏട്ടനുണ്ണി രാജ അന്തരിച്ചു. ഇതോടെ പി.കെ.എസ്.രാജ അടുത്ത രാജാവകാശിയായി.\nനടനസൗകുമാര്യം മറഞ്ഞു ആറു പതിറ്റാണ്ടിലേറേ നീണ്ട അഭിനയസപര്യയിലൂടെ വൈവിധ്യമാര്‍ന്ന നിരവധി കഥാപാത്രങ്ങളെ സമ്മാനിച്ച് മലയാളസിനിമയെ സമ്പന്നമാക്കിയ സുകുമാരി (73) അന്തരിച്ചു. കഴിഞ്ഞമാസം 27നു പൂജാമുറിയില്‍നിന്നു പൊള്ളലേറ്റതിനെത്തുടര്‍ന്ന് ചെന്നൈ ഗ്ലോബല് ആശുപത്രിയില് ചികിത്സയിലായിരുന്ന സുകുമാരിയുടെ വൃക്കയുള്‍പ്പെടെയുള്ള ആന്തരികാവയവങ്ങളുടെ പ്രവര്‍ത്തനം തകരാറിലായിരുന്നു. ഇതേത്തുടര്‍ന്നുണ്ടായ ഹൃദയസ്തംഭനമാണു മരണകാരണം. മലയാളം, തെലുങ്ക്, തമിഴ്, ഒറിയ, ഹിന്ദി, ബംഗാളി ഭാഷകളിലായി രണ്ടായിരത്തി അഞ്ഞൂറിലേറെ ചിത്രങ്ങളില് അഭിനയിച്ചിട്ടുണ്ട് സുകുമാരി.\n1940 ഒക്ടോബര് ആറിനു തമിഴ്‌നാട്ടിലെ നാഗര്‍കോവിലില് മാധവന്‍നായര്-സത്യഭാമ ദമ്പതികളുടെ മകളായി സുകുമാരി ജനിച്ചു. പത്താംവയസില് 'ഒരു ഇരവ്' എന്ന ചിത്രത്തില് നൃത്തരംഗത്തിലൂടെയാണ് അഭിനയത്തിന്റെ തുടക്കം.\nതിരുവിതാംകൂര് സഹോദരിമാര് എന്നറിയപ്പെട്ടിരുന്ന ലളിത, പദ്മിനി, രാഗിണി ത്രയങ്ങളുടെ മാതൃസഹോദരീപുത്രിയായിരുന്നു സുകുമാരി. നാല്പതു വര്‍ഷത്തോളം നാടകരംഗത്തു പ്രവര്‍ത്തിച്ചു. വൈ.ജെ. പാര്‍ഥസാരഥി ട്രൂപ്പ്, ചോ രാമസാമിയുടെ വിവേക ഫൈന് ആര്‍ട്‌സ് എന്നീ നാടക ട്രൂപ്പുകളിലെ സജീവ അംഗമായിരുന്നു.\n1974 (ചട്ടക്കാരി), 1979 (വിവിധ സിനിമകള്), 1983 (കൂടെവിടെ, കാര്യം നിസ്സാരം), 1985 (അരപ്പട്ടകെട്ടിയ ഗ്രാമം) എന്നീ വര്‍ഷങ്ങളിലെ ഏറ്റവും നല്ല സഹനടിക്കുള്ള സംസ്ഥാന സര്‍ക്കാരിന്റെ പുരസ്കാരം ലഭിച്ചു. 1967, 1974, 1980, 1981 എന്നീ വര്‍ഷങ്ങളില് കേരള ഫിലിം ഫാന്‍സ് അസോസിയേഷന് അവാര്‍ഡും 1991ല് തമിഴ്നാട് സര്‍ക്കാരിന്റെ കലൈമാമണി പുരസ്കാരവും സുകുമാരിക്കായിരുന്നു. 1971, 1974 വര്‍ഷങ്ങളിലെ മദ്രാസ് ഫിലിം ഫാന്‍സ് അസോസിയേഷന് അവാര്‍ഡ്, ജനകീയ ഫിലിം അവാര്‍ഡ്, ഏഷ്യാനെറ്റ് അവാര്‍ഡ് (1998), കേരളാ ഫിലിം ക്രിട്ടിക്സ് അവാര്‍ഡ് (2000), ഗള്‍ഫ് മലയാളി അവാര്‍ഡ് (2000), കലാകൈരളി അവാര്‍ഡ് (2001), ദുബായ് കൈരളി കേന്ദ്ര അസോസിയേഷന് അവാര്‍ഡ് (2001), സൂര്യ സ്റ്റേജ് ആന്‍ഡ് ഫിലിം സൊസൈറ്റി അവാര്‍ഡ് (2002), ഭരത് സിനി അവാര്‍ഡ് (2002) എന്നിവയാണ് സുകുമാരിക്ക് ലഭിച്ച മറ്റു പുരസ്കാരങ്ങള്. 2003ല് ആണ് കേന്ദ്ര സര്‍ക്കാര് പത്മശ്രീ നല്‍കി ആദരിച്ചത്. പത്തൊമ്പതാമത്തെ വയസില് മഹാരാഷ്ട്രക്കാരനായ സിനിമാ സംവിധായകന് ഭീംസിംഗിനെ സുകുമാരി വിവാഹം കഴിച്ചു. ഡോ. സുരേഷാണ് ഏകമകന്.\nകഥകളി ആചാര്യന് കലാമണ്ഡലം രാമന്‍കുട്ടിനായര് അന്തരിച്ചു പാലക്കാട്: കഥകളി ആചാര്യന് കലാമണ്ഡലം രാമന്‍കുട്ടി നായര് അന്തരിച്ചു. 1929 മേയ് 25നാണ് അദ്ദേഹം ജനിച്ചത്. കഥകളിരംഗത്ത് ആസ്വാദകര്‍ക്കു പുതിയ കാഴ്ചാനുഭവങ്ങള് പകര്‍ന്നു നല്കിയ കലാകാരനാണ് ഇദ്ദേഹം. നളചരിതം ആട്ടകഥയിലെ കാട്ടാളന്, പരശുരാമന്, കീചകന് തുടങ്ങി ഏറെ കഥാപാത്രങ്ങള്‍ക്ക് അദ്ദേഹം ജീവന് പകര്‍ന്നിട്ടുണ്ട്. അദ്ദേഹത്തിന്റെ പരശുരാമന് വേഷം ഏറെ ശ്രദ്ധേയമായിരുന്നു. കലാമണ്ഡലം ഗോപി അടക്കം പ്രഗല്ഭരായ ശിഷ്യസമ്പത്താണ് അദ്ദേഹത്തിനുണ്ടായിരുന്നത്. കലാമണ്ഡലത്തിന്റെ വളര്‍ച്ചയില് പ്രധാന പങ്കുവഹിച്ചിരുന്ന രാമന്‍കുട്ടിനായര് 30 വര്‍ഷക്കാലം കലാമണ്ഡലത്തിന്റെ വിവിധ മേഖലകളില് സേവനമനുഷ്ഠിച്ചിട്ടുണ്ട്. സദനം കഥകളി അക്കാദമി ചെയര്‍മാനായും സേവനമനുഷ്ഠിച്ചിട്ടുണ്ട്.\nതിരനോട്ടം എന്നത് കലാമണ്ഡലം രാമന്‍കുട്ടി നായരുടെ ആത്മകഥയാണ്. അദ്ദേഹത്തിന്റെ ജീവചരിത്രം അടിസ്ഥാനമാക്കി അടൂര് ഗോപാലകൃഷ്ണന് കഥകളി എന്ന പേരില് ഡോക്യുമെന്ററി നിര്‍മിച്ചിരുന്നു. ഇത് പിന്നീടു സിനിമയായി.\nപത്മഭൂഷണ് അടക്കം നിരവധി പുരസ്‌കാരങ്ങളും അദ്ദേഹത്തിന് ലഭിച്ചിരുന്നു.കേരള സംഗീതനാടക അക്കാദമി അവാര്‍ഡുകള്, സംസ്ഥാന കഥകളി പുരസ്‌കാരങ്ങള്, മാനവവിഭവശേഷി പുരസ്‌കാരങ്ങള് തുടങ്ങി പല പ്രമുഖ പുരസ്‌കാരങ്ങളും അദ്ദേഹത്തിനു ലഭിച്ചിട്ടുണ്ട്.\nകവി ഡി. വിനയചന്ദ്രന് ഓര്‍മയായി തിരുവനന്തപുരം: കവിതയെയും പ്രകൃതിയെയും യാത്രയേയും ഒരുപോലെ സ്‌നേഹിച്ച കവി ഡി. വിനയചന്ദ്രന് (67) അന്തരിച്ചു. 1946 മെയ് 16 ന് കൊല്ലം ജില്ലയിലെ ശാസ്താംകോട്ട പടിഞ്ഞാറേ കല്ലടയിലായിരുന്നു ജനനം. ഭൗതിക ശാസ്ത്രത്തില് ബിരുദവും മലയാള സാഹിത്യത്തില് ഒന്നാം റാങ്കോടെ ബിരുദാനന്തര ബിരുദവും നേടി. അതിഥി അധ്യാപകനായി വിവിധയിടങ്ങളില് ക്ലാസുകള് എടുത്തു. 1993 ല് എംജി സര്‍വകലാശാലയുടെ സ്‌കൂള് ഓഫ് ലെറ്റേഴ്‌സില് അധ്യാപകനായി. ഇവിടെ നിന്നും വിരമിച്ച ശേഷം വീണ്ടും മുഴുവന് സമയ സാഹിത്യപ്രവര്‍ത്തനത്തില് മുഴുകുകയായിരുന്നു.\n'നരകം ഒരു പ്രേമകഥയെഴുതുന്നു' എന്ന കൃതിക്ക് 1992 ല് കേരള സാഹിത്യ അക്കാദമി പുരസ്‌കാരവും 2006 ല് ആശാന് പുരസ്‌കാരവും ലഭിച്ചിട്ടുണ്ട്. കായിക്കരയിലെ കട, ദിശാസൂചി, സമസ്തകേരളം പി.ഒ (കവിതാസമാഹാരം), ലോകകവിതകളുടെ പരിഭാഷയായി പുറത്തിറക്കിയ ജലം കൊണ്ട് മുറിവേറ്റവള് തുടങ്ങിയവയാണ് പ്രധാനകൃതികള്. ഒരുപാട് യാത്രകള് ചെയ്യാനും കാണുന്ന കാഴ്ചകള് അര്‍ഥവത്തുള്ള വരികളിലൂടെ കവിതകളില് പുനരാവിഷ്‌കരിക്കാനും അദ്ദേഹത്തിനായിരുന്നു. ദ്രാവിഡ സംസ്‌കാരത്തിലൂന്നി ചൊല്‍ക്കാഴ്ചകളിലൂടെ കവിതകള് അവതരിപ്പിക്കുന്ന ഡി. വിനയചന്ദ്രന്റെ ആലാപന ശൈലിയും വ്യത്യസ്തമായിരുന്നു. കടമ്മനിട്ട രാമകൃഷ്ണന് ശേഷം മലയാള കവിതാലോകത്ത് ഈ രീതിയില് നിറഞ്ഞുനിന്ന കവിയായിരുന്നു വിനയചന്ദ്രന്. പ്രധാന കൃതികള്:\nനരകം ഒരു പ്രേമകവിത എഴുതുന്നു, ഡി. വിനയചന്ദ്രന്റെ കവിതകള്, ദിശാസൂചി, കായിക്കരയിലെ കടല്, വീട്ടിലേയ്ക്കുള്ള വഴി, സമയമാനസം, സമസ്തകേരളം പി.ഒ. (കവിതാസമാഹാരങ്ങള്), പൊടിച്ചി, ഉപരിക്കുന്ന് (നോവല്), പേരറിയാത്ത മരങ്ങള് (കഥകള്), വംശഗാഥ (ഖണ്ഡകാവ്യം), കണ്ണന് (മൃണാളിനി സരാഭായിയുടെ കാവ്യത്തിന്റെ പരിഭാഷ), നദിയുടെ മൂന്നാംകര (ലോകകഥകളുടെ പരിഭാഷ), ജലംകൊണ്ട് മുറിവേറ്റവന് (ലോര്‍ക കവിതകളുടെ പരിഭാഷ), ആഫ്രിക്കന് നാടോടിക്കഥകള് (പുനരഖ്യാനം), ദിഗംബര കവിതകള് (പരിഭാഷ).\nകെ.കെ. നായര് അന്തരിച്ചു പത്തനംതിട്ട: മുന് എം.എല്.എയും പത്തനംതിട്ട ജില്ലയുടെ ശില്‍പിയുമായ കെ.കെ. നായര് (82) അന്തരിച്ചു. പത്തനംതിട്ട ജില്ലയുടെ രൂപവത്കരണത്തിന് വേണ്ടി അക്ഷീണം പ്രയത്നിച്ചയാളാണ് കെ.കെ.നായര്. 1931 ഫെബ്രുവരി രണ്ടിനാണ് ജനനം. ഇടതു പക്ഷ പിന്തുണയോടെയാണ് ആദ്യം നിയമസഭാംഗമാകുന്നത്. 1967 മുതല് 77 വരെ ഇ.എം.എസ് മന്ത്രിസഭയുടെ കാലത്തായിരുന്നു. 1980 ലെ നിയമസഭ തെരഞ്ഞെടുപ്പില് സ്വതന്ത്രനായി നിന്ന് നിര്‍ണായക വിജയം നേടി. 1982 ല് നടന്ന തെരഞ്ഞെടുപ്പില് യു.ഡി.എഫ് പിന്തുണയോടെ 9459 വോട്ടിന് എല്.ഡി.എഫിലെ കെ.വി.ജോസഫിനെ പരാജയപ്പെടുത്തി നായര് ജയിച്ചു .\n1982 നവംബര് ഒന്നിന് സ്വപ്ന സാക്ഷാത്കരാമായി പത്തനംതിട്ട ജില്ല പിറവിയെടുത്തു. ജില്ല രൂപീകൃതമായതിന് ശേഷം പത്തനംതിട്ടയില് നടപ്പാക്കിയ മിക്ക പദ്ധതികളുടെയും സൂത്രധാരന് കെ.കെ. നായരായിരുന്നു. 1987 ല് 12698 വോട്ടിന്‍െറ ഭൂരിപക്ഷത്തില് കൊട്ടറ ഗോപാലകൃഷ്ണനെ പരാജയപ്പെടുത്തി. 2006 വരെ പത്തനംതിട്ട എം.എല്.എയായി തുടര്‍ന്നു. 2006 ലെ തെരഞ്ഞടുപ്പില് സ്വതന്ത്രനായി മത്സരിച്ചെങ്കിലും പരാജയപ്പെട്ടു. കഴിഞ്ഞ ലോകസഭ തെരഞ്ഞെടുപ്പില് ബി.എസ്.പി സ്ഥാനാര്‍ഥിയായി മത്സരിച്ചു. മലനാട് ട്രേഡ് യൂനിയന് കോണ്‍ഗ്രസ് എന്ന സംഘടനക്ക് അവസാനം വരെ നേതൃത്വം നല്‍കി.\nനടന് ജഗന്നാഥന് അന്തരിച്ചു തിരുവനന്തപുരം: ചലച്ചിത്ര നടന് ജഗന്നാഥന് അന്തരിച്ചു. 74 വയസായിരുന്നു.\nസിനിമകള് കൂടാതെ സീരിയല്, നാടക രംഗത്തും സജീവമായിരുന്നു. നെടുമുടി വേണുവിനും അരവിന്ദനുമൊപ്പമായിരുന്നു നാടകരംഗത്ത് പ്രവര്‍ത്തിച്ചിരുന്നത്. മഴവില്‍കാവടി, ആനവവാല് മോതിരം തുടങ്ങി 179 സിനിമകളില് അഭിനയിച്ചിട്ടുണ്ട്. 1986 ല് ഒരിടത്ത് എന്ന ചിത്രത്തിലൂടെയാണ് ആദ്യമായി സിനിമാലോകത്ത് എത്തിയത്. 2003 ല് ഇറങ്ങിയ പട്ടണത്തില് സുന്ദരന് എന്ന ചിത്രമാണ് ഒടുവില് അഭിനയിച്ച സിനിമ.\nനാടക സംവിധായകന് പി.കെ.വേണുക്കുട്ടന് നായര് അന്തരിച്ചു തിരുവനന്തപുരം: പ്രമുഖ നാടക സംവിധായകന് പി.കെ.വേണുക്കുട്ടന് നായര് (81) അന്തരിച്ചു. മികച്ച സംവിധായകനുള്ള സംസ്ഥാന അവാര്‍ഡ് നാലു തവണ നേടി.\nകേരള സംഗീത നാടക അക്കാഡമി വൈസ് പ്രസിഡന്റായി പ്രവര്‍ത്തിച്ചിട്ടുണ്ട്. കേന്ദ്ര സംഗീത നാടക അക്കാഡമി അംഗമായും പ്രവര്‍ത്തിച്ചു. 25 നാടകങ്ങളിലും 38 സിനിമകളിലും അഭിനയിക്കുകയും 90 നാടകങ്ങള് സംവിധാനം ചെയ്യുകയും 14 നാടകങ്ങള്‍ക്ക് രചന നിര്‍വഹിക്കുകയും ചെയ്തിട്ടുണ്ട്. 13 വിദേശ നാടകങ്ങള് മലയാളത്തിലേക്കു മൊഴിമാറ്റി. നാലു നാടകങ്ങള് ഇംഗ്ലീഷിലേക്കു വിവര്‍ത്തനം ചെയ്തു. സ്വയംവരം അടക്കം നിരവധി ചിത്രങ്ങളിലും അദ്ദേഹം വേഷമിട്ടിട്ടുണ്ട്. ഒരു ചെറുപുഞ്ചിരിയാണ് അവസാനമായി അഭിനയിച്ച ചിത്രം.\nസംഗീത നാടക അക്കാഡമിയുടെ സമഗ്ര സംഭാവനയ്ക്കുള്ള അവാര്‍ഡും നേടിയിട്ടുണ്ട്. കേന്ദ്ര മാനവ വിഭവശേഷി മന്ത്രാലയത്തിന്റെ ഫെല്ലോഷിപ്പും നേടിയിട്ടുണ്ട്.\nപി. ഗോവിന്ദപിള്ളയ്ക്ക് സാംസ്‌കാരിക കേരളത്തിന്റെ ആദരാഞ്ജലി തിരുവനന്തപുരം: കഴിഞ്ഞദിവസം അന്തരിച്ച മാര്‍ക്‌സിസ്റ്റ് സൈദ്ധാന്തികന് പി. ഗോവിന്ദപിളളയ്ക്ക് സാംസ്‌കാരിക കേരളത്തിന്റെ ആദരാഞ്ജലി.\nമാര്‍ക്‌സിസ്റ്റ് സൈദ്ധാന്തിക രംഗത്തെ ഒരു ആചാര്യനെയാണ് പി.ജിയുടെ നിര്യാണത്തോടെ കേരളത്തിലെ കമ്മ്യൂണിസ്റ്റ് പാര്‍ട്ടിക്ക് നഷ്ടമായിരിക്കുന്നത്.\nപെരുമ്പാവൂര് പുല്ലുവഴിയില് 1926 മാര്‍ച്ച് 25 ന് പരമേശ്വരന് പിള്ളയുടെയും പാറുക്കുട്ടിയമ്മയുടെയും മകനായി ജനിച്ചു. ഐക്യകേരളത്തില് ഇഎംഎസിന്റെ നേതൃത്വത്തിലുള്ള ആദ്യ കമ്മ്യൂണിസ്റ്റ് മന്ത്രിസഭ അധികാരത്തിലെത്തിയ തെരഞ്ഞെടുപ്പില് പിജി പെരുമ്പാവൂരില് നിന്നുള്ള നിയമസഭാംഗമായിരുന്നു. വിമോചന സമരത്തെ തുടര്‍ന്ന് 59 ല് നിയമസഭ പിരിച്ചുവിട്ടതിനു ശേഷം നടന്ന തെരഞ്ഞെടുപ്പില് പെരുമ്പാവൂരില് നിന്ന് വീണ്ടും മത്സരിച്ചെങ്കിലും കോണ്‍ഗ്രസിലെ കെ.എം ചാക്കോയോട് പരാജയപ്പെട്ടു. 60 കളുടെ തുടക്കത്തില് വീണ്ടും ഡല്‍ഹിയിലേക്ക് പോയ പിജി പാര്‍ട്ടിക്കു കീഴിലുള്ള പീപ്പിള്‍സ് പബ്ലീഷിംഗ് ഹൗസില് പ്രവര്‍ത്തിച്ചു.\n1964 ല് കമ്മ്യൂണിസ്റ്റ് പാര്‍ട്ടി പിളര്‍ന്നപ്പോള് പിജി സിപിഎമ്മിനൊപ്പം നിലകൊണ്ടു. തുടര്‍ന്ന് സിപിഎം മുഖപത്രമായ ദേശാഭിമാനിയുടെ പത്രാധിപസ്ഥാനം ഏറ്റെടുത്ത അദ്ദേഹം 67 ല് പെരുമ്പാവൂരില് നിന്നു തന്നെ വീണ്ടും നിയമസഭയിലെത്തി. ദീര്‍ഘകാലത്തെ ഇടവേളയ്ക്ക് ശേഷം 1998 ല് മുകുന്ദപുരത്ത് നിന്നും ലോക്‌സഭയിലേക്ക് മത്സരിച്ചെങ്കിലും പരാജയപ്പെട്ടു. നിരവധി പുസ്തകങ്ങള് രചിച്ചിട്ടുണ്ട്.\nവയലാര് രാമവര്‍മ മലയാള സാഹിത്യത്തിലെ പ്രശസ്തനായ കവിയും ചലച്ചിത്ര ഗാനരചയിതാവുമായിരുന്ന വയലാര് രാമവര്‍മയുടെ ചരമദിനമാണ് ഓക്‌ടോബര് 27. ആലപ്പുഴ ജില്ലയിലെ വയലാര് ഗ്രാമത്തില് 1928 മാര്‍ച്ച് 25ന് അദ്ദേഹം ജനിച്ചു.\nസര്‍ഗസംഗീതം, മുളങ്കാട്, പാദമുദ്ര(കവിതകള് ) തുടങ്ങി ധാരാളം കൃതികള് അദ്ദേഹത്തിന്റേതായിട്ടുണ്ട്.\n1961-ല് സര്‍ഗസംഗീതം എന്ന കൃതിയ്ക്ക് കേരള സാഹിത്യ അക്കാദമി പുരസ്‌കാരം ലഭിച്ചു.\n1974- ല് മികച്ച ചലച്ചിത്ര ഗാന രചയിതാവിനുള്ള രാഷ്ട്രപതിയുടെ സുവര്‍ണ്ണപ്പതക്കവും നേടി.\n1975 ഒക്‌ടോബര് 27-നായിരുന്നു വയലാര് അന്തരിച്ചത്.\nവയലാര് രാമവര്‍മ ട്രസ്റ്റ് മികച്ച സാഹിത്യ സൃഷ്ടിക്ക് ഏര്‍പ്പെടുത്തിയിരിക്കുന്ന പുരസ്‌കാരമാണ് വയലാര് അവാര്‍ഡ്\n25000 രൂപയും ഫലകവും അടങ്ങുന്ന പുരസ്‌കാരം എല്ലാ വര്‍ഷവും വയലാറിന്റെ ചരമദിനമായ ഒക്‌ടോബര് 27-നാണ് സമ്മാനിക്കുന്നത്.\nലളിതാംബിക അന്തര്‍ജനത്തിന്റെ അഗ്നിസാക്ഷി എന്ന കൃതിയ്ക്കാണ് ആദ്യത്തെ വയലാര് അവാര്‍ഡ് ലഭിച്ചത്.\n2012-ലെ വയലാര് അവാര്‍ഡ് ലഭിച്ചത് അക്കിത്തം അച്ചുതന് നമ്പൂതിരിയുടെ അന്തിമഹാകാലം എന്ന കൃതിയ്ക്കാണ്.\nസ്‌നേഹിച്ചിടാത്തൊരു തത്വശാസ്ത്രത്തെയും - വയലാറിന്റെ പ്രസിദ്ധമായ വരികളാണ്.\nജ. കെ എ അബ്ദുള് ഗഫൂര് അന്തരിച്ചു കൊച്ചി: മുന് ഹൈക്കോടതി ജഡ്ജിയും മുന് കടാശ്വാസ കമ്മീഷന് ചെയര്‍മാനുമായ ജ. കെ എ അബ്ദുള് ഗഫൂര് അന്തരിച്ചു. 67 വയസ്സായിരുന്നു. 1970 ലാണ് എറണാകുളത്ത് അഭിഭാഷകനായി പ്രാക്ടീസ് തുടങ്ങിയത്. 1996 ലാണ് ഹൈക്കോടതി ജഡ്ജിയായത്. കഴിഞ്ഞ എല്‍ഡിഎഫ് സര്‍ക്കാരിന്റെ കാലത്ത് കാര്‍ഷിക കടാശ്വാസ കമ്മീഷന് രൂപീകരിച്ചപ്പോള് ആദ്യ ചെയര്‍മാനായി.\nനാടകനടന് പി ജി ആന്റണി നിര്യാതനായി മട്ടാഞ്ചേരി: പ്രമുഖ നാടകനടനും സംവിധായകനും രചയിതാവുമായ ഫോര്‍ട്ട്കൊച്ചി പള്ളിപ്പറമ്പില് പി ജി ആന്റണി (76) നിര്യാതനായി. 1951ല് "മനുഷ്യപിശാച്" എന്ന ഏകാംഗനാടകത്തിലൂടെയാണ് ഇദ്ദേഹം നാടകരംഗത്തേക്ക് കടന്നുവന്നത്. ഹാസ്യനാടകങ്ങളിലാണ് ഏറെ ശ്രദ്ധിക്കപ്പെട്ടത്. പ്രമുഖ ഹാസ്യനാടക രചയിതാവ് ടിപ് ടോപ്പ് അസീസിന്റെ നാടകങ്ങളില് അഭിനയിച്ചിട്ടുണ്ട്. "നിങ്ങള്‍ക്കൊക്കെ ശാകുന്തളം മതി", "രമണന്റെ മരണം", "എനിക്കു ഗുസ്തി പഠിക്കേണ്ട", "ഹിപ്പിവാര്‍ഡ്" തുടങ്ങിയ ഹാസ്യനാടകങ്ങളില് അദ്ദേഹം ചെയ്ത വേഷങ്ങള് ശ്രദ്ധപിടിച്ചുപറ്റി. പ്രൊഫഷണല് നാടകങ്ങളിലായിരുന്നു കൂടുതല് അഭിനയിച്ചത്. നിരവധി നാടകങ്ങളില് ഗാനരചന നിര്‍വഹിച്ചിട്ടുണ്ട്. 1978ല് ജേസി സംവിധാനംചെയ്ത "ആഗമനം" എന്ന സിനിമയുടെ തിരക്കഥയും സംഭാഷണവും ചെയ്തിരുന്നു. Read More\nപത്മം ദാമോദരന് അന്തരിച്ചു പാലക്കാട്: കേരളത്തില് കമ്യൂണിസ്റ്റ് പാര്‍ട്ടിയുടെ സ്ഥാപക നേതാക്കളില് ഒരാളും കമ്യൂണിസ്റ്റ് ചിന്തകയുമായിരുന്ന കെ.പി പത്മം (87) നിര്യാതയായി. സി.പി.ഐ പ്രവര്‍ത്തകയും എഴുത്തുകാരിയുമായിരുന്നു. Read More\nമലയാള സിനിമയുടെ പെരുന്തച്ചന് അരങ്ങൊഴിഞ്ഞു തിരുവനന്തപുരം: മലയാള സിനിമയുടെ പെരുന്തച്ചനായ മഹാനടന് തിലകന് അന്തരിച്ചു. രണ്ടു മാസത്തോളമായി ചികിത്സയിലായിരുന്നു. 74 വയസായിരുന്നു. അതുല്യമായ അഭിനയശൈലി കൊണ്ടു നിരവധി കഥാപാത്രങ്ങള്‍ക്ക് ജീവന് നല്‍കിയ മഹാനടന്റെ വിയോഗം ചലച്ചിത്രലോകത്തിന് പകരം വെയ്ക്കാനാകാത്ത നഷ്ടമാണ്. 1938 ജുലൈ 15-ന് പത്തനംതിട്ട ജില്ലയിലെ അയൂരിലായിരുന്നു സുരേന്ദ്രനാഥ തിലകന്റെ ജനനം. കുട്ടിക്കാലത്തുതന്നെ നാടകാഭിനയരംഗത്ത് കടന്നുവന്നതിലകന് കൂട്ടുകാര്‍ക്കൊപ്പം ചേര്‍ന്ന് നാടക സമിതി രൂപീകരിച്ചു. മുണ്ടക്കയം നാടകസമിതി. തുടര്‍ന്ന് കൊല്ലത്തെ കാളിദാസ കലാകേന്ദ്രത്തിലും ചങ്ങനാശേരി ഗീതയിലും പിന്നീട് പി.ജെ. ആന്റണിയുടെ നാടക ട്രൂപ്പിലും അംഗമായി. 1979-ല് പുറത്തിറങ്ങിയ ഉള്‍ക്കടല് എന്ന ചിത്രത്തിലൂടെയാണ് മലയാള ചലച്ചിത്ര രംഗത്തേക്ക് തിലകന് കടന്നുവരുന്നത്. ഇരുന്നൂറോളം സിനിമകളില് അദ്ദേഹം അഭിനയിച്ചു. മലയാളത്തിനു പുറമേ ഏതാനും തമിഴ് സിനിമകളിലും അദ്ദേഹം അഭിനയിച്ചിട്ടുണ്ട്.1988 ല് ഋതുഭേദത്തിലെ അഭിനയത്തിന് മികച്ച സഹനടനുള്ള ദേശീയ അവാര്‍ഡ് തിലകന് കരസ്‌ഥമാക്കി. 1989 ല് വിവിധ ചിത്രങ്ങളിലെ പ്രകടനത്തിന് തിലകനെത്തേടി സംസ്‌ഥാന ഗവണ്‍മെന്റിന്റെ സ്‌പെഷ്യല് ജൂറി അവാര്‍ഡുമെത്തി. 2007 ല് 'ഏകാന്ത'ത്തിലെ പ്രകടനത്തിന് ദേശീയതലത്തിലെ സ്‌പെഷ്യല് ജൂറി അവാര്‍ഡിനും അര്‍ഹനായി. 2009 ല് രാഷ്‌ട്രം പത്മശ്രീ നല്‍കി തിലകനെ ആദരിച്ചു.\nദേശീയ ചലച്ചിത്ര പുരസ്‌കാരം\n2007-സ്‌പെഷ്യല് ജൂറി പുരസ്‌കാരം(ചിത്രം-ഏകാന്തം)\nസംസ്‌ഥാന ചലച്ചിത്ര അവാര്‍ഡുകള്\n1982-മികച്ച രണ്ടാമത്തെ നടന്(യവനിക)\n1985-മികച്ച രണ്ടാമത്തെ നടന്(യാത്ര)\n1986-മികച്ച രണ്ടാമത്തെ നടന്(പഞ്ചാഗ്നി)\n1987-മികച്ച രണ്ടാമത്തെ നടന്(തനിയാവര്‍ത്തനം)\n1988-മികച്ച രണ്ടാമത്തെ നടന്(മുക്‌തി,ധ്വനി)\n1989-പ്രത്യേക ജൂറി പുരസ്‌കാരം(വ്യത്യസ്‌ത ചിത്രങ്ങള്)\n1990- മികച്ച നടന്(പെരുന്തച്ചന്)\n1994-മികച്ച നടന്(ഗമനം, സന്താനഗോപാലം)\n1998-മികച്ച രണ്ടാമത്തെ നടന്(കാറ്റത്തൊരു പെണ്‍പൂവ്)\nഫിലിം ഫെയര് അവാര്‍ഡുകള്\n2005-ലൈഫ് ടൈം അച്ചീവ്‌മെന്റ് അവാര്‍ഡ്\n2011-ബെസ്‌റ്റ് സപ്പോര്‍ട്ടിംഗ് ആക്‌ടര് മെയില്(ഇന്ത്യന് റുപ്പി)\nഏഷ്യാനെറ്റ് ഫിലിം അവാര്‍ഡ്\n2001-ലൈഫ് ടൈം അച്ചീവ്‌മെന്റ് അവാര്‍ഡ്\n2005-കേരള ഫിലിം ക്രിട്ടിക്‌സ് അവാര്‍ഡ്\n2008-ആനുവല് മലയാളം മൂവി അവാര്‍ഡ്\n2010-ഭരത് ഗോപി അവാര്‍ഡ്\n2011-വയലാര് രാമവര്‍മ്മ ചലച്ചിത്ര പുരസ്‌കാരം.\nമുന് എംഎല്‍എ കെ.ജി.എന് നമ്പൂതിരിപ്പാട് നിര്യാതനായി ചങ്ങനാശേരി: ചങ്ങനാശേരി മുന് എംഎല്‍എ കെ.ജി.എന് നമ്പൂതിരിപ്പാട് (88) നിര്യാതനായി. 1967 ലാണ് ചങ്ങനാശേരി മണ്ഡലത്തെ പ്രതിനിധീകരിച്ച് നിയമസഭയിലെത്തിയത്. 1961 ല് ചങ്ങനാശേരി മുന്‍സിപ്പല് ചെയര്‍മാനായിരുന്നു. സ്വാതന്ത്ര്യലബ്ധിക്ക് ശേഷം കോണ്‍ഗ്രസ് പാര്‍ട്ടിയുടെ നയങ്ങളില് പ്രതിഷേധിച്ച് കമ്മ്യൂണിസ്റ്റ് പാര്‍ട്ടിയുടെ പ്രവര്‍ത്തകനായി. 1950 ലാണ് സിപിഐയില് ചേര്‍ന്നത്. ചങ്ങനാശേരി പുഴവാത് കുമാരമംഗലത്ത് കെ.എന് കുട്ടന് നമ്പൂതിരിയുടെയും സാവിത്രി ദേവിയുടെയും മകനായി 1924 മെയ് 27 നാണ് ജനിച്ചത്. Read More\nനടി ജി.ഓമന അന്തരിച്ചു കോട്ടയം: നാടകാചാര്യന് എന്.എന്.പിള്ളയുടെ മാതൃസഹോദരിയുടെ മകളും നടിയുമായ ജി.ഓമന (80) അന്തരിച്ചു. മൂന്നരപതിറ്റാണ്ട് നാടകരംഗത്ത് സജീവമായിരുന്നു.\nവൈക്കം അയ്യരുകുളങ്ങര തെത്തത്തില് റിട്ട.ഹെഡ്മാസ്റ്റര് വേലായുധന്‍പിള്ളയുടെയും ഗൗരിയുടെയും ഏകമകളായി 1932 മേയ് 18നാണ് ഓമന ജനിച്ചത്. 1\n32 ലേറെ നാടകങ്ങളില് അഭിനയിച്ചു. ക്രോസ്‌ബെല്‍റ്റിലെ പട്ടാളം ഭവാനി, കാപാലികയിലെ കടയ്ക്കാവൂര് അത്ത, പ്രേതലോകത്തിലെ അര്‍ത്തുങ്കല് കാര്‍ത്ത്യായനി എന്നിവ ശ്രദ്ധേയങ്ങളായ കഥാപാത്രങ്ങളാണ്.\n1977ല് മികച്ച നാടക നടിക്കുള്ള സംസ്ഥാന അവാര്‍ഡും 2002ല് സമഗ്രസംഭാവനയ്ക്കുള്ള സംഗീതനാടക അക്കാദമിയുടെ അവാര്‍ഡും ലഭിച്ചു.\nഅഡ്വ. ടി.പി. കേളുനമ്പ്യാര് അന്തരിച്ചു കൊച്ചി: ഹൈക്കോടതിയിലെ പ്രമുഖ സീനിയര് അഭിഭാഷകന് ടി.പി. കേളുനമ്പ്യാര് (85) അന്തരിച്ചു.\nകേരള സംസ്ഥാന രൂപവത്കരണത്തിനു മുമ്പ് 1954-ല് മദ്രാസ് ഹൈക്കോടതിയില് പ്രാക്ടീസ് തുടങ്ങി. 1956-ല് അഡ്വ. അച്യുതന് നമ്പ്യാരുടെ ജൂനിയറായി കേരള ഹൈക്കോടതിയില് പ്രാക്ടീസ് തുടങ്ങി. എറണാകുളം ലോ കോളേജില് പാര്‍ട് ടൈം അധ്യാപകനായും സേവനം അനുഷ്ഠിച്ചിട്ടുണ്ട്.\nഅര നൂറ്റാണ്ടിലധികം കാലം അഭിഭാഷകവൃത്തിയില് നിറഞ്ഞുനിന്നു.\nഹൈക്കോടതിയില് അഡ്വക്കേറ്റ്‌സ് അസോസിയേഷന് പ്രസിഡന്റ്, ബാര് കൗണ്‍സിലംഗം, യൂണിവേഴ്‌സിറ്റി - പി.എസ്.സി. എന്നിവയുടെ ഉപദേഷ്ടാവ് എന്നീ നിലകളിലും പ്രവര്‍ത്തിച്ചു. Read More\nകഥകളി സംഗീതജ്ഞന് പള്ളം മാധവന് അന്തരിച്ചു കോട്ടയം: കഥകളി സംഗീതജ്ഞന് പള്ളം മാധവന് അന്തരിച്ചു.\nകേരള കലാമണ്ഡലത്തിലെ വൈസ് പ്രിന്‍സിപ്പലായി സേവനം അനുഷ്ഠിച്ചിട്ടുണ്ട്. 2011 -ലെ സംസ്ഥാന കഥകളി അവാര്‍ഡ് അദ്ദേഹത്തിന് ലഭിച്ചു.\nമുന് എംഎല്‍എ ആര്.പ്രകാശം അന്തരിച്ചു തിരുവനന്തപുരം: മുന് എംഎല്‍എയും ആദ്യകാല കമ്മ്യൂണിസ്റ്റ് നേതാവുമായ ആര്.പ്രകാശം (85) അന്തരിച്ചു. കോവളം എംഎല്‍എ ജമീല പ്രകാശം മകളാണ്. 1954- ലിലെ തിരുകൊച്ചി അസംബ്ലിയില് ആറ്റിങ്ങലില് നിന്നുള്ള എംഎല്‍എയായിരുന്നു പ്രകാശം. 1953 മുതല് 1956 വരെ ആറ്റിങ്ങല് മുനിസിപ്പല് ചെയര്‍മാനായി പ്രവര്‍ത്തിച്ചു. അവിഭക്ത കമ്മ്യൂണിസ്റ്റ് പാര്‍ട്ടിയുടെ നേതാക്കളില് ഒരാളായിരുന്നു അദ്ദേഹം. നിരവധി ട്രേഡ് യൂണിയനുകളുടെ നേതൃസ്ഥാനം വഹിച്ചിട്ടുണ്ട്. വിവിധ തൊഴില് സമരങ്ങള് നയിച്ച് ജയില്‍വാസവും അനുഭവിച്ചിട്ടുണ്ട്. ജനയുഗം പത്രത്തിന്റെ സഹപത്രാധിപരമായും പ്രവര്‍ത്തിച്ചിട്ടുണ്ട്.\n'കേരള ട്രേഡ് യൂണിയന് ചരിത്രം' എന്നൊരു ഗ്രന്ഥവും രചിച്ചിട്ടുണ്ട്. Read More\nResult 1 - 20 about 35


2016 യുട്യൂബ് ഹിറ്റ്; മോഹന്‍ലാലിന്റെ മൂന്ന് ചിത്രങ്ങള്, പിന്നാലെ യൂത്ത് ഐക്കണ് ദുല്‍ഖറും! | Top 10 Trailers & Teasers Of Malayalam Movies That Hit The Right Chords! - Malayalam Filmibeat\n| Updated: Saturday, December 10, 2016, 11:19 [IST]\n2016 അവസാനമെത്തി. ഇനി 21 ദിവസങ്ങള് കൂടി പൂര്‍ത്തിയായല് പുതുവര്‍ഷം. മലയാള സിനിമയെ സംബന്ധിച്ചടത്തോളം 2016 മികച്ച സിനിമകളുടെയും സൂപ്പര്‍ഹിറ്റ് ചിത്രങ്ങളുടെയും നാളുകളായിരുന്നു.\nമുന് വര്‍ഷവുമായി താരതമ്യം ചെയ്യുമ്പോള് ഏറ്റവും കൂടുതല് ആളുകള് തിയേറ്ററുകളില് എത്തിയ വര്‍ഷം കൂടിയായിരുന്നു 2016. ഇങ്ങനെ ഒരു തിരക്ക് ഉണ്ടാകണമെങ്കില് അതിന് കാരണം ചിത്രത്തിന്റെ മറ്റ് ഗംഭീര പ്രമോഷന് വര്‍ക്കുകളും സിനിമ റിലീസ് ചെയ്യുന്നതിന് മുമ്പുള്ള ടീസറും ട്രെയിലറും നിസംശയം പറയാം.\nകാണൂ.. ഈ വര്‍ഷം യുട്യൂബില് സൂപ്പര് ഹിറ്റായ മലയാളത്തിലെ പത്ത് സിനിമകളുടെ ടീസറുകളും ട്രെയിലറും.\nപൃഥ്വിരാജും ജീത്തു ജോസഫും വീണ്ടും ഒന്നിച്ച ചിത്രമാണ് ഊഴം. ഒരു പ്രതികാരത്തിന്റെ കഥ പറയുന്ന ചിത്രത്തിന്റെ ടീസറും ട്രെയിലറും പ്രേക്ഷക ശ്രദ്ധ നേടിയിരുന്നു. ദിവ്യാ പിള്ളയാണ് ചിത്രത്തിലെ നായിക വേഷം അവതരിപ്പിച്ചത്.\nആസിഫ് അലിയും ബിജു മേനോനും കേന്ദ്ര കഥാപാത്രങ്ങളെ അവതരിപ്പിച്ച ചിത്രമാണ് അനുരാഗ കരിക്കിന് വെള്ളം. റിലീസിന് മുന്നോടിയായി പുറത്തിറങ്ങിയ ചിത്രത്തിന്റെ ട്രെയിലര് പ്രേക്ഷക ശ്രദ്ധ നേടിയിരുന്നു. ട്രെയിലറില് ബിജു മേനോന്റെ സ്റ്റൈലില് പാടുന്ന അല്ലിയാമ്പല് കടവില് അന്ന് അരയ്ക്കു വള്ളം എന്ന ഗാനവും ശ്രദ്ധേയമായിരുന്നു.\nപ്രഖ്യാപനം മുതല്‍ക്കെ പ്രേക്ഷക ശ്രദ്ധ നേടിയ ചിത്രമായിരുന്നു വള്ളീം തെറ്റി പുള്ളീം തെറ്റി. ബാലതാരമായി തിളങ്ങിയ ശ്യാമിലി ആദ്യമായി മലയാളത്തില് നായിക വേഷം അവതരിപ്പിക്കുന്ന എന്ന പ്രത്യേകതയായിരുന്നു അതിന് കാരണം. റിലീസിന് മുന്നോടിയായി പുറത്തിറങ്ങിയ ചിത്രത്തിന്റെ വ്യത്യസ്തമായ ട്രെയിലര് ഹിറ്റ് ലിസ്റ്റില് ഇടം നേടി.\nപുലിമുരുകന്റെ സൂപ്പര്‍ഹിറ്റ് വിജയത്തിന് ശേഷം പുറത്തിറങ്ങുന്ന മോഹന്‍ലാല് ചിത്രമാണ് മുന്തിരിവള്ളികള് തളിര്‍ക്കുമ്പോള്. മീനയാണ് നായിക. ദൃശ്യം എന്ന സൂപ്പര്‍ഹിറ്റ് ചിത്രത്തിന്റെ വിജയത്തിന് ശേഷം മോഹന്‍ലാലും മീനയും വീണ്ടും ഒന്നിക്കുന്നുവെന്ന പ്രത്യേകത കൂടി ചിത്രത്തിനുണ്ട്. ക്രിസ്തുമസിന് റിലീസിന് എത്തുന്ന ചിത്രത്തിന്റെ അടുത്തിടെ പുറത്തിറങ്ങിയ ടീസര് ഹിറ്റ് ലിസ്റ്റില് ഇടം നേടിയിരുന്നു.\nറിലീസിന് മുമ്പേ ടീസറും ട്രെയിലറുകൊണ്ടും പ്രേക്ഷക ശ്രദ്ധ നേടിയ ചിത്രമാണ് മമ്മൂട്ടിയുടെ കസബ. രഞ്ജി പണിക്കരുടെ മകന് നിതിന് ആദ്യമായി സംവിധാനം ചെയ്യുന്ന ചിത്രം കൂടിയായിരുന്നു ഇത്. അടുത്തിടെ മലയാള സിനിമയില് ഏറ്റവും കൂടുതല് ആളുകള് യുട്യൂബിലൂടെ കണ്ട ട്രെയിലറും ടീസറും കസബയുടേതായിരുന്നു.\nഈ വര്‍ഷം യുട്യൂബില് ഹിറ്റായ മറ്റൊരു ചിത്രമാണ് ദുല്‍ഖര് സല്‍മാന്റെ കമ്മട്ടി പാടം. 1.6 മില്യണ് ആളുകളാണ് ചിത്രത്തിന്റെ ട്രെയിലര് യൂട്യൂബിലൂടെ കണ്ടത്. രാജീവ് രവിയാണ് ചിത്രം സംവിധാനം ചെയ്തത്.\nക്രിസ്തുമസിന് പുറത്തിറങ്ങാനിരിക്കുന്ന മറ്റൊരു ചിത്രമാണ് എസ്ര. ഹൊറര് ചിത്രമായ എസ്രയില് പൃഥ്വിരാജാണ് നായകന്. അടുത്തിടെ പുറത്തിറങ്ങിയ ചിത്രത്തിന്റെ ടീസര് പ്രേക്ഷക ശ്രദ്ധ നേടിയിരുന്നു.\nമലയാള സിനിമയുടെ ചരിത്രത്തില് ബോക്‌സോഫീസില് നൂറ് കോടി തികഞ്ഞ ചിത്രമാണ് പുലിമുരുകന്. റിലീസിന് മുന്നോടിയായി പുറത്തിറങ്ങിയ ചിത്രത്തിന്റെ ടീസറിനും ട്രെയിലറിനും പ്രേക്ഷകര്‍ക്കിടയില് മികച്ച സ്വീകരണമായിരുന്നു.\nക്രിസ്തുമസിന് പുറത്തിറങ്ങുന്ന മറ്റൊരു ചിത്രം. സത്യന് അന്തിക്കാട് സംവിധാനം ചെയ്യുന്ന ചിത്രത്തില് ദുല്‍ഖര് സല്‍മാനമും അനുപമ പരമേശ്വരനുമാണ് കേന്ദ്ര കഥാപാത്രങ്ങളെ അവതരിപ്പിക്കുന്നത്. ചിത്രത്തിന്റെ ട്രെയിലര് പ്രേക്ഷക ശ്രദ്ധ നേടിയിരുന്നു.\nമോഹന്‍ലാല്-പ്രിയദര്‍ശന് കൂട്ടുക്കെട്ടിലെ ഒപ്പം പ്രേക്ഷക ശ്രദ്ധ നേടിയിരുന്നു. അല്‍ഫോന്‍സ് പുത്രനാണ് ചിത്രത്തിന്റെ ട്രെയിലര് ഒരുക്കിയതില് പങ്കുണ്ടായിരുന്നു.\nRead more about: malayalam film malayalam cinema malayalam movie news oppam pulimurugan മലയാളം സിനിമ ഒപ്പം പുലിമുരുകന് കമ്മട്ടി പാടം\nTop 10 Trailers & Teasers Of Malayalam Movies That Hit The Right Chords!


വഴിയെ പോകുന്നവനെയും ഡ്രൈവറേയുമൊക്കെ നിര്‍മാതാക്കളാക്കിയത് സൂപ്പര് താരങ്ങള്; ആഞ്ഞടിച്ച് സംവിധായകന് ജയരാജ്\n1 Aug 2017 4:55 AM GMT\nനടി ആക്രമിക്കപ്പെട്ട സംഭവവും തുടര്‍ന്ന് നടന് ദിലീപിന്റെ അറസ്റ്റുമുണ്ടാക്കിയ പ്രകമ്പനങ്ങള് അവസാനിക്കുന്നില്ല. സംവിധായകന് ജയരാജാണ് മലയാളത്തിലെ സൂപ്പര്‍താര ആധിപത്യത്തിനെതിരെ ഒടുവില് രംഗത്തു വന്നിരിക്കുന്നത്. വഴിയെ പോകുന്നവരെയും ഡ്രൈവറേയുമൊക്കെ നിര്‍മാതാക്കളാക്കിയത് സൂപ്പര് താരങ്ങളാണ് എന്ന് ജയരാജ് ആരോപിച്ചു. തൃശൂരില് നടന്ന ഭരതന് അനുസ്മരണത്തില് സംസാരിക്കുകയായിരുന്നു ജയരാജ്.\nമലയാളത്തിലെ പല മികച്ച നിര്‍മാണ കമ്പനികളെയും ഇല്ലാതാക്കിയത് സൂപ്പര് താരങ്ങളാാണ്. കലാബോധമുള്ള നിര്‍മാതാക്കളും കമ്പനികളും ഇല്ലാതായി. യുവതാരങ്ങളും ഇതേ നിലപാട് തന്നെയാണ് സ്വീകരിക്കുന്നത്. താരങ്ങള് മറ്റാര്‍ക്കും ഡേറ്റ് നല്‍കാതായതോടെ മികച്ച തിരക്കഥയുമായി സംവിധായകരെ കാണാന് പോയിരുന്ന നിര്‍മാതാക്കള് ഇല്ലാതായെന്നും ജയരാജ് ആരോപിച്ചു.\nമലയാള സിനിമയുടെ ഇന്നത്തെ അവസ്ഥയ്ക്ക് കാരണം സൂപ്പര്‍താരങ്ങളുടെ ആധിപത്യം തന്നെയാണ്. സംവിധായകന് ഭരതന് പോലും ഈ സൂപ്പര്‍താര ആധിപത്യത്തില് കാലിടറിയിട്ടുണ്ടെന്നും ജയരാജ് പറഞ്ഞു. തങ്ങളുടെ ഡ്രൈവര്‍മാരേയും വഴിയേ പോകുന്നവരേയുമൊക്കെ നിര്‍മാതാക്കളാക്കുകയാണ് സൂപ്പര്‍താരങ്ങള് ചെയ്ത്. അവര് മാത്രം സിനിമ നിര്‍മിച്ചാല് മതിയെന്ന് സൂപ്പര് താരങ്ങള് തീരുമാനിക്കുകയായിരുന്നുവെന്നും അദ്ദേഹം പറഞ്ഞു.\nActressAttacked dileeparrest DirectorJayaraj MalayalamMovie movieindustry Producers superstars


ഇത് സഖാവ് അലക്സിന്റെ കഥ; മമ്മൂട്ടി ചിത്രം പരോളിന്റെ ട്രെയ്‌ലർ പുറത്തിറങ്ങി..! -\nഇത് സഖാവ് അലക്സിന്റെ കഥ; മമ്മൂട്ടി ചിത്രം പരോളിന്റെ ട്രെയ്‌ലർ പുറത്തിറങ്ങി..!\nShyjil KK\tMarch 19, 2018\nനവാഗതനായ ശരത് സന്ദിത്ത് സംവിധാനം ചെയ്യുന്ന മമ്മൂട്ടി ചിത്രം ‘പരോളിന്റെ ’ ട്രെയ്‌ലർ പുറത്തിറങ്ങി. സഖാവ് അലക്സ് എന്ന കഥാപാത്രത്തെയാണ് ചിത്രത്തിൽ മമ്മൂട്ടി അവതരിപ്പിക്കുന്നത്.ഒരു സാധാരണക്കാരനായ കർഷകന്റെ ജീവിതത്തില് നടക്കുന്ന അപ്രതീക്ഷിതമായി സംഭവ വികാസങ്ങളെ ഇതിവൃത്തമാക്കിയൊരുക്കുന്ന ‘പരോളി’നു വേണ്ടി തിരക്കഥയൊരുക്കിയത് അജിത് പൂജപ്പുരയാണ്. കേരളത്തില് യഥാര്‍ത്ഥത്തില് നടന്ന ഒരു രാഷ്ട്രീയ കഥയെ അടിസ്ഥാനപ്പെടുത്തിയാണ് സിനിമയ്ക്ക് തിരക്കഥ രചിരിക്കുന്നത്.\nആന്റണി ഡിക്രൂസ് എന്റർടൈൻമെൻറ്സിന്റെ ബാനറിൽ ആന്റണി ഡിക്രൂസാണ് ചിത്രം നിർമ്മിച്ചിരിക്കുന്നത്. ലോകനാഥനാണ് ചിത്രത്തിന്റെ ഛായാഗ്രാഹകൻ. സഖാവ് അലക്സിന്റെ ജയിൽ വാസവും കുടുംബവുമെല്ലാം പ്രതിപാദിക്കുന്ന ട്രെയിലറിൽ മമ്മൂട്ടി എന്ന നടന്റെ മികച്ച അഭിനയ മുഹൂർത്തങ്ങളാണുള്ളത്.\nസിദ്ദിഖ്,ലാലു അലക്‌സ്, സുധീര് കരമന,സുരാജ് വെഞ്ഞാറമൂട്, അശ്വിന് കുമാര്, ഇര്‍ഷാദ്, കൃഷ്ണകുമാര്, കലാശാര ബാബു, തുടങ്ങിയവരാണ് ചിത്രത്തിലെ മറ്റു പ്രധാനകഥാപാത്രങ്ങളെ അവതരിപ്പിക്കുന്നത്. മിയയും ഇനിയയുമാണ് നായിക വേഷങ്ങൾ കൈകാര്യം ചെയ്യുന്നത്.\nമമ്മൂട്ടിയുടെ കരിയറിൽ ഇതുവരെ കണ്ടിട്ടില്ലാത്ത വിധം വ്യത്യസ്ഥതയാർന്ന ഒരു കഥാപാത്രമായാണ് ‘പരോളി’ൽ മെഗാസ്റ്റാർ എത്തുകയെന്ന് സംവിധായകൻ ശരത് സന്ദിത്ത് നേരെത്തെ വ്യക്തമാക്കിയിരുന്നു. സംവിധായകന്റെ വാക്കുകൾ അന്വർത്ഥമാക്കുന്ന ട്രെയ്‌ലറാണ് ഇപ്പോൾ പുറത്തുവന്നിരിക്കുന്നത്.


Fordia Pg in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Fordia Pg upayogangal, dossge, parswafalangal, prayojanangal, prathipravarthanangal, munnariyippu\nFordia Pg വിവരങ്ങൾ\nFordia Pg നേട്ടങ്ങളും ഉപയോഗങ്ങളും- Fordia Pg Benefits & Uses in Malayalam- Fordia Pg nettangalum upayogangalum\nFordia Pg ഡോസേജും കഴിക്കേണ്ട വിധവും- Fordia Pg Dosage & How to Take in Malayalam - Fordia Pg dosagum kazhikkenda vidavum\nFordia Pg പാർശ്വഫലങ്ങൾ- Fordia Pg Side Effects in Malayalam- Fordia Pg paarswafalangal\nFordia Pg ബന്ധപ്പെട്ട മുന്നറിയിപ്പുകൾ- Fordia Pg Related Warnings in Malayalam- Fordia Pg bandhappeṭṭa munnaṟiyippukaḷ\nFordia Pg-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Fordia Pg with Other Drugs in Malayalam- Fordia Pg-nu marunnukaḷumāyulla theevra pravarthanam\nFordia Pg വൈരുദ്ധ്യങ്ങൾ- Fordia Pg Contraindications in Malayalam- Fordia Pg vairudyangal\nFordia Pg സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Fordia Pg in Malayalam- Fordia Pg sambandhichu pothuveyulla chodyangal\nFordia Pg ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Fordia Pg Interactions with Food and Alcohol in Malayalam- Fordia Pg bhakshnavum madyavumaayulla prathipravarthanangal\nFordia Pg നേട്ടങ്ങളും ഉപയോഗങ്ങളും - Fordia Pg Benefits & Uses in Malayalam - Fordia Pg nettangalum upayogangalum\nFordia Pg പിൻവരുന്നവ ചികിത്സിക്കാൻ ഉപയോഗിക്കുന്നു\nFordia Pg ഡോസേജും കഴിക്കേണ്ട വിധവും - Fordia Pg Dosage & How to Take in Malayalam - Fordia Pg dosagum kazhikkenda vidavum\nFordia Pg-ന്റെ ചേരുവകൾ - Fordia Pg Active Ingredients in Malayalam - Fordia Pg-nte cheruvakal\nFordia Pg പാർശ്വഫലങ്ങൾ - Fordia Pg Side Effects in Malayalam - Fordia Pg paarswafalangal\nFordia Pg ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nFordia Pg ബന്ധപ്പെട്ട മുന്നറിയിപ്പുകൾ - Fordia Pg Related Warnings in Malayalam - Fordia Pg bandhappeṭṭa munnaṟiyippukaḷ\nFordia Pg-ന്റെ ഉപയോഗം ഗർഭിണികൾക്കു സുരക്ഷിതമാണോ?\nഗർഭിണികളിൽ Fordia Pg-ന്റെ സുരക്ഷ സംബന്ധിച്ച ഗവേഷണങ്ങൾ നടന്നിട്ടില്ല. അതിനാൽ ഗർഭകാലത്ത് Fordia Pg സുരക്ഷിതമാണോ എന്നു പറയാൻ കഴിയില്ല.\nFordia Pg-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nFordia Pg മുലയൂട്ടുന്ന സ്ത്രീകൾക്ക് സുരക്ഷിതമാണ്.\nFordia Pg വൃക്കകളെ എങ്ങനെയാണ് ബാധിക്കുന്നത്?\nFordia Pg വൃക്കയെ ഹാനികരമായി ബാധിച്ചേക്കാം. അത്തരം ഫലം ഉള്ളതായി നിങ്ങൾക്കു തോന്നുന്നെങ്കിൽ ഈ മരുന്ന് കഴിക്കുന്നത് നിർത്തിയിട്ട് ഡോക്ടറുടെ ഉപദേശം ഉണ്ടെങ്കിൽ മാത്രം വീണ്ടും കഴിച്ചുതുടങ്ങാവുന്നതാണ്.\nFordia Pg കരളിനെ എങ്ങനെ ബാധിക്കുന്നു?\nFordia Pg കരൾ-നെ ബാധിച്ചേക്കാം. ഈ മരുന്നിന്റെ അനാവശ്യ ഫലങ്ങൾ നിങ്ങൾക്ക് ഉണ്ടാകുന്നെങ്കിൽ അത് കഴിക്കുന്നത് നിർത്തുക. വൈദ്യോപദേശം തേടിയ ശേഷമേ അതു വീണ്ടും കഴിക്കാവൂ.\nFordia Pg ഹൃദയത്തെ എങ്ങനെ ബാധിക്കുന്നു?\nFordia Pg-ന് ഹൃദയം-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nFordia Pg-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Fordia Pg with Other Drugs in Malayalam - Fordia Pg-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Fordia Pg പിൻവരുന്ന മരുന്നുകളോടൊപ്പം ഉപയോഗിക്കരുത് -\nFordia Pg വൈരുദ്ധ്യങ്ങൾ - Fordia Pg Contraindications in Malayalam - Fordia Pg vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Fordia Pg കഴിക്കരുത് -നിങ്ങളോട്\nFordia Pg സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Fordia Pg in Malayalam - Fordia Pg sambandhichu pothuveyulla chodyangal\nFordia Pg ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Fordia Pg ആസക്തി ഉളവാക്കുന്നതായി ഒരു തെളിവും ഇല്ല.\nFordia Pg കഴിച്ചശേഷം നിങ്ങൾക്ക് ഉറക്കമോ ക്ഷീണമോ തോന്നാം. അതുകൊണ്ട് വാഹനമോടിക്കാതിരിക്കുന്നതാണ് ഉത്തമം.\nഅതെ, ഡോക്ടറുടെ നിർദേശപ്രകാരം മാത്രം Fordia Pg കഴിക്കുക.\nമാനസിക വൈകല്യങ്ങൾക്ക് Fordia Pg കഴിക്കുന്നതുകൊണ്ട് യാതൊരു ഗുണവുമില്ല.\nFordia Pg ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Fordia Pg Interactions with Food and Alcohol in Malayalam - Fordia Pg bhakshnavum madyavumaayulla prathipravarthanangal\nആഹാരവും Fordia Pg-ഉം തമ്മിലുള്ള പ്രതിപ്രവർത്തനം\nഭക്ഷണസാധനങ്ങൾ Fordia Pg-വുമായി പ്രതിപ്രവർത്തിക്കുന്നതു സംബന്ധിച്ചുള്ള വിവരങ്ങൾ ലഭ്യമല്ല. ഇതിൽ ഗവേഷണം നടക്കാത്തതാണ് കാരണം.\nമദ്യവും Fordia Pg-ഉം തമ്മിലുള്ള പ്രതിപ്രവർത്തനം\nFordia Pg-നും മദ്യവും എങ്ങനെ പ്രതിപ്രവർത്തിച്ചേക്കാം എന്നതു സംബന്ധിച്ചുള്ള വിവരങ്ങൾ ലഭ്യമല്ല, കാരണം ആ വിഷയത്തെ കുറിച്ച് ഇതുവരെ ഗവേഷണം നടത്തിയിട്ടില്ല.\nFordia Pg ന് പകരമുള്ള മറ്റു മരുന്നുകൾ എല്ലാം കാണുക - Substitutes for Fordia Pg in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Fordia Pg കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Fordia Pg കഴിച്ചുവോ ?\nനിങ്ങൾ എത്രമാത്രം Fordia Pg ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Fordia Pg കഴിച്ചത്?\nനിങ്ങൾ എപ്പോഴാണ് Fordia Pg ഉപയോഗിക്കുന്നത് ?


ഭഗവാന്റെ അനുഗ്രഹം, ആ സന്തോഷ വാർത്തയുമായി സാന്ത്വനത്തിലെ ഹരികൃഷ്ണൻ! ആശംസകളുമായി ആരാധകർ - metromatinee.com Lifestyle Entertainment & Sports\nഭഗവാന്റെ അനുഗ്രഹം, ആ സന്തോഷ വാർത്തയുമായി സാന്ത്വനത്തിലെ ഹരികൃഷ്ണൻ! ആശംസകളുമായി ആരാധകർ\nസാന്ത്വനത്തിലെ ഹരികൃഷ്ണൻ എന്ന കഥാപാത്രത്തോടെ മിനിസ്ക്രീൻ പ്രേക്ഷകരുടെ പ്രിയ താരമാവുകയായിരുന്നു ഗിരീഷ് നമ്പ്യാർ. സോഷ്യൽ മീഡിയയിലും ഏറെ ആരാധകരുള്ള താരത്തിന്റെ ജീവിതത്തിലെ പുതിയ സന്തോഷം ആണ് പ്രേക്ഷകർ ആഘോഷിക്കുന്നത്.\nപദ്മനാഭന്റെ മണ്ണിൽ ഒരു പുതിയ മേൽവിലാസം ആയതിനെ കുറിച്ചാണ് ഗിരീഷ് സംസാരിക്കുന്നത്. പുതിയ വീട് സ്വന്തം ആക്കിയതിനെക്കുറിച്ചും മാതാപിതാക്കളുടെയും ഭഗവാന്റെയും അനുഗ്രഹത്തോടെയാണ് പുതിയ ചുവട് വയ്പ്പ് നടത്തിയതെന്നും അതിനുള്ള നന്ദിയും ഗിരീഷ് പറയുന്നു. ഒപ്പം തങ്ങൾ തിരുവനന്തപുരത്തേക്ക് മൂവ് ചെയ്‌തെന്നും നടൻ അറിയിച്ചു.\nഅവതാരകൻ ആയിട്ടാണ് ഗിരീഷിന്റെ കരിയർ ആരംഭിക്കുന്നത്. പിന്നീട് ഭാഗ്യലക്ഷ്‌മി എന്ന സീരിയലിലൂടെ അഭിനയ രംഗത്തേക്ക് എത്തി. ദത്തുപുത്രി എന്ന സീരിയലില് കലക്ടറുടെ വേഷം ആണ് ഗിരീഷ് കൈകാര്യം ചെയ്തത്. പിന്നീടങ്ങോട്ട് തിരിഞ്ഞുനോക്കേണ്ടി വന്നില്ല നടന്. കൈ നിറയെ പരമ്പരകളായിരുന്നു നടന് ലഭിച്ചത്.\nതലശ്ശേരിക്കാരൻ ആണ് ഗിരീഷ്. എങ്കിലും ചെറുപ്പകാലം മുംബൈയിൽ ആയിരുന്നു. പിന്നീടാണ് നാട്ടിൽ സെറ്റിൽഡ് ആകുന്നത്.അഭിനയത്തോടുള്ള അടങ്ങാത്ത അഭിനിവേശംകൊണ്ടാണ് ഗിരീഷ് എന്‍ജിനീയറിങ് പ്രൊഫഷന് വേണ്ടെന്നു വച്ചതും അഭിനയത്തിൽ സജീവം ആകുന്നതും.\nനാടകഅഭിനയത്തിലൂടെയാണ് ഗിരീഷ് അഭിനയത്തിന് തുടക്കം കുറിച്ചത്. അങ്ങനെയാണ് അഭിനയം അഭിനിവേശമായി മാറുന്നത്. 10–ാം ക്ലാസിനുശേഷം മുംബൈയിലേക്കു തിരിച്ചുപോയ ഗിരീഷിന്റെ തുടർ പഠനം അവിടെയായിരുന്നു. രാജ്യാന്തര കമ്പനികളില് ജോലി ചെയ്‌ത ഗിരീഷ് എന്‍ജിനീയറിങ് പ്രൊഫഷന് തിരഞ്ഞെടുക്കുന്നതു തന്നെ അഭിനയത്തിലേക്ക് എത്താൻ വേണ്ടി ആയിരുന്നു.\nസിനിമാ മേഖലയില് തുടരാനുള്ള വലിയ പ്രചോദനം കുടുംബം തന്നെയാണ് എന്ന് ഒരിക്കൽ ഗിരീഷ് പറഞ്ഞിട്ടുണ്ട്. ഭാര്യ പാര്‍വതിയും ഏകമകള് ഗൗരിയും തനിക്ക് നൽകുന്ന പിന്തുണ വളരെ വലുതാണ് എന്നും നടൻ വ്യക്തമാക്കിയിട്ടുണ്ട്.\nസീരിയല് കാണുന്നവര് മണ്ടന്മാരാണോ ?, അവർക്ക് നിലവാരമില്ലേ ?; ആരോപണങ്ങളെ തള്ളി ജൂറിയ്‌ക്കെതിരെ കുടുംബവിളക്ക് തിരക്കഥാകൃത്ത്!\nപ്രതീക്ഷകളെല്ലാം താളം തെറ്റി, കൂടെവിടെ പുതിയ പ്രൊമോ! നെഞ്ച് തകർന്ന് ആരാധകർ… പുതിയ പ്രൊമോയ്ക്ക് പിന്നാലെ


ആള് ജപ്പാനാ; വയറു കുറക്കാൻ പത്ത് ദിവസം; തൂവാല കൊണ്ടുളള വ്യായാമം ശരിക്കും ഗുണം ചെയ്യുമോ? – News18 Malayalam\nആള് ജപ്പാനാ; വയറു കുറക്കാൻ പത്ത് ദിവസം; തൂവാല കൊണ്ടുളള വ്യായാമം ശരിക്കും ഗുണം ചെയ്യുമോ?\nവീഡിയോയിൽ അവകാശപ്പെടുന്നത്5മിനിറ്റ് ജാപ്പനീസ് ടവൽ വ്യായാമം വഴി വെറും 10 ദിവസത്തിനുള്ളിൽ നിങ്ങൾക്ക് പരന്നതും ടോൺ ആയതുമായ ആബ്സ് ലഭിക്കും എന്നാണ്.\nLast Updated : September 30, 2021, 14:00 IST\nവയർ കുറയ്ക്കുക, വടിവൊത്ത ശരീരം നേടിയെടുക്കുക തുടങ്ങിയ കാര്യങ്ങൾ ഏതൊരു ഫിറ്റ്നസ് പ്രേമിയുടെയും സ്വപ്നമായിരിക്കും. ഇതിനായി ആളുകൾ ജിമ്മിൽ മണിക്കൂറുകളോളം വിയർത്തു പണിയെടുക്കാറുണ്ട്. പേശികൾ വളർത്തുന്നതിനുള്ള വ്യായാമങ്ങൾ വീട്ടിൽ ചെയ്യുകയും ചെയ്യുന്നു. സിറ്റ്-അപ്പുകൾ, ക്രഞ്ചുകൾ, റിവേഴ്സ് ക്രഞ്ചുകൾ, ലെഗ് ഡ്രോപ്പ് സിസേർസ് മുതൽ പ്ലാങ്ക്സ്, സ്പൈഡർ പ്ലാങ്ക്സ്, യു-ബോട്ട്, പ്ലാങ്ക് ടാപ്പ് വരെ ആളുകൾ അവരുടെ വയറിൽ നിന്ന് കൊഴുപ്പ് കത്തിക്കുമെന്ന് വാഗ്ദാനം ചെയ്യുന്ന എല്ലാ വ്യായാമങ്ങളും ശ്രമിക്കുന്നു.\nനിങ്ങളുടെ അരക്കെട്ടിന്റെ ചുറ്റളവിൽ മാറ്റങ്ങൾ കാണുന്നതിന് മാസങ്ങളുടെ പതിവ് വ്യായാമങ്ങളും ശരിയായ ഭക്ഷണക്രമവും ആവശ്യമാണ്. അത്തരമൊരു സാഹചര്യത്തിൽ, ഒരു വ്യായാമം 10 ദിവസത്തിനുള്ളിൽ ഫലങ്ങൾ നൽകുമെന്ന് വാഗ്ദാനം ചെയ്താൽ, ഒരാൾക്ക് അതിനെക്കുറിച്ച് സംശയം തോന്നുന്നത് സ്വാഭാവികമാണ്.\n@tiabagha എന്ന പേരിലുള്ള ഒരു ടിക് ടോക്ക് അക്കൗണ്ട് പോസ്റ്റ് ചെയ്ത ഒരു വീഡിയോയിൽ അവകാശപ്പെടുന്നത്5മിനിറ്റ് ജാപ്പനീസ് ടവൽ വ്യായാമം വഴി വെറും 10 ദിവസത്തിനുള്ളിൽ നിങ്ങൾക്ക് പരന്നതും ടോൺ ആയതുമായ ആബ്സ് ലഭിക്കും എന്നാണ്. ക്ലിപ്പ് വ്യാപകമായി ഷെയർ ചെയ്യപ്പെടുകയും 2.8 ദശലക്ഷത്തിലധികം വ്യൂകൾ ലഭിക്കുകയും ചെയ്തു. എന്നാൽ വീഡിയോയിൽ നൽകിയ വാഗ്ദാനം സത്യമാണോ എന്ന സംശയമാണ് പലർക്കും.\nഈ ജാപ്പനീസ് ടവൽ ടെക്നിക് ഒരു ദശാബ്ദത്തിന് മുമ്പ് ഒരു ജാപ്പനീസ് റിഫ്ലെക്സോളജി ആൻഡ് മസാജ് സ്പെഷ്യലിസ്റ്റ് ഡോ.തോഷിഖി ഫുകുത്സുദ്സിയാണ് വികസിപ്പിച്ചെടുത്തത്. മസാജ് സ്പെഷ്യലിസ്റ്റ് ഈ ടവൽ രീതി വയറിലെ കൊഴുപ്പ് ഒഴിവാക്കാനും പുറം ശക്തിപ്പെടുത്താനും ടോണ് ശരിയാക്കാനും സഹായിക്കുമെന്ന് അവകാശപ്പെട്ടു. വയറിന് ചുറ്റുമുള്ള കൊഴുപ്പ് കുറയ്ക്കാൻ ഈ രീതിക്ക് കഴിയുമെന്ന് അദ്ദേഹം വിശ്വസിക്കുന്നു. ഈ തൂവാല വ്യായാമം ചെയ്യുന്നതിലൂടെ പെൽവിസ് പ്ലെയ്‌സ്‌മെന്റിലെ സ്ഥാനചലനം പരിഹരിക്കപ്പെടുന്നു, അതിനാൽ വ്യക്തിക്ക് അരക്കെട്ടിൽ നിന്ന് അധിക കൊഴുപ്പ് നഷ്ടപ്പെടുന്നുവെന്ന് ഫുകുത്സുഡ്സി അവകാശപ്പെട്ടു.\nഎന്താണ് തൂവാല വ്യായാമം?\nഘട്ടം 1: നിങ്ങളുടെ യോഗ പായയിൽ, നിങ്ങളുടെ കൈകളും കാലുകളും നീട്ടി ശരീരത്തിൽ നിന്ന് അകറ്റി വയ്ക്കുക.\nഘട്ടം 2: നിങ്ങളുടെ പുറകിൽ ഏകദേശം നിങ്ങളുടെ പൊക്കിളിനു തൊട്ടുതാഴെയിട്ട് ഒരു ഇടത്തരം വലിപ്പമുള്ള തൂവാല വയ്ക്കുക.\nഘട്ടം 3: നിങ്ങളുടെ കാലുകൾ തോളകലത്തിൽ വയ്ക്കുക, പക്ഷേ നിങ്ങളുടെ വിരലുകൾ പരസ്പരം സ്പർശിക്കാൻ ശ്രദ്ധിക്കുക.\nഘട്ടം 4: ഇനി നിങ്ങളുടെ തലയ്ക്ക് മുകളിൽ കൈകൾ സ്ട്രെച്ച് ചെയ്ത് പിടിക്കുക.\nഘട്ടം 5: നിങ്ങളുടെ ശരീരം ഇതേ പൊസിഷനിൽ കുറഞ്ഞത്5മിനിറ്റെങ്കിലും ഹോൾഡ് ചെയ്യുക. പിന്നെ പതുക്കെ വിശ്രമിക്കുക.\nവീഡിയോയിലെ പറയുന്ന കാര്യം അത്ഭുതമായിട്ട് തോന്നുമെങ്കിലും വിശ്വസിക്കാൻ പ്രയാസമാണ്. ശരീരഭാരം കുറയ്ക്കുന്നത് ഒരു കുട്ടിയുടെ കളിയല്ല. വ്യായാമം ശരിയായ രീതിയിൽ ചെയ്യാതിരുന്നാൽ നിങ്ങളുടെ ശരീരത്തിലും പ്രതികൂല ഫലങ്ങൾ ഉണ്ടായേക്കാം.\nപരന്ന വയറുണ്ടാകാൻ, നിങ്ങളോട് സമീകൃത ആഹാരം കഴിക്കാനും പതിവായി വ്യായാമം ചെയ്യാനും ധാരാളം വെള്ളം കുടിക്കാനും ഉറക്ക ശീലങ്ങൾ മെച്ചപ്പെടുത്താനും മാനസിക സമ്മർദ്ദം ഒഴിവാക്കാനും പുകവലിയും മദ്യപാനവും ഉപേക്ഷിക്കാനും നിർദ്ദേശിക്കുന്നു.\nFirst published: September 30, 2021, 14:00 IST


Vijay's Puli released in Tamil Nadu, will be late in Kerala - Malayalam Filmibeat\n| Published: Thursday, October 1, 2015, 10:55 [IST]\nഇളയദളപതി വിജയ് നായകനാകുന്ന പുലി തടസ്സങ്ങളും പ്രയാസങ്ങളും തരണം ചെയ്ത് ഒടുവില് തമിഴ് നാട്ടില് റിലീസ് ചെയ്തു. പുലര്‍ച്ചെ നാല് മണിയ്ക്ക് ആദ്യ ഷോ റിലീസ് ചെയ്യാനായിരുന്നു പദ്ധതി ഇട്ടിരുന്നത്. എന്നാല് ലൈസന്‍സ് ലഭിക്കാത്തതുകാരണം അത് നടന്നില്ല.\nഉച്ചയ്ക്ക് രണ്ട് മണിക്ക് ശേഷമേ ഇനി ചിത്രം റിലീസ് ചെയ്യുന്നൂ എന്ന് അറിയിച്ചിരുന്നു. എന്നാല് പ്രശ്‌നങ്ങളും തടസ്സങ്ങളും നീക്കി ചിത്രം ഒമ്പത് മണിക്ക് തന്നെ മധുരയില് റിലീസ് ചെയ്തു.\nഅതേ സമയം കേരളത്തില് ഇതുവരെ ചിത്രം റിലീസ് ചെയ്തിട്ടില്ല. ആരാധകരുടെ പ്രളയമാണ് ഇപ്പോള് കേരളത്തിലെ തിയേറ്ററുകള്‍ക്ക് മുമ്പില്. തിരുവനന്തപുരത്തെ തിയേറ്ററുകള്‍ക്ക് നേരെ കല്ലേറുമുണ്ടായി. രണ്ട് മണിക്ക് ശേഷമേ കേരളത്തില് പ്രദര്‍ശനത്തിനെത്തൂ എന്നാണ് വിവരം\nഇന്നലെ (സെപ്റ്റംബര് 30) നിര്‍മാതാവിന്റെയും സംവിധായന്റെയും നായകന്റെയുമൊക്കെ വീട്ടില് നടന്ന റെയ്ഡാണ് റിലീസ് നീണ്ടു പോകാന് കാരണം. സിനിമയുടെ നിര്‍മാണത്തിന് കണക്കില് പെടാത്ത പണം ഉപയോഗിച്ചെന്നും നികുതി വെട്ടിപ്പ് നടത്തിയെന്നും പറഞ്ഞായിരുന്നു റെയ്ഡ്.\nനികുതിപ്പണം ഇന്നലെ രാത്രി തന്നെ അടച്ചെങ്കിലും പ്രദര്‍ശനത്തിനുള്ള ലൈസന്‍സ് ലഭിച്ചിരുന്നില്ല. 118 കോടി രൂപയിലാണ് ചിമ്പുദേവന് സംവിധാനം ചെയ്ത ചിത്രം നിര്‍മിച്ചിരിയ്ക്കുന്നത്.\nRead more about: kerala tamil film puli tamil nadu vijay release തമിഴ് സിനിമ പുലി വിജയ് കേരളം റിലീസ്\nVijay's Puli released in Tamil Nadu, will be late in Kerala\nStory first published: Thursday, October 1, 2015, 10:55 [IST]


കുമാരസ്വാമിയുടെ സത്യപ്രതിജ്ഞക്ക് നവീൻ പട്നായിക് വരാത്തതെന്ത്? | Why Naveen Patnaik Will Skip Kumaraswamy's Swearing-in Ceremony-India news | Madhyamam\ndate_range 23 May 2018 3:00 PM GMT\nകുമാരസ്വാമിയുടെ സത്യപ്രതിജ്ഞക്ക് നവീൻ പട്നായിക് വരാത്തതെന്ത്?\nബംഗളൂരു: പ്രതിപക്ഷ നേതാക്കളിൽ എച്ച്.ഡി കുമാരസ്വാമിയുടെ സത്യപ്രതിജഞയിൽ പങ്കെടുക്കാത്തവരിൽ പ്രമുഖനാണ് ഒഡിഷ മുഖ്യമന്ത്രി നവീൻ പട്നായിക്. ഗാന്ധിമാരോടോപ്പം വേദി പങ്കിടാൻ താൽപര്യമില്ലാത്തതുകൊണ്ടാണ് തെലങ്കാന മുഖ്യമന്ത്രി കെ. ചന്ദ്രശേഖര റാവു സത്യപ്രതിജ്ഞ ചടങ്ങ് ഒഴിവാക്കിയത്. അതിൽ നിന്നും തീർത്തും വ്യത്യസ്തമായ കാരണത്താലാണ് നവീൻ പടിനായിക്കിന്‍റെ ഒഴിഞ്ഞുനിൽക്കൽ. മോദി സർക്കാരിന്‍റെ ശത്രുത പിടിച്ചുപറ്റാൻ താൽപര്യമില്ലാത്തതുകൊണ്ടാണ് നവീൻ ചടങ്ങിനെത്താതെന്നാണ് സൂചന.\nപ്രതിപക്ഷത്തിന്‍റെ ഒത്തുചേരൽ കൂടിയായാണ് എച്ച്.ഡി കുമാരസ്വാമിയുടെ സത്യപ്രതിജ്ഞ ചടങ്ങ് കണക്കാക്കപ്പെടുന്നത്. ആ നിലക്ക് മോദിയുടെ ശത്രുപക്ഷത്ത് നിലയുറപ്പിക്കാൻ നവീൻ പട്നായിക്കിന് താൽപര്യമില്ല.\n2019ലെ ലോകസഭ തെരഞ്ഞെടുപ്പിൽ ബി.ജെ.പിയിതര കോൺഗ്രസിതര ഫെഡറൽ ഫ്രണ്ടിന് വേണ്ടി മമത ബാനർജിക്കൊപ്പം പ്രവർത്തിക്കുന്നയാളാണ് കെ. ചന്ദ്രശേഖര റാവു. തെലങ്കാനയിലെ പ്രതിപക്ഷമായ കോൺഗ്രസിനോടൊപ്പം വേദി പങ്കിടാൻ അദ്ദേഹം ആഗ്രഹിക്കുന്നില്ല. അതുകൊണ്ട് ഇന്നലെ ബംഗളുരുവിലെത്തി കുമാരസ്വാമിയെ കണ്ട് ആശംസകളറിയിച്ച് ഹൈദരാബാലേക്ക് തിരിക്കുകയായിരുന്നു കെ.സി.ആർ.\nമെയ് ആദ്യവാരം ഭുവനേശ്വർ സന്ദർശിക്കാൻ ഒഡിഷയിലെത്തിയ കെ.സി.ആർ, നവീൻ പട്നായിക്കുമായി കൂടിക്കാഴ്ച നടത്തുമെന്ന് വാർത്തയുണ്ടായിരുന്നു. എന്നാൽ ഒരു സന്ദേഹത്തിനും ഇടം കൊടുക്കാത്ത വിധം നവീൻ പട്നായിക്ക് ആ വാർത്ത നിഷേധിച്ചു. 'തെലങ്കാന മുഖ്യമന്ത്രി പുരിയിൽ തീർഥാടനം നടത്താനാണ് എത്തുന്നതെന്നാണ് ഞാൻ കരുതുന്നത്. ഇവിടെയെത്തുമ്പോൾ അദ്ദേഹം എന്നെ ടെലിഫോണിൽ ബന്ധപ്പെടുമെന്നും കരുതുന്നു'- എന്നാണ് അദ്ദേഹം അതേക്കുറിച്ച് പറഞ്ഞത്. പക്ഷെ മര്യാദയുടെ പേരിൽ പോലും അങ്ങനെയൊരു ഫോൺകോൾ ഉണ്ടായില്ല.\nTAGS:Karnataka election H D Kumaraswami naveen patnaik india news malayalam news\nNews Summary - Why Naveen Patnaik Will Skip Kumaraswamy's Swearing-in Ceremony-India news


വലിയ റൂമിലേക്കും ചെറിയ എസി മതിയെന്നത് തെറ്റായ ധാരണ; എസി വാങ്ങുമ്പോഴും ഉപയോഗിക്കുമ്പോഴും ശ്രദ്ധിക്കേണ്ട കാര്യങ്ങൾ! | AC | using | tips\nSaturday 16 May 2020 04:29 PM IST : By സ്വന്തം ലേഖകൻ\nSaturday 16 May 2020 04:29 PM IST\nകാലാവസ്ഥയിലെ മാറ്റം മൂലം എസി ഇല്ലാതെ ജീവിക്കാൻ പറ്റില്ല എന്ന അവസ്ഥയിലാണ് പലരും. എസി വാങ്ങുമ്പോൾ ഈ കാര്യങ്ങൾ ശ്രദ്ധിച്ചോളൂ.\nഉറപ്പാക്കാം തണുപ്പും ഇന്ധനക്ഷമതയും\nഫിക്സഡ് സ്പീഡ് എസിയും ഇൻവേർട്ടർ എസിയും ആണ് മാർക്കറ്റിൽ ഉള്ളത്. ഫിക്സഡ് ഏസിയിൽ പ്രിന്റഡ് സർക്യൂട്ട് ബോർഡ് (പിസിബി) ഉള്ളതാണ്. റിപ്പയറിങ് വേണ്ടി വന്നാൽ പിസിബിയ്ക്കായി കുറഞ്ഞത് അയ്യായിരം രൂപയാകും. ഇൻവർട്ടർ എസിക്ക് വില കൂടുതലാണ്. ഏറെ ഗുണങ്ങളും ഉണ്ട്. സാവധാനമേ ഇൻവേർട്ടർ എസിയിൽ സ്പീഡ് കൂടുകയൂള്ളൂ. സിംഗിൾ ഫെയ്്സ് ഉപയോഗിക്കുന്നവർക്ക് ഇത് ഉപകാരമാണ്. സാവധാനം കൂടുന്ന എസിയുടെ സ്പീഡ്, മീറ്ററിന് പ്രശ്നമൊന്നും ഉണ്ടാക്കില്ല. പെട്ടെന്ന് സ്പീഡ് കൂടുന്ന ഫിക്സഡ് സ്പീഡ് എസിയുടെ സ്പീഡ് വേരിയേഷൻ മുറിയിലെ ലൈറ്റ് മിന്നിയും കെട്ടും നിൽക്കാനിടയാക്കും. ചിലപ്പോൾ അനിയന്ത്രിതമായാൽ മീറ്റർ കത്തിപോകുകയും ചെയ്യും.\nവലിയ റൂമിലേക്ക് ചെറിയ എസി വാങ്ങിയാൽ മതി, സാവധാനം തണുപ്പ് കേറും എന്ന ധാരണ തെറ്റാണ്. നൂറ് സ്ക്വയർ ഫീറ്റുള്ള മുറിയിൽ ഒരു ടൺ എസി എന്നതാകണം കണക്ക്. സ്ക്വയർ ഫീറ്റ് കൂടുന്നതിന് അനുസരിച്ച് എസിയുടെ വലുപ്പവും കൂടണം. കണക്കിൽ ചെറിയ മാറ്റം വന്നാലും മുറിയുടെ കൂളിങ്ങിനെ ബാധിക്കും. നോർമൽ എസി കൂളിങ് ആയി ഇരുപത് മിനിറ്റിനുള്ളിൽ സ്വിച്ച് ഓഫ് ആകും. എസിയും മുറിയുടെ അനുപാതം തെറ്റായ നിലയിലായാൽ, തനിയെ എസി ഓഫ് ആവുകയുമില്ല. കറന്റ് കൂടുതൽ ഉപയോഗിക്കുകയും ചെയ്യും. എസിയുടെ കൂളിങ്ങും കുറവായിരിക്കും.\nഇത്തവണ ഫൈവ് സ്‌റ്റാർ റേറ്റിങ്ങുണ്ടായിരുന്ന എസിയ്ക്ക് പുതിയ റിവിഷനിൽ അത്ര റേറ്റിങ് ഉണ്ടാകണമെന്നില്ല. സ്‌റ്റാർ റേറ്റിങ്ങ് ഉള്ള എസി മികച്ചതാണെന്ന് പറയാനാകില്ല. എസി വാങ്ങുമ്പോൾ വാറന്റി പീരിഡ് പരിഗണിക്കണം. മിക്കപ്പോഴും എസിയുടെ കംപ്രറിന് മാത്രമാകും മികച്ച വാറന്റി പീരീയിഡ് ഉണ്ടാകുക. എസിയുടെ പ്രധാനപ്പെട്ടതും കൂടുതൽ പ്രശ്നമുണ്ടാകാൻ സാധ്യതയുമുള്ളതുമായ വിഭാഗമായ പിസിബി നന്നാക്കാനോ മാറ്റി വാങ്ങാനോ വലിയ ചെലവാകുകയും ചെയ്യും. പിസിബി എത്ര കാലത്തേക്ക് വാറന്റി നൽകും എന്നു നോക്കി വേണം എസി വാങ്ങാൻ.\nആറ് ഇഞ്ച് മുതൽ ഒരടി വരെ സീലിങ്ങുമായി മിനിമം ഗ്യാപ് നൽകിയേ എസി വയ്ക്കാവൂ. ഭിത്തിയിലെ ചെറിയൊരു ഹോൾ വഴി കണക്ട് ചെയ്ത് എസി വയ്ക്കാം. എസി വയ്ക്കുമ്പോൾ 50 amp ന്റെ എങ്കിലും പവർ പ്ലഗ് ഉപയോഗിക്കണം. മാത്രമല്ല വയറിങ്ങിൽ എർത്ത് ചെയ്യാനും മറക്കരുത്. അവയൊന്നും ചെയ്തില്ലെങ്കിൽ വയറ് ചൂടാകാനും കത്തിപ്പോകാനുമുള്ള സാധ്യതയേറെയാണ്. എസി ഔട്ട് ഡോർ യൂണിറ്റായി വയ്ക്കുമ്പോൾ സൂര്യപ്രകാശം തട്ടാതെ നോക്കുന്നത് എസിയുടെ പെർഫോമൻസ് മികച്ചതാകാൻ സഹായിക്കും. മാസത്തിലൊരിക്കലെങ്കിലും ഫിൽറ്റർ വൃത്തിയാക്കണം. കൃത്യമായ ഇടവേളകളിൽ സർവീസിങ് ഉറപ്പാക്കുക. ഇൻസ്റ്റലേഷൻ ചാർജ് ഉൾപ്പെടെ ക്വാളിറ്റിയുള്ള നോർമൽ എസിക്കു മുപ്പതിനായിരം രൂപയോളം വിലവരും.\nകടപ്പാട്: എസ്. മുരളീധരൻ, ഡയറക്ടർ, ക്യുആർഎസ് റീട്ടെയിൽ ലിമിറ്റഡ്, ബേക്കർ ജംക്‌ഷൻ, കോട്ടയം


ഇന്ന് കർക്കിടക വാവ്; വീടുകളിൽ ബലിതർപ്പണം നടത്തി വിശ്വാസികൾ-Karkkidaka Vavu rituals at home due to Covid-19\nഭക്തർക്ക് ഓൺലൈനിലൂടെ പണമടച്ച് വഴിപാട് നടത്താനുള്ള സൗകര്യം തിരുവിതാംകൂർ ദേവസ്വം ബോർഡ് ഒരുക്കിയിട്ടുണ്ട്\nUpdated: July 20, 2020 11:38:49 am\nകൊച്ചി: പിതൃമോക്ഷത്തിനായി വിശ്വാസികൾ ബലിതർപ്പണം നടത്തുന്ന കർക്കിടക വാവ് ഇന്ന്. എന്നാൽ കോവിഡ്-19 വ്യാപനത്തിന്റെ പശ്ചാത്തലത്തിൽ ഇക്കുറി തീർഥഘട്ടങ്ങളിലെ ബലിതർപ്പണം വീടുകളിലേക്ക് മാറ്റിയിരിക്കുകയാണ്. ജനങ്ങൾ കൂട്ടം കൂടുന്ന തരത്തിലുള്ള ചടങ്ങായി ബലിതർപ്പണം നടത്താൻ അനുവദിക്കില്ലെന്ന് സംസ്ഥാന പൊലീസ് മേധാവി ലോക്ടനാഥ് ബെഹ്റ നേരത്തെ അറിയിച്ചിരുന്നു. വിശ്വാസികൾ വീടുകളിൽ തന്നെ ചടങ്ങുകൾ നടത്തണം എന്നാണ് വിവിധ ദേവസ്വം ബോർഡുകളും നിർദേശിച്ചിരിക്കുന്നത്.\nഭക്തർക്ക് ഓൺലൈനിലൂടെ പണമടച്ച് വഴിപാട് നടത്താനുള്ള സൗകര്യം തിരുവിതാംകൂർ ദേവസ്വം ബോർഡ് ഒരുക്കിയിട്ടുണ്ട്. ജനങ്ങൾ കൂട്ടം കൂടുന്ന എല്ലാ തരം മത ചടങ്ങുകളും ജൂലൈ 31 വരെ നിർത്തിവെയ്ക്കണമെന്ന കേന്ദ്ര സർക്കാർ ഉത്തരവിന്റെ അടിസ്ഥാനത്തിലാണ് വാവുബലി ചടങ്ങുകൾക്കും നിയന്ത്രണം ഏർപ്പെടുത്തിയത്.\nRead More: സമ്പർക്കം കൂടുന്നു; 800 കടന്ന് രോഗബാധിതർ\nമരിച്ചു പോയ പിതൃക്കൾക്കായി അനന്തര തലമുറ ചെയ്യുന്ന ഒരു കർമ്മമാണ് തർപ്പണം. അരി, പൂവ്, ജലം, എള്ള് തുടങ്ങിയവയാണ് തർപ്പണം ചെയ്യുക. എല്ലാ മാസത്തിലെയും കറുത്ത വാവു ദിവസം പിതൃക്കൾക്കായി തർപ്പണം ചെയ്യാം. എന്നാൽ, കർക്കിടകമാസത്തിലെയും തുലാമാസത്തിലെയും അമാവാസികൾക്കു കൂടുതൽ പ്രാധാന്യമുണ്ട്. കേരളത്തിലെ ശിവക്ഷേത്രങ്ങളിൽ ജനങ്ങൾ ഈ നാളുകളിൽ കൂട്ടമായി ചെന്ന് തർപ്പണം ചെയ്യുന്നു.\nഅതേസമയം, സംസ്ഥാനത്തെ കോവിഡ് വ്യാപനം അതിരൂക്ഷമാകുകയാണ്. കേരളത്തിൽ ഇന്നലെ മാത്രം 821 പേര്‍ക്കാണ് കോവിഡ്-19 സ്ഥിരീകരിച്ചത്. രണ്ട് കോവിഡ് മരണങ്ങളും സംസ്ഥാനത്ത് റിപ്പോർട്ട് ചെയ്തിരുന്നു.\nഇന്നലെ രോഗം സ്ഥിരീകരിച്ചവരില് 110 പേര് വിദേശ രാജ്യങ്ങളില് നിന്നും 69 പേര് മറ്റ് സംസ്ഥാനങ്ങളില് നിന്നും വന്നതാണ്. 629 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. അതില് 43 പേരുടെ സമ്പര്‍ക്ക ഉറവിടം വ്യക്തമല്ല.\nസംസ്ഥാനത്തെ വിവിധ ജില്ലകളിലായി 1,70,525 പേരാണ് നിലവിൽ നിരീക്ഷണത്തിലുള്ളത്. നിരീക്ഷണത്തിലുള്ളവരില് 1,63,216 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 7309 പേര് ആശുപത്രികളിലും നിരീക്ഷണത്തിലാണ്. 866 പേരെയാണ് ഞായറാഴ്ച ആശുപത്രിയില് പ്രവേശിപ്പിച്ചത്.\nWeb Title: Karkkidaka vavu rituals at home due to covid 19\nകേരളത്തിൽ ഇന്ന് കോവിഡ് സ്ഥിരീകരിച്ചത് 821 പേർക്ക്; സമ്പർക്ക രോഗികൾ 629


വീണ്ടും ബോളിവുഡിനെ കളിയാക്കി കങ്കണ; ദി ബോളിവുഡ് ദിവ സോംഗ് പുതിയ വിവാദം\n13 Sep 2017 9:43 AM GMT\n'സ്വപ്രയത്‌നത്താല് മാത്രമാണ് ഇന്ന് ഇവിടെ എത്തിയത്. വളരെ വത്യസ്തമായ സാഹചര്യത്തില് മുംബൈയില് എത്തി. ഭാഷാശൈലി വേറെ. രൂപം വേറെ. ശരിക്കും ഗ്രാമത്തിലെ കുട്ടി. അവിടുന്ന് ഞാന് ഇതുവരെ എത്തി. എന്റെ പ്രയത്‌നം മാത്രം ആയിരുന്നു അതിനു പിന്നില്. ബോളിവുഡ് എന്ന സിനിമ മേഖലയില് നടക്കുന്നത് സ്വജനപക്ഷപാതം ആണ്. Nepotism ആണ് ഇപ്പോള് ഉള്ളത്. അതിനാല് തന്നെ മറ്റുള്ളവര്‍ക്ക് അതിനു മുന്നില് ഉയര്‍ന്നു വരിക പ്രയാസമാണ്.'\nബോളിവുഡിന്റെ സ്വന്തം ക്വീന് കങ്കണ റണൗത് ഒരു ചാനല് അഭിമുഖത്തില് പറഞ്ഞ വാക്കുകള് ആയിരുന്നു ഇത്. ഹിന്ദി സിനിമാലോകത്ത് ഈ വാക്കുകളുണ്ടാക്കിയതു വന് ഭൂകമ്പം തന്നെയായിരുന്നു. പലരും മനസില് ചിന്തിച്ചിരുന്നതും എന്നാല് പ്രതികരിക്കാതിരുന്നതുമായ ഒരു വിഷയത്തില് മറ്റാരുടെയും ആശ്രയമില്ലാതെ തന്റെ അഭിപ്രായം വെട്ടി തുറന്നു പറഞ്ഞു കങ്കണ. ഇത്തരം ഒരു ആരോപണം കങ്കണ ഉന്നയിച്ചപ്പോള് പലതരത്തിലുള്ള പ്രതികരണങ്ങളും ഉണ്ടായി. അങ്ങനെ ഒരു പക്ഷപാതം ഹിന്ദി സിനിമയില് ഇല്ല എന്നും സിനിമ ലോകത്ത് കഴിവുള്ള കലാകാരന്മാര്‍ക്ക് മാത്രമേ നില്‍ക്കാന് കഴിയുകയുള്ളൂ എന്നും ചിലര്. മാതാപിതാക്കളുടെ പേരില് സിനിമയില് എത്തുന്നു എന്നുള്ളത് ശരി ആണ്. എന്നാല് ആ മാതാപിതാക്കളുടെ മക്കള് ആയതിന്റെ പേരില് അവരുടെമേല് അമിത പ്രതീക്ഷയായിരിക്കും പ്രേക്ഷകര്‍ക്ക് ഉണ്ടാവുക എന്നായിരുന്നു മറ്റുചിലര് ചൂണ്ടിക്കാട്ടിയത്. അതിനാല് തന്നെ താരങ്ങളുടെ മേല് സമ്മര്‍ദ്ദം ഉണ്ടാകുമെന്നും അവര് പറഞ്ഞു. കങ്കണയുടെ പ്രസ്താവന വസ്തുതകളാണെന്ന് ഒരു വിഭാഗം സംശയലേശമന്യേ പറഞ്ഞു.\nബോളിവുഡ് സിനിമ ലോകം ഒന്ന് രണ്ട് കുടുംബങ്ങളുടെ മേല്‍നോട്ടത്തിലാണ് നടക്കുന്നത്. കപൂര് കുടുംബത്തിന്റെ നീണ്ട വേരുകളിലെ അവസാന കണ്ണി വരെ ഇന്ന് സിനിമ മേഖലയില് സജീവമായി നിലനില്‍ക്കുന്നു. കങ്കണയുടെ ഈ പ്രതികരണത്തില് ഏറെയും ബാധിച്ചത് ഈ കുടുംബത്തെ തന്നെ ആയിരുന്നു എന്ന് പ്രത്യക്ഷത്തില് തന്നെ മനസിലാക്കാം. കങ്കണയുടെ വാക്കുകള്‍ക്ക് കപൂര് കുടുംബത്തിലെ ഇളം തലമുറക്കാരിയും നടിയുമായ കരീന കപൂര് പ്രതികരിച്ചത് വ്യത്യസ്ഥ രീതിയില് ആയിരുന്നു. 'ഹിന്ദി സിനിമയില് ഒരു ആലിയ ഭട്ട് ഉണ്ട് എങ്കില് ഒരു കങ്കണയും ഉണ്ട്. ഒരു രണ്‍ബീര് കപൂര് ഉണ്ട് എങ്കില് അത് പോലെ തന്നെ ഒരു രണ്‍വീര് സിംഗ് ഉണ്ട്. അതിനാല് പുറത്ത് നിന്നുള്ളവര്‍ക്ക് ഹിന്ദി സിനിമ മേഖല തടസം നില്‍ക്കുന്നു എന്ന് ഒരിക്കലും പറയാന് കഴിയില്ല. എല്ലാ മേഖലയിലും ഇത്തരം പ്രവണതകള് കാണാന് കഴിയും. ബിസിനസ്സിലും രാഷ്ട്രീയത്തിലും എല്ലാം ഇത് തന്നെ കാണുന്നുണ്ട്'. ബേബോ എന്നാ ഓമനപ്പേരില് അറിയപ്പെടുന്ന കരീനയുടെ വാക്കുകള് കങ്കണയ്ക്കുള്ള മറുപടിയായി കാണാം. പുറത്ത് നിന്നുള്ളവര് എന്ന് കരീന പറഞ്ഞത് ആരെയാണ് എന്നുള്ളതാണ് ഇവിടെ ഉയരുന്ന ചോദ്യം. ആ മറുപടിയില് തന്നെ സൂചനയുണ്ട് സിനിമയില് കുടുംബങ്ങള്‍ക്ക് പ്രാധാന്യം നല്‍കുന്നു എന്നത്.\nസിനിമ ഗോസിപ്പ് ആയി കാണേണ്ടുന്ന ഒരു വിഷയമല്ല ഇന്ന് ഈ അഭിപ്രായ പ്രകടനം. കല എന്നത് കഴിവുള്ളവന് തന്റെ കഴിവു തെളിയിക്കാന് ലഭിക്കുന്ന വേദിയാണ്. അവിടെ കുടുംബത്തിന്റെയോ ജാതിയുടെയോ ഒക്കെ പേരില് കഴിവുള്ളവേരെ മാറ്റി നിര്‍ത്തുക എന്നത് അവകാശ ലംഘനം ആണ് എന്നതില് സംശയമില്ല. പുരോഗമനമില്ലാത്ത ഒരു പ്രദേശത്ത് നിന്നും മുംബൈ പോലുള്ള ഒരു മഹാനഗരം കേന്ദ്രീകരിച്ച് നില്‍ക്കുന്ന ഹിന്ദി സിനിമ മേഖലയില് തന്റേതായൊരു സ്ഥാനം നേടിയെടുക്കാന് കങ്കണയ്ക്ക് കാത്തിരിക്കേണ്ടിവന്നത് വര്‍ഷങ്ങള് ആണ്. തുടരെ തുടരെ രണ്ട് തവണ മികച്ച നടിക്കുള്ള ദേശീയ പുരസ്‌കാരം നേടിയ ഇവര്‍ക്ക് തന്റെ ഇംഗ്ലീഷ് ഭാഷയിലുള്ള അജഞത കാരണം ബോളിവുഡ് വാഴുന്ന സംവിധായകനും നിര്‍മാതാവുമായ കരണ് ജോഹറില് നിന്നും പരിഹാസം നേരിടേണ്ടി വന്നു. തുടര്‍ന്ന് തന്റെ ഇംഗ്ലീഷ് അജ്ഞത മറികടക്കുക തന്നെ ചെയ്തു അവര്. പിന്നീട് കരണ് അവതരിപ്പിക്കുന്ന ഒരു ചാനല് പരിപാടിയില് ഇതിനെ പറ്റിപറയാന് കങ്കണ ധൈര്യം കാണിച്ചു. മറ്റൊരു ചാനലിലെ അവതാരകന് ഈ സംവിധായകനോട് എല്ലാരും ഭയഭക്തിയോടെ സംസാരിക്കുമ്പോള് കങ്കണ എങ്ങനെ ആ മറുപടി പറഞ്ഞു എന്നു ചോദിച്ചപ്പോള് 'ഞാന് അദേഹത്തെ ഭയക്കുന്നില്ലല്ലോ' എന്നായിരുന്നു അവരുടെ മറുപടി. ഇതിനിടയില് IIFA പുരസ്‌കാര വേദിയില് വെച്ച് കരണ് ജോഹര്, വരുണ് ധവാന്, സെയിഫ് അലി ഖാന് എന്നിവര് നടത്തിയ ഒരു തമാശ രംഗം പരോക്ഷമായി കങ്കണയുടെ അഭിപ്രായവുമായി ബന്ധപ്പെട്ടായിരുന്നു. എന്നാല് പിന്നീട് ഇതില് മാപ്പപേക്ഷയുമായി കരണ് രംഗത്തെത്തി. തങ്ങള് ആരെയും പരിഹസിച്ചതല്ലെന്നും തെറ്റിധാരണ മാത്രമാണെന്നും പറയുകയുണ്ടായി.\nഈ വിവാദങ്ങളെല്ലാം നിലനില്‍ക്കെ തന്നെയാണ് ഇപ്പോള് കങ്കണ അഭിനയിച്ച ഒരു വീഡിയോ ഗാനം തരംഗമാകുന്നത്. 'THE BOLLYWOOD DIVA SONG' എന്ന പേരില് ഇറങ്ങിയ ഈ ഗാനം പ്രശസ്തമായ ഒരു ഹിന്ദി ഗാനത്തിന്റെ അതേ ട്യൂണിലാണ്' ചിട്ടപ്പെടുത്തിയിരിക്കുന്നത്. ഈ ഗാനത്തിന്റെ വരികളാണ് ഏറെ ശ്രദ്ധേയം. നിലവിലുള്ള ബോളിവുഡ് സിനിമയിലെ വിരോധാഭാസങ്ങള് എടുത്തു കാട്ടുന്ന തരത്തിലാണ് അതിന്റെ വരികളും പാട്ടിന്റെ ചിത്രീകരണവും. നായികയെ പോലും വ്യക്തമായി മനസ്സിലാകാത്ത സംവിധായകനും ടോയിലെറ്റ് പേപ്പറില് തന്റെ ഡയലോഗ് ലഭിക്കുന്ന നായികയും വളരെ വൈകി എത്തുകയും തിരക്കഥ പോലും വായിക്കാന് നില്‍ക്കാതെ അതില് തന്റെതായ മാറ്റം വരുത്തുന്ന നായകനും ഒക്കെ പലരുടെയും പ്രതി രൂപങ്ങളാണ്. തന്റെ വയസിന്റെ പകുതി പോലും ഇല്ലാത്ത നായികമാരോടൊപ്പം അഭിനയിക്കുന്ന നായകനെയും, അച്ഛന്റെ പേരില് സിനിമയില് വന്ന നടന്മാരെയും ഒക്കെ പരാമര്‍ശിക്കുന്ന വരികളില് സിനിമ ലോകം ഇന്നത്തെ നായികമാര് അവര് എത്ര താര പരിവേഷം ഉള്ളവര് ആയാലും ചെക്ക് ഒപ്പിട്ടു വാങ്ങുമ്പോള് അതില് പൂജ്യങ്ങളുടെ കുറവുണ്ടാകുമെന്നും പറയുന്നു.\nപ്രേക്ഷകര്‍ക്ക് പലപ്പോഴും അരോചകമായി തോന്നുന്ന പല സിനിമ രംഗങ്ങളെയും ഈ ഗാന രംഗം പരാമര്‍ശിക്കുന്നു എന്നതാണ് ഇതില് ശ്രദ്ധേയം. ഗാന ചിത്രീകരണത്തിന്റെ അവസാനം ഈ വരികള് എഴുതിയത് താനല്ല എന്ന് കങ്കണ പറയുന്നുണ്ട് എങ്കിലും അതിലെ ആശയങ്ങള് മുഴുവനും അവര് മുന്‍പ് പല അവസരങ്ങളില് പറഞ്ഞിരുന്ന അഭിപ്രായങ്ങള് തന്നെ ആയിരുന്നു. സിനിമ ലോകത്ത് വേണ്ടത്ര പിന്തുണ കങ്കണയ്ക്ക് ഇക്കാര്യത്തില് ലഭിക്കുന്നില്ല എന്നത് വാസ്തവം. എന്നാല് പ്രേക്ഷകര് കങ്കണയുടെ അഭിപ്രായത്തെ സമീപിച്ചത് അതേ വികാരത്തോടെയാണ്. ഈ വിഷയത്തില് ഉണ്ടായ പ്രേക്ഷകരുടെ പ്രതികരണങ്ങളില് നിന്നും മനസിലാക്കാന് കഴിയുന്നത് കങ്കണ പറയുന്ന കാര്യങ്ങളോട് ഓരോ മേഖലയിലും ഇത്തരം അനുഭവങ്ങള് പലരും പല രീതിയില് നേരിടേണ്ടി വരാറുണ്ട്. സ്ത്രീകളുടെ പ്രതികരണ മനോഭാവത്തെ ആശ്രയിച്ചാണ് അവരുടെ വ്യക്തിത്വത്തെ നിശ്ചയിക്കുന്നത്. അത്തരത്തിലുള്ള പ്രതികരണമാണ് ഇപ്പോള് ഈ സ്ത്രീയില് നിന്നും ഉണ്ടായത്. എന്നാല് സ്വപ്രയത്‌നം കൊണ്ട് ഹിന്ദി സിനിമാലോകത്ത് എത്തിയ ഒത്തിരി പേര് ഇപ്പോഴും അവിടെ ഉണ്ട്. അവര് പലര്‍ക്കും പ്രിയപ്പെട്ടവരാണ് എന്നതിനാല് ഇപ്പോഴും നിലനിന്ന് പോകുന്നു. മറ്റു ചിലര് ഈ അഭിപ്രായങ്ങളെ തങ്ങളെ ബാധിക്കുന്ന വിഷയമല്ല എന്ന രീതിയില് നിസാരമായി തള്ളിക്കളയുന്നു.\nഎന്തും വെട്ടിത്തുറന്നു പറയാന് പേടിക്കാത്ത, യാതൊരു സങ്കോചവുമില്ലാതെ തന്നെ പല കാര്യങ്ങളും വിളിച്ചു പറയുന്നതിലൂടെ വിവാദങ്ങളില് നിന്ന് ഒഴിയാതെ നില്‍ക്കുന്ന കങ്കണയ്ക്ക് ഈ ഗാനരംഗത്തിലൂടെ ബോളിവുഡ് കരുതി വെച്ചിരിക്കുന്നത് എന്താണെന്ന് അറിയാന് നമുക്ക് കാത്തിരിക്കാം.\nHrithikRoshan kangana ranaut karan johar Kareena Kapoor ranbeer kapoor thebollywooddivasong


gold smuggling | രവീന്ദ്രനെ ഈ ആഴ്ച തന്നെ ഇഡി ചോദ്യം ചെയ്യും; ശിവശങ്കറിനേയും സ്വപ്‌നയേയും സരിത്തിനേയും ഒരുമിച്ചിരുത്തി മൊഴിയെടുക്കുന്നത് ഗൂഢാലോചന പുറത്തു കൊണ്ടു വരാൻ; കസ്റ്റംസിനും ഇഡിക്കൊപ്പം എൻഐഎയും മുഖ്യമന്ത്രിയുടെ ഓഫീസിലെ ദുരൂഹത കണ്ടെത്താൻ സജീവം; ഇനി ലഭിക്കാനുള്ളത് 99 ഇലക്ട്രോണിക് ഉപകരണങ്ങളിൽ 77എണ്ണത്തിൽ നിന്നുള്ള തെളിവുകൾ - MarunadanMalayalee.com\nNovember 23, 202008:34 AM IST Permalink\nതിരുവനന്തപുരം: മുഖ്യമന്ത്രിയുടെ അഡീഷനൽ പ്രൈവറ്റ് സെക്രട്ടറി സി.എം. രവീന്ദ്രനെ ഈ ആഴ്ച തന്നെ ചോദ്യം ചെയ്യും. ഇതിനുള്ള നോട്ടീസ് ഉടൻ എൻഫോഴ്‌സമെന്റ് നൽകും. കോവിഡ് രോഗ മുക്തനായതോടെ രവീന്ദ്രൻ റിവേഴ്‌സ് ക്വാറന്റീനിലാണ്. ഇതു കഴിഞ്ഞാൽ ഉടൻ ചോദ്യം ചെയ്യും. അതിനിടെ സ്വപ്‌നാ സുരേഷ്, സരിത്ത്, എം.ശിവശങ്കർ എന്നിവരെ ഒരുമിച്ചിരുത്തി ചോദ്യം ചെയ്യുകയെന്ന നിർണായക നീക്കത്തിന് കസ്റ്റംസ് ഒരുങ്ങുന്നുവെന്നും സൂചനയുണ്ട്. മിനി മുഖ്യമന്ത്രിയെന്ന് ഏവരും വിളിക്കുന്ന രവീന്ദ്രനെ കേന്ദ്ര ഏജൻസി ചോദ്യം ചെയ്യുമ്പോൾ അതിൽ ഏവരും ഉറ്റു നോക്കുകയാണ്. രവീന്ദ്രന് പുറമേ മുഖ്യമന്ത്രിയുടെ ഓഫീസിലെ രണ്ട് പേർ കൂടി അന്വേഷണ ഏജൻസികളുടെ നിരീക്ഷണത്തിലുണ്ട്.\nസ്വർണക്കടത്ത്, ഡോളർ കടത്തു കേസുകളിലാണു മൂവരെയും ഒരുമിച്ചിരുത്തി ചോദ്യം ചെയ്യുക. തുടർന്ന്, ശിവശങ്കറിനെതിരെ കേസെടുക്കുന്ന നിർണായക നീക്കത്തിലേക്കും ഈ ആഴ്ച തന്നെ കസ്റ്റംസ് കടക്കും. സ്വപ്നയെ വീണ്ടും കസ്റ്റഡിയിൽ ചോദ്യം ചെയ്യാൻ കസ്റ്റംസ് അനുമതി തേടും. സരിത്തിനെയും കസ്റ്റഡിയിൽ വാങ്ങും. ശിവശങ്കറിനെയും കസ്റ്റഡിയിൽ ചോദ്യം ചെയ്യാൻ അനുമതി തേടും. ഇത് കേസിൽ അതീവ നിർണ്ണായക നീക്കമായി. മാറും. ഈ മാസം 10 നു നൽകിയ മൊഴികളെ പിന്തുടർന്നുള്ള ബാക്കി ചോദ്യങ്ങളാണ് ഇനി ഇഡി ചോദിക്കുക.\nസ്വർണക്കടത്തു കേസിൽ കഴിഞ്ഞ ദിവസം കസ്റ്റംസ് ഉദ്യോഗസ്ഥർ ജയിലിൽ സ്വപ്നയെ ചോദ്യം ചെയ്തിരുന്നു. ഇതിൽ ശിവശങ്കറിന്റെ പങ്കാളിത്തത്തെക്കുറിച്ചു നിർണായക വിവരങ്ങൾ ലഭിച്ചു. ഈ സാഹചര്യത്തിലാണ് ശിവശങ്കറെയും ചോദ്യം ചെയ്യുന്നത്. സ്വർണക്കടത്ത് ശിവശങ്കറിനും അറിയാമായിരുന്നുവെന്നു സ്വപ്ന ഇഡിക്ക് കഴിഞ്ഞ 10ന് മൊഴി നൽകിയിരുന്നു. അതിന്റെ ചുവടുപിടിച്ചാണു കസ്റ്റംസ് ജയിലിലെത്തി അവരെ ചോദ്യം ചെയ്തത്. ഇഡിയോടു പറഞ്ഞ കാര്യങ്ങൾ സ്വപ്ന ആവർത്തിച്ചു.\nഅതിനിടെ സ്വപ്ന സുരേഷിന്റേതെന്ന് കരുതുന്ന ശബ്ദരേഖയേ കുറിച്ചുള്ള ക്രൈംബ്രാഞ്ച് അന്വേഷണം തുടങ്ങി. പ്രാഥമിക അന്വേഷണം അതീവ രഹസ്യമായി പൂർത്തിയാക്കാനാണ് ഡി.ജി.പി അന്വേഷണ സംഘത്തിന് നിർദ്ദേശം നൽകിയിരിക്കുന്നത്. സ്വപ്നയുടെ മൊഴി എടുക്കാനുള്ള ശ്രമങ്ങളാണ് ക്രൈംബ്രാഞ്ച് തുടങ്ങിയിരിക്കുന്നത്. സ്വപന റിമാൻഡിലായതിനാൽ കോടതി അനുമതിയോടയേ മൊഴി എടുക്കാനാവു. എന്നാൽ ജയിൽ വകുപ്പിന് കത്ത് നൽകി മൊഴി രേഖപ്പെടുത്താനാവുമോയെന്ന് ക്രൈംബ്രാഞ്ച് പരിശോധിക്കുന്നുണ്ട്. എന്നാൽ കേസ് രജിസ്റ്റർ ചെയ്യുന്ന കാര്യത്തിൽ തീരുമാനമെടുത്തിട്ടില്ല.\nഅതിനിടെ കള്ളക്കടത്ത് കേസിൽ 10 പ്രതികൾക്കു പ്രത്യേക കോടതി അനുവദിച്ച ജാമ്യം റദ്ദാക്കണമെന്ന് ആവശ്യപ്പെട്ട് എൻഐഎ നൽകിയ ഹർജിയിൽ പ്രതികൾക്ക് നോട്ടിസ് നൽകാൻ ഹൈക്കോടതി നിർദേശിച്ചിട്ടുണ്ട്. എട്ടാം പ്രതി സെയ്ത് അലവി, ഒൻപതാം പ്രതി പി. ടി. അബ്ദു, 11ാം പ്രതി മുഹമ്മദ് അലി ഇബ്രാഹിം, 14ാം പ്രതി മുഹമ്മദ് ഷഫീഖ്, 16ാം പ്രതി മുഹമ്മദ് അൻവർ, 19ാം പ്രതി അംജദ് അലി, 21ാംപ്രതി സി.വി. ജിഫ്‌സൽ, 22ാം പ്രതി പി.അബൂബക്കർ, 23ാംപ്രതി മുഹമ്മദ് അബ്ദുൽ ഷമീം, 24ാം പ്രതി പി.എം. അബ്ദുൽ ഹമീദ് എന്നിവരുടെ ജാമ്യം റദ്ദാക്കണമെന്നാണ് എൻഐഎ ആവശ്യപ്പെട്ടത്. ഈ നടപടിയും നിർണ്ണായകമാകും.\nകഴിഞ്ഞ മാസം 15നാണ് ഇവർക്ക് പ്രത്യേക കോടതി ജാമ്യം അനുവദിച്ചത്. മുഖ്യപ്രതികളുമായി പ്രതികൾക്കുള്ള അടുത്ത ബന്ധം പ്രത്യേക കോടതി പരിഗണിച്ചില്ലെന്നും വിദേശത്തും സ്വദേശത്തുമുള്ള പ്രതികളുമായി ചേർന്നു ജാമ്യം ലഭിച്ചവർ തെളിവു നശിപ്പിക്കാനും സാക്ഷികളെ നിശബ്ദരാക്കാനും സാധ്യതയുണ്ടെന്നും എൻഐഎ അപ്പീലിൽ പറയുന്നു. കള്ളക്കടത്തിന്റെ സൂത്രധാരന്മാരായ സരിത്, സ്വപ്ന, റമീസ്, മുഹമ്മദ് ഷാഫി, റബിൻസ് ഹമീദ് തുടങ്ങിയവർ ഉൾപ്പെടെയുള്ളവരുമായി നേരിട്ടോ ഇടനിലക്കാർ വഴിയോ ഇവർക്കുള്ള ബന്ധം വ്യക്തമാകാൻ കൂടുതൽ അന്വേഷണം നടത്തണം. മുഖ്യ പ്രതികളെയും കുറ്റകൃത്യത്തിനു സാമ്പത്തിക സഹായം തേടിയവരെയും ആദ്യഘട്ടത്തിൽ വേർതിരിക്കാൻ കോടതി ശ്രമിക്കരുത്. മുഖ്യ പ്രതികളെപ്പോലെ തന്നെ കുറ്റകൃത്യത്തിലെ ഓരോ കണ്ണിയെയും ഗൗരവത്തോടെ കാണണമെന്നും എൻഐഎ അപ്പീലിൽ പറയുന്നു.\nസ്വർണ്ണ കടത്ത് കേസുമായി ബന്ധപ്പെട്ട് 99 ഇലക്ട്രോണിക് ഉപകരണങ്ങളിൽ 77എണ്ണത്തിൽനിന്നുള്ള തെളിവുകൾ ഇനിയും ലഭിക്കാനുണ്ട്. ഇവയും കൂടി പരിഗണിച്ചതിനു ശേഷമേ ഗൂഢാലോചന, പ്രതികളുടെ പങ്ക് എന്നിവയെക്കുറിച്ചു അന്തിമമായി സ്ഥാപിക്കാൻ കഴിയൂ എന്ന നിലപാടിലാണ് എൻഐഎ. ഡികോഡ് ചെയ്യുകയും പരിശോധിക്കുകയും ചെയ്ത ഉപകരണങ്ങളിൽ നിന്ന് ഒട്ടേറെ തെളിവുകൾ ലഭിച്ചിട്ടുണ്ടെന്ന് എൻഐഎ പറയുന്നു. ദേശീയ സുരക്ഷയെ ബാധിക്കുന്ന കടുത്ത സാമ്പത്തിക കുറ്റകൃത്യം ചെയ്യുന്നവർ മുന്തിയ ഉപകരണങ്ങളാകും ഉപയോഗിക്കുക. അന്വേഷണ ഏജൻസിയെ വഴിതെറ്റിക്കാനും തെളിവ് നശിപ്പിക്കാനുമായി എല്ലാ പ്രതികളും അവരുടെ ഇലക്ട്രോണിക്/മൊബൈൽ ഉപകരണങ്ങളിലെ ഡേറ്റ നശിപ്പിച്ചിരുന്നു എന്നും എൻഐഎ കണ്ടെത്തിയിട്ടുണ്ട്.


Stories Archives - Page7of9- Kerala Today\nകുളി തെറ്റിയിട്ട് ഇപ്പോൾ ഒരാഴ്ചയായി ,കല്യാണത്തിന് ഒരാഴ്ച മുമ്പായിരുന്നു അവസാനം മെൻസസായത്\nസ്മിതക്ക്, കുളി തെറ്റിയിട്ട് ഇപ്പോൾ ഒരാഴ്ചയായി ,കല്യാണത്തിന് ഒരാഴ്ച മുമ്പായിരുന്നു അവസാനം മെൻസസായത്. അവൾക്ക് വയസ്സറിയിച്ചത് മുതൽ ക്രമം തെറ്റാതെ എല്ലാ മാസവും കൃത്യമായി പിരീഡ്സുണ്ടാവുമായിരുന്നു. ഇപ്പോൾ ക്രമം തെറ്റിയിരിക്കുന്നത്,മറ്റൊന്നുമാകാൻ വഴിയില്ല ,അതോർത്തപ്പോൾ അവളുടെ കപോലങ്ങൾ...\nമനസിന്റെ സൗന്ദര്യമാണ് യഥാർഥ സൗന്ദര്യമെന്ന് പറയാറുണ്ടെങ്കിലും വിവാഹ കമ്പോളത്തിലെത്തുമ്പോൾ പലരും ഇത് മറക്കാറുണ്ട്. ഭാര്യ അല്ലെങ്കിൽ ഭർത്താവ് സുന്ദരനോ സുന്ദരിയോ ആയാൽ ജീവിതം സന്തോഷകരമാണെന്ന് ചിന്തിക്കുന്ന ഒരുപാട് പേരുണ്ട്. അവരിൽ നിന്നു വ്യത്യസ്തരാകുകയാണ്...\n‘പടച്ചോൻ കയ്യും കാലും തന്നിരിക്കുന്നത് ആരുടെ മുന്നിലും കൈ നീട്ടാനല്ല. പണിയെടുത്ത് ജീവിക്കാനല്ലേ...’ നൂറ് രൂപ വച്ചുനീട്ടിയ ആ യുവാവിനോട് ഇങ്ങനെ പറഞ്ഞ് ഉനൈർ നടന്നുകയറിയത് മലയാളിയുടെ ഹൃദയത്തിലേക്കാണ്. സോഷ്യൽ ലോകത്ത് വൈറലായ...\nറൂബ ബിബിയും സാദിക്ക് മെഹ്മൂദും അടുത്ത ബന്ധുക്കളാണ്. സ്കൂള് പഠനം പൂര്‍ത്തിയാക്കിയ റൂബയുടെ വിവാഹം സാദിക്കുമായി ഉറപ്പിച്ചു. അന്ന് റൂബയ്ക്ക് പ്രായം 17ആയിരുന്നു. സാദിക്കിന് 27 വയസ്സും. തനിക്ക് തുടര്‍ന്ന് പഠിക്കണമെന്ന് റൂബ...\nമരണശേഷം മാറ്റിവെച്ച ഗർഭപാത്രത്തിലൂടെ ലോകത്താദ്യമായി ഒരു പിറവി .\nഅവയവങ്ങൾ മാറ്റി വെയ്ക്കുന്നത് മെഡിക്കൽ ലോകത്ത് ഒരു പുതുമയല്ല. അങ്ങിനെ മാറ്റി വെയ്ക്കാവുന്ന അവയവങ്ങളിലൊന്നാണ് ഗർഭപാത്രം. ലോകത്താകെ 39 തവണ ഗർഭപാത്രം മാറ്റിവെയ്ക്കുന്ന അവയവമാറ്റ ശസ്ത്രക്രിയകൾ നടന്നിട്ടുണ്ട്. ഇങ്ങിനെ സ്വീകരിക്കപ്പെട്ട ഗർഭപാത്രങ്ങളൂടെ പ്രസവവും...


രാജസ്ഥാനും തെലങ്കാനയും ഇന്ന് പോളിംങ് ബൂത്തിലേക്ക് | Keralabhooshanam.com | Breaking News, Latest News, Kerala, India and World news\nBy web desk on 07/12/2018 Comments Off on രാജസ്ഥാനും തെലങ്കാനയും ഇന്ന് പോളിംങ് ബൂത്തിലേക്ക്\nജയ്‍പൂര്/ഹൈദരാബാദ്: നൂറ് കണക്കിന് റാലികള്‍ക്കും റോഡ് ഷോകള്‍ക്കും ശേഷം ഇന്ന് രാജസ്ഥാനിലെയും തെലങ്കാനയിലെയും ജനത പോളിംങ് ബൂത്തിലേക്ക്. രാജസ്ഥാനില് രാവിലെ എട്ടു മണി മുതല് വൈകിട്ട് അഞ്ച് മണി വരെയും തെലങ്കാനയില് ഏഴ് മണിമുതല് വൈകിട്ട് അഞ്ച് മണിവരെയും പോളിംങ് നീണ്ടുനില്‍ക്കും. വോട്ടെടുപ്പ് നടന്ന അഞ്ച് സംസ്ഥാനങ്ങളിലെ എക്സിസ്റ്റ് പോള് ഫലങ്ങളും ഇന്ന് ആറരക്കുശേഷം പുറത്തുവരും.\nലോക്സഭാ തിരഞ്ഞെടുപ്പിന് മുന്നോടിയായി നടക്കുന്ന അഞ്ചു സംസ്ഥാനങ്ങളിലെ തിരഞ്ഞെടുപ്പിനെ ‘സെമിഫൈനല്’ എന്നു തന്നെയാണ് രാജ്യം വിശേഷിപ്പിക്കുന്നത്. രാജസ്ഥാനിലെ 200 മണ്ഡലങ്ങളില് 199 മണ്ഡലങ്ങളിലാണ് ഇന്ന് വോട്ടെടുപ്പ് നടക്കുന്നത്. അല്‍വാര് ജില്ലയിലെ രാംഗഡ് മണ്ഡലത്തിലെ സ്ഥാനാര്‍ത്ഥിയുടെ മരണത്തെ തുടര്‍ന്ന് തിരഞ്ഞെടുപ്പ് മാറ്റിവെച്ചിട്ടുണ്ട്. രാജസ്ഥാനിലെ 51,000 പോളിംങ് ബൂത്തുകളില് 4.74 കോടി വോട്ടര്‍മാര് ഇന്ന് വിധി രേഖപ്പെടുത്തും. 1.14 ലക്ഷം സുരക്ഷാ ഉദ്യോഗസ്ഥരെയാണ് വിവിധ പോളിംങ് ബൂത്തുകളിലായി വിന്യസിച്ചിരിക്കുന്നത്. കോണ്‍ഗ്രസും ബിജെപിയും നേര്‍ക്കുനേര് പോരാടുന്ന വാശിയേറിയ തിരഞ്ഞെടുപ്പാണ് രാജസ്ഥാനില് നടക്കുന്നത്.\nഅതേസമയം തെലങ്കാന സംസ്ഥാനം രൂപികരിച്ചതിനുശേഷമുള്ള ആദ്യ തിരഞ്ഞെടുപ്പാണ് ഇന്ന് നടക്കുന്നത്. രാവിലെ ഏഴു മണി മുതല് വൈകിട്ട് അഞ്ച് മണിവരെയാണ് തെലങ്കാനയില് പോളിംങ് നടക്കുന്നത്. 1821 സ്ഥാനാര്‍ത്ഥികളാണ് 119 മണ്ഡലങ്ങളിലായി ജനവിധി തേടുന്നത്. 2.8 കോടി വേട്ടര്‍മാര് 32,000 പോളിംങ് ബൂത്തുകളില് വിധി രേഖപ്പെടുത്തും. വാശിയേറിയ പോരാട്ടമാണ് തെലങ്കാനയില് നടക്കുന്നത്. ആദ്യഘട്ടത്തില് അനായാസം ജയം പ്രതീക്ഷിച്ച ചന്ദ്രശേഖര റാവുവിനെ അവസാനഘട്ടത്തില് ശക്തമായി വെല്ലുവിളിക്കാന് കോണ്‍ഗ്രസ് നേതൃത്വം നല്‍കുന്ന മഹാസഖ്യത്തിന് കഴിഞ്ഞിരുന്നു. കനത്ത സുരക്ഷയിലാണ് തെലുങ്കാനയില് പോളിംങ് പുരോഗമിക്കുന്നത്.\nരാജസ്ഥാനും തെലങ്കാനയും ഇന്ന് പോളിംങ് ബൂത്തിലേക്ക് added by on 07/12/2018


ചാളയായും മത്തിയായും സാധാരണക്കാരന്റെ തീന് മേശയില് വിലസുന്ന മത്സ്യത്തിന് വില കുതിച്ചുയരുന്നു-Fish Price increases in Kerala Mathi Chala Fish Kerala Fisherman | Indian Express Malayalam\nfish price increases in kerala mathi chala fish kerala fisherman\nസാധാരണക്കാരുടെ ഇഷ്ട വിഭവമാണ് മത്തിയെന്നും ചാളയെന്നും പേരുള്ള മത്സ്യം. എന്നാൽ, ഇപ്പോഴത്തെ വില വർധനവ് മത്തി പ്രേമികളെ ഒന്നടങ്കം ആശങ്കയിലാഴ്ത്തിയിരിക്കുകയാണ്\nUpdated: June 17, 2019 5:45:51 pm\nകൊച്ചി: ചാളയായും മത്തിയായും സാധാരണക്കാരന്റെ തീന് മേശയില് വിലസുന്ന മത്സ്യത്തിന് വില കുതിച്ചുയരുന്നു. സംസ്ഥാനത്ത് ഒരു കിലോ മത്തിക്ക് 400 മുതല് 500 രൂപ വരെയാണ് കഴിഞ്ഞ ആഴ്ചയും ഈ ആഴ്ചയുമായി വില വന്നത്. കേരളത്തില് പലയിടത്തും കഴിഞ്ഞ ആഴ്ച ഒരു കിലോ മത്തിക്ക് 400 രൂപയായിരുന്നു വില. ഈ ആഴ്ചയിലേക്ക് എത്തിയപ്പോള് പലയിടത്തും അത് 500 വരെയായി.\nRead Also: ഇത് ലോക റെക്കോർഡ്! ‘ചൂര’ മീൻ ഒരെണ്ണം വിറ്റുപോയത് 21 കോടിക്ക്\nഒരു കിലോ മത്തി വാങ്ങിയാല് പതിനാലോ പതിനഞ്ചോ എണ്ണമാണ് ലഭിക്കുക. മറ്റ് മത്സ്യങ്ങള്‍ക്ക് വലിയ വിലയുള്ളതിനാല് സാധാരണക്കാര് ആശ്രയിച്ചിരുന്നത് മത്തിയെയായിരുന്നു. ഹോട്ടലുകളിലും മത്തി വറുത്തതിനാണ് പണ്ട് മുതലേ ഡിമാന്‍ഡ്. എന്നാലിപ്പോള് ഹോട്ടല് ഉടമകള് അടക്കം വലിയ പ്രതിസന്ധിയിലാണ്. രണ്ട് കഷ്ണം മത്തി വറുത്തതിന് നേരത്തെ 40 രൂപ വരെ ഈടാക്കിയിരുന്നു. അന്ന് മീന് കിലോയ്ക്ക് ഇത്ര വില ഉണ്ടായിരുന്നില്ല. എന്നാല്, ഇപ്പോള് മത്തി കിലോയ്ക്ക് 400 മുതല് 500 വരെ ഈടാക്കുമ്പോള് അത് ഹോട്ടല് ഉടമകളെയും തിരിച്ചടിക്കുന്നു. ചില ഹോട്ടലുകളില് ഇപ്പോള് ഒരു പ്ലേറ്റ് മത്തി വറുത്തതിന് 50 രൂപ വരെ ഈടാക്കുന്നുണ്ട്.\nമത്സ്യലഭ്യത കുറഞ്ഞതാണ് വില റോക്കറ്റ് പോലെ കുതിച്ചുയരാന് കാരണമെന്ന് മീന് മാര്‍ക്കറ്റില് ജോലി ചെയ്യുന്നവര് പറയുന്നുണ്ട്. മത്സ്യലഭ്യത കുറഞ്ഞതിനൊപ്പം ട്രോളിങ് നിരോധനം കൂടി വന്നതോടെ മത്സ്യം വില്‍ക്കുന്നവര്‍ക്കും വലിയ തിരിച്ചടിയായി. മാര്‍ക്കറ്റിലെത്തുന്നവര് പലപ്പോഴും വെറും കയ്യോടെയാണ് മടങ്ങുന്നതെന്നും മീന് കച്ചവടക്കാര് പറയുന്നു.\nRead Also: വലവിരിച്ചപ്പോൾ കിട്ടിയത് ‘സ്വർണ ഹൃദയമുളള മീൻ’, ലേലത്തിൽ പോയത് 5.5 ലക്ഷത്തിന്\nമലയാളികളുടെ ഇഷ്ടവിഭവമായ മത്തിക്ക് വില കൂടിയതാണ് ഏറ്റവും വലിയ തിരിച്ചടിയായിരിക്കുന്നത്. കടപ്പുറത്തേക്ക് മീന് പഴയ തോതില് എത്തി തുടങ്ങിയാലേ മത്തി വിലയില് കുറവ് ഉണ്ടാകൂ എന്നാണ് കച്ചവടക്കാര് പറയുന്നത്. മത്തിക്ക് ഇത്രയും വില ഉള്ളപ്പോള് മറ്റ് മത്സ്യങ്ങളുടെ കാര്യം പറയാനുണ്ടോ. നെയ്മീന് കിലോ 1000 രൂപ മുതല് 1200 രൂപ വരെയാണ് ഇപ്പോള് വില. അയില ഒരെണ്ണത്തിന് 100 രൂപ വരെ വില വരുന്നുണ്ട്. ട്രോളിങ് നിരോധനം ആരംഭിക്കും മുന്‍പ് കഴിഞ്ഞ മാസം ഒരു കിലോ മത്തിക്ക് വില 160 രൂപയായിരുന്നു. പിന്നീടാണ് വിലയില് വലിയ കുതിപ്പ് ഉണ്ടായത്.\n‘എല്‍നിനോ’ പ്രതിഭാസത്തെ തുടര്‍ന്ന് മത്തിയുടെ ലഭ്യത കുറയാന് സാധ്യതയുണ്ടെന്ന് കേന്ദ്ര സമുദ്ര മത്സ്യ ഗവേഷണ സ്ഥാപനം ജനുവരിയില് തന്നെ അറിയിച്ചിരുന്നു. മത്തി ലഭ്യത നന്നായി കുറയുമെന്നായിരുന്നു അറിയിപ്പ്. ഇപ്പോള് മത്തി ലഭ്യത കുറയാന് പ്രധാന കാരണം ‘എല്‍നിനോ’ പ്രതിഭാസം തുടരുന്നത് തന്നെയാണ് അധികൃതര് പറയുന്നു. ‘എല്‍നിനോ’ പ്രതിഭാസം അവസാനിച്ചാലേ പഴയ പോലെ മത്തി ലഭ്യമാകാന് തുടങ്ങൂ. കേരളത്തില് മത്തി ലഭ്യത കുറഞ്ഞതിനൊപ്പം കേരളത്തിലേക്ക് മറ്റ് സംസ്ഥാനങ്ങളില് നിന്ന് എത്തുന്ന മത്തിയുടെ വരവും കുറഞ്ഞു. തമിഴ്‌നാട്ടില് നിന്നെല്ലാം എത്തുന്ന മത്തിയുടെ അളവില് ഇപ്പോള് വലിയ കുറവ് ഉണ്ട്. ഇതാണ് വില വര്‍ധിക്കാനുള്ള പ്രധാന കാരണം. മത്തിയുടെ വരവ് വര്‍ധിച്ചാല് വില പഴയ പോലെ ആകും.\nWeb Title: Fish price increases in kerala mathi chala fish kerala fisherman


രാമക്ഷേത്ര നിര്‍മാണം ആശങ്കയില്- ഐഐടിയുടെ സഹായം തേടി ട്രസ്റ്റ് - Malayalam News\nനിശ്ചയിച്ച ഭൂമിക്കടിയില് സരയൂ നദീ പ്രവാഹം കണ്ടെത്തിയതോടെ രാമക്ഷേത്ര നിര്‍മാണം ആശങ്കയില്. രാമജന്മഭൂമി തീര്‍ത്ഥ ട്രസ്റ്റ് പുറത്തുവിട്ട മാതൃകയില് ക്ഷേത്രം നിര്‍മിക്കാനാവില്ല എന്നാണ് റിപ്പോര്‍ട്ട്. പുതിയ മാതൃകയക്കായി ട്രസ്റ്റ് ഐഐടി എഞ്ചിനീയര്‍മാരുടെ സഹായം തേടിയതായി ന്യൂസ് 18 റിപ്പോര്‍ട്ട് ചെയ്തു.\nനൂറ്റാണ്ടുകള് നീണ്ട നിയമ പോരാട്ടങ്ങള്‍ക്ക് ഒടുവില് 2019 നവംബറിലാണ് ബാബരി മസ്ജിദ് നില നിന്നിരുന്ന ഭൂമി രാമജന്മഭൂമി ക്ഷേത്രത്തിനായി വിട്ടു കൊടുത്ത് സുപ്രിം കോടതി ഉത്തരവിട്ടത്. ചീഫ് ജസ്റ്റിസ് രഞ്ജന് ഗൊഗോയ് അധ്യക്ഷനായ ബഞ്ചിന്റേതായിരുന്നു സുപ്രധാന വിധി. അയോധ്യയില് മറ്റൊരിടത്ത് മസ്ജിദിനായി അഞ്ചേക്കര് ഭൂമി നല്‍കണമെന്നും ഉത്തരവിലുണ്ടായിരുന്നു.


ഇക്വഡോര് എംബസിയിലെ ‘നരക’ത്തിലായിരുന്നു അസാഞ്ജ് – നേരിടം\nഇക്വഡോര് എംബസിയിലെ ‘നരക’ത്തിലായിരുന്നു അസാഞ്ജ്\nPosted on ജൂണ് 29, 2019 ജൂലൈ 6, 2019 by admin\nലണ്ടനിലെ ഇക്വഡോര് എംബസിയിലെ മുമ്പത്തെ Consul ആയിരുന്നു Fidel Narvaez. അദ്ദേഹം അസാഞ്ജിന്റെ അവസ്ഥയെക്കുറിച്ച് Sky News മായി ഒരു അഭിമുഖം കഴിഞ്ഞ ദിവസം നടത്തി. അസാഞ്ജ് അവിടെ താമസിച്ചിരുന്ന7വര്‍ഷത്തില്6വര്‍ഷവും Narvaez അവിടെ ജോലി ചെയ്തിരുന്നു. വിക്കിലീക്സ് സ്ഥാപകനെ “തകര്‍ക്കാനായ” ശ്രമത്തിന്റെ ഭാഗമായി ഉദ്യോഗസ്ഥര് അദ്ദേഹത്തെ ‘നരകത്തില്’ ഇട്ടിരിക്കുകയായിരുന്നു എന്ന് Narvaez പറഞ്ഞു.\nഅസാഞ്ജാ മോശം സ്വഭാവവും നയതന്ത്ര പദ്ധതികള്‍ക്കായെത്തുന്ന ഉദ്യോഗസ്ഥരെ നിരന്തരം എതിര്‍ക്കുകയും ചെയ്തിരുന്നു എന്ന് ലണ്ടനിലെ എംബസിയില് നിന്ന് അസാഞ്ജിനെ നീക്കം ചെയ്ത ഉടനെ തന്നെ ഇക്വഡോര് പ്രസിഡന്റ് ലെനിന് മൊറേനോ ആരോപിച്ചു.\nഎന്നാല് Narvaez ഇത് വിസമ്മതിക്കുന്നു. “ജൂലിയാന് എല്ലാ ജോലിക്കാരോടും, നയന്ത്രജ്ഞരോടും ഉദ്യോഗസ്ഥരോടും ബഹുമാനപരമായ ബന്ധമാണുണ്ടായിരുന്നത്. ജൂലൈ 2018 വരെ ഏതെങ്കിലും ഒരു ആളോടു പോലും അദ്ദേഹം മോശമായി പെരുമാറിയതിന്റെ ഒറ്റ ഒരു സംഭവം പോലും ഞാന് ഓര്‍ക്കുന്നില്ല. അദ്ദേഹം 100% ബഹുമാനമുള്ളവനായിരുന്നു,” എന്ന് Narvaez പറയുന്നു.\n— സ്രോതസ്സ് telesurenglish.net, news.sky.com | 21 April 2019\nമുമ്പത്തെ ലേഖനം അമേരിക്കക്കാരന് മറ്റൊരു മനുഷ്യനെ “ആസ്‌തി” ആയി കാണുന്നു\nഅടുത്ത ലേഖനം ANC ക്ക് വിട


ആഗോള ഉത്സവപൂരത്തിനായി ദുബായ് ഒരുങ്ങി - India News 24\nദുബായ്:ജനുവരി ഒന്നിനായി ലോകം കാത്തിരിക്കുന്നത് പുതിയൊരു വര്‍ഷത്തിനെന്നപോലെ ദുബായിലെ ഉത്സവത്തിനു കൂടി വേണ്ടിയാണ്.ലോകമെമ്പാടും ഉറ്റുന്നോക്കുന്ന ദുബായിലെ ഒരു മാസം നീണ്ടു നില്‍ക്കുന്ന മേളയ്ക്ക് തുടക്കമാകുന്നത് 2015 ജനുവരി ഒന്നിനാണ്.അതിനായുള്ള ഒരുക്കങ്ങളുടെ അന്തിമഘട്ടത്തിലാണ് ദുബായ്.\n‘ഒരു ലോകം, ഒരു കുടുംബം, ഒരു ഉല്‍സവം എന്ന പ്രമേയത്തില് ദുബായ് ഫെസ്റ്റിവല്‍സ് ആന്‍ഡ് റീട്ടെയില് എസ്റ്റാബ്ലിഷ്‌മെന്റിന്റെ (ഡിഎഫ്ആര്‍ഇ) ആഭിമുഖ്യത്തില് സംഘടിപ്പിക്കുന്ന ഇരുപതാമത് ദുബായ് ഷോപ്പിങ് ഫെസ്റ്റിവല്(ഡി എസ് എഫ്) ആണ് സംഗതി.ലോകത്തെമ്പാടുമുള്ള ആളുകള് കാത്തിരിക്കുകയാണ്.ലോകത്തെ എല്ലാവിധ ഉല്‍പ്പന്നങ്ങളും വാങ്ങാന് കിട്ടുന്ന മേളയെന്നതിലുപരി കാഴ്ചകളും കൗതുകങ്ങളും രുചിഭേദങ്ങളും സമ്മാനപ്പെരുമഴയും എല്ലാംചേര്‍ന്ന് കെട്ടിപ്പുണര്‍ന്നു കിടക്കുന്നു ഫെബ്രുവരി ഒന്നുവരെ നീളുന്ന ഈ മേള.ഇതിന്റെ ഭാഗമായുള്ള ഗ്ലോബല്‍വില്ലേജ് തുറന്നുകഴിഞ്ഞു.\nയൂറോപ്യന്-ആഫ്രിക്കന് രാജ്യങ്ങളിലെ ഇന്ത്യക്കാര് ഉള്‍പ്പെടെയുള്ളവര് ദുബായിലേക്കു പ്രവഹിക്കുകയാണ്.വിവിധ രാജ്യങ്ങളിലേക്കു പോകുന്നവരും മടങ്ങുന്നവരും ഷോപ്പിങ്ങിനായി ദുബായിലിറങ്ങുന്നു. കോടികളുടെ വ്യാപാരമാണ് ഈ കാലയളവില് നടക്കുന്നത്.ഫാഷന് ഷോ, സാഹസിക യാത്രകള്, കരിമരുന്നു പ്രയോഗം, സംഗീത-സാംസ്‌കാരിക മേളകള് തുടങ്ങിയവ ഡിഎസ്എഫിന്റെ ഭാഗമാണ്. പാര്‍ക്കുകളില് കൗതുകലോകം അണിയിച്ചൊരുക്കും. മിനി ഫണ് ഫെയര്, സ്‌പേസ് ഷിപ്പ്, വേള്‍ഡ് ഓഫ് ഐസ്, പൂക്കളുടെ ലോകം, സ്‌പൈഡര്‍മാന് സോണ് തുടങ്ങിയവ ഇതില് ചിലതു മാത്രം. കൂടാതെ ഹെലികോപ്റ്റര് യാത്ര, കുതിരപ്പുറത്തും ഒട്ടകപ്പുറത്തുമുള്ള സാഹസിക യാത്ര, റൈഡുകള് എന്നിവയ്ക്കും അവസരമുണ്ട്.\nഷോപ്പിങ് മാളുകള്, ആഭരണശാലകള്, മറ്റു കച്ചവട സ്ഥാപനങ്ങള് എന്നിവയും ആഘോഷത്തില് പങ്കാളികളാണ്. 75% വരെ വിലക്കുറവില് സാധനങ്ങള് ലഭ്യമാണ്. 70ലേറെ മാളുകളും 6000 റീട്ടെയില് ഔട്‌ലെറ്റുകളും പങ്കെടുക്കുന്നു. ദിവസവും നടക്കുന്ന മെഗാ നറുക്കെടുപ്പില് ആഡംബര കാറുകള്, കൈനിറയെ സ്വര്‍ണാഭരണങ്ങള്, മറ്റു സമ്മാനങ്ങള് എന്നിവ നേടാന് അവസരമുണ്ട്.


ആളൊഴിഞ്ഞ വീട്ടിലെ കൊലപാതകം; സാമ്പത്തിക ഇടപാട് സംബന്ധിച്ച തര്‍ക്കത്തെ തുടര്‍ന്നെന്ന് പ്രതി • Suprabhaatham\nആളൊഴിഞ്ഞ വീട്ടിലെ കൊലപാതകം; സാമ്പത്തിക ഇടപാട് സംബന്ധിച്ച തര്‍ക്കത്തെ തുടര്‍ന്നെന്ന് പ്രതി\nApril 25, 2019 | 1:25 pm IST\nഏറ്റുമാനൂര്: നഗരത്തില് പ്രവാസിയുടെ ആളൊഴിഞ്ഞ വീട്ടില്‍വച്ച് മധ്യവയസ്‌കയെ കൊലപ്പെടുത്തിയത് സാമ്പത്തിക ഇടപാട് സംബന്ധിച്ച തര്‍ക്കത്തെ തുടര്‍ന്നെന്ന് പ്രതി. അറസ്റ്റിലായ പ്രതിയെ ദേഹാസ്വാസ്ഥ്യത്തെ തുടര്‍ന്ന് കോട്ടയം മെഡിക്കല് കോളജ് ആശുപത്രിയില് പ്രവേശിപ്പിച്ചു.\nകൊല്ലപ്പെട്ട ഉഷാകുമാരി തന്നോട് 34000 രൂപയും അവരുടെ ഭര്‍ത്താവ് 2000 രൂപയും കടം വാങ്ങിയിരുന്നെന്നും പലവട്ടം ആവശ്യപ്പെട്ടിട്ടും പണം തിരികെ തന്നില്ലെന്നും ചൊവ്വാഴ്ച ഇതുസംബന്ധിച്ചുണ്ടായ തര്‍ക്കമാണ് കൊലപാതകത്തില് കലാശിച്ചതെന്നും അറസ്റ്റിലായ പ്രതി പ്രഭാകരന് പൊലിസിനോട് പറഞ്ഞു.\nകഴുത്തില് തോര്‍ത്ത് മുറുക്കി ശ്വാസം മുട്ടിച്ചാണ് കൊലപ്പെടുത്തിയതെന്നും ഇയാള് പറയുന്നു. എന്നാല് പൊലിസ് ഈ മൊഴികള് പൂര്‍ണ്ണമായി ഉള്‍കൊണ്ടിട്ടില്ല. പോസ്റ്റ്‌മോര്‍ട്ടം റിപ്പോര്‍ട്ട് കൂടി കിട്ടിയാലേ സംഭവത്തിന്റെ സ്ഥിതിഗതികള് പൂര്‍ണ്ണമായി വിലയിരുത്താനാവൂ. ചൊവ്വാഴ്ച രാവിലെയാണ് കട്ടച്ചിറ കടവില് രാജന്റെ ഭാര്യ ഉഷാകുമാരി(50)യുടെ മൃതദേഹം ഏറ്റുമാനൂര് പാനൂര് ടോമി ജോസഫിന്റെ വസതിയില് കണ്ടെത്തിയത്. സൗത്ത് ആഫ്രിക്കയിലുള്ള ടോമിയുടെ ഏറ്റുമാനൂരില് താമസിക്കുന്ന സഹോദരി വത്സമ്മയെ പ്രഭാകരന് തന്നെയാണ് കൊലപാതകവിവരം വിളിച്ച് അറിയിച്ചത്. വത്സമ്മ അറിയിച്ചതനുസരിച്ച് മറ്റക്കരയിലുള്ള ബന്ധുക്കള് എത്തിയ ശേഷമാണ് പൊലിസിന് വിവരം നല്‍കിയത്. തുടര്‍ന്ന് പൊലിസ് എത്തി വീട് തുറന്നു പരിശോധിക്കുകയായിരുന്നു.\nനാല്‍പ്പതിലേറെ വര്‍ഷങ്ങളായി ടോമിയുടെയും ബന്ധുക്കളുടെയും വീടുകളില് വിശ്വസ്ഥനായി ജോലി ചെയ്തു വന്നിരുന്നയാളാണ് മറ്റക്കര സ്വദേശിയായ പ്രഭാകരന്.\nചൊവ്വാഴ്ച കൃത്യം കഴിഞ്ഞ് വീട് പൂട്ടി വത്സമ്മയോട് 2500 രൂപയും വാങ്ങിയാണ് ഇയാള് സ്ഥലം വിട്ടത്. കോഴിക്കോടിന് പോകുകയാണെന്നാണ് ടോമിയുടെ സഹോദരിയെ ഫോണില് വിളിച്ചപ്പോള് പ്രഭാകരന് പറഞ്ഞത്. എന്നാല് ഇടുക്കിയിലെ ബന്ധുവീട്ടിലേക്കാണ് പ്രഭാകരന് പോയത്.\nപൊലിസിന്റെ അന്വേഷണത്തില് മൊബൈല് റേഞ്ച് കാഞ്ഞിരപ്പള്ളി, എരുമേലി മേഖലയില് കണ്ടെത്തിയിരുന്നു. വൈകിട്ട് പള്ളിക്കത്തോട്ടിലെ ബന്ധുവീട്ടില് തിരിച്ചെത്തിയ പ്രഭാകരനെ പൊലിസ് അവിടെനിന്നും അറസ്റ്റു ചെയ്യുകയായിരുന്നു.\nഏറ്റുമാനൂര് പൊലിസ് സ്റ്റേഷനില് കസ്റ്റഡിയില് ഇരിക്കെ ഇന്നലെ രാവിലെ പ്രഭാകരന് പനിയും ദേഹാസ്വസ്ഥ്യവും അനുഭവപ്പെട്ടു. ഇയാളുടെ രണ്ട് സഹോദരന്മാര് ഹൃദ്രോഗത്താലാണ് മരിച്ചത്. ഹൃദ്രോഗി കൂടിയായ പ്രഭാകരനെ ആശുപത്രിയില് നിന്നും വിട്ടതിനുശേഷമേ കൂടുതല് ചോദ്യം ചെയ്യല് നടക്കൂ എന്ന് പൊലിസ് പറയുന്നു.\n‘സര്‍ക്കാറിനെ പിരിച്ചു വിടുമോ എന്ന ഭയമില്ല, രാജിക്കും തയ്യാര്, സമരത്തില് നിന്ന് ഒരടി പിന്നോട്ടില്ല’: കാര്‍ഷിക നിയമത്തിനെതിരെ പ്രമേയവുമായി പഞ്ചാബ്\nആത്മാഭിമാനമുള്ള ഒരാളും ഈ സ്ഥാനത്ത് തുടരില്ല: മഹാരാഷ്ട്ര ഗവര്‍ണക്കെതിരെ ശരദ് പവാര്


ജൂനിയര് പെണ്‍കുട്ടികളുടെ ഹര്‍ഡില്‍സില് ആന് റോസ് ടോമിക്ക് മീറ്റ് റെക്കോഡോടെ സ്വര്‍ണം - Live | state school sports\nജൂനിയര് പെണ്‍കുട്ടികളുടെ ഹര്‍ഡില്‍സില് ആന് റോസ് ടോമിക്ക് മീറ്റ് റെക്കോഡോടെ സ്വര്‍ണം - Live\n2200 താരങ്ങളാണ് ഇക്കുറി മത്സത്തിനെത്തിയിരിക്കുന്നത്. ആദ്യദിനം 31 ഇനങ്ങളിലാണ് ഫൈനല് നടക്കുക. മൂന്നു ദിവസത്തെ മീറ്റ് ഞായറാഴ്ച സമാപിക്കും.\nPublished: Oct 26, 2018, 07:44 AM IST Updated: Oct 26, 2018, 08:07 PM IST\nതിരുവനന്തപുരം: 62-ാമത് സംസ്ഥാന സ്‌കൂള് അത്‌ലറ്റിക് ചാമ്പ്യന്‍ഷിപ്പിലെ ആദ്യ മീറ്റ് റെക്കോഡ് ജൂനിയര് പെണ്‍കുട്ടികളുടെ ഹര്‍ഡില്‍സില്. 100 മീറ്റര് ഹര്‍ഡില്‍സില് കോട്ടയം ഭരണങ്ങാനം സ്‌പോര്‍ട്‌സ് കൗണ്‍സില് ഹോസ്റ്റലിലെ ആന് റോസ് ടോമിയാണ് മീറ്റ് റെക്കോഡോടെ സ്വര്‍ണം നേടിയത്. 14.73 സെക്കന്‍ഡിലാണ് ആന്റോസ് ടോമി മത്സരം പൂര്‍ത്തിയാക്കിയത്. 2013-ല് ഡിബി സെബാസ്റ്റ്യന് കുറിച്ച റെക്കോഡാണ് ആന് റോസ് ടോമി പഴങ്കഥയാക്കിയത്.\nഅതേസമയം സീനിയര് പെണ്‍കുട്ടികളുടെ 100 മീറ്റര് ഹര്‍ഡില്‍സില് കോഴിക്കോട് പുല്ലൂരാംപാറ സെന്റ് ജോസഫിലെ അപര്‍ണ റോയി സ്വര്‍ണം നേടി. സീനിയര് ആണ്‍കുട്ടികളുടെ 110 മീറ്റര് ഹര്‍ഡില്‍സില് കോഴിക്കോട് സായിയുടെ ഫാദിഹിനാണ് സ്വര്‍ണം. ജൂനിയര് ആണ്‍കുട്ടികളുടെ 110 മീറ്റര് ഹര്‍ഡില്‍സില് പാലക്കാട് ബി.ഇ.എം.എച്ച്.എസ്.എസിന്റെ സൂര്യജിത്ത് സ്വര്‍ണം നേടി.\nനേരത്തെ അവസാനിച്ച സീനിയര് പെണ്‍കുട്ടികളുടെ ജാവലിന് ത്രോയില് തൃശൂര് നാട്ടിക ഫിഷറീസ് എച്ച്.എസ്.എസിലെ അഞ്ജലി വി.ഡി സ്വര്‍ണം കരസ്ഥമാക്കി.\nസീനിയര് പെണ്‍കുട്ടികളുടെ ലോങ്ജമ്പില് മലപ്പുറം കടകശേരി ഐഡിയല് എച്ച്.എസ്.എസിലെ പ്രഭാവതി പി.എസ് സ്വര്‍ണം നേടി. മതിരപ്പള്ളി എം.എ കോളേജ് സ്‌പോര്‍ട്‌സ് ഹോസ്റ്റലിലെ സാന്ദ്ര ബാബുവിനാണ് ഈ ഇനത്തില് വെള്ളി. ജൂനിയര് പെണ്‍കുട്ടികളുടെ ജാവിന് ത്രോയില് പുല്ലൂരാംപാറ സെന്റ് ജോസഫിന്റെ തളീത കുമി സുനില് സ്വര്‍ണം നേടി.\nതിരുവനന്തപുരം ജില്ലയുടെ സല്‍മാന് ഫാറൂഖാണ് മേളയിലെ ആദ്യ സ്വര്‍ണം നേടിയത്. ജൂനിയര് ആണ്‍കുട്ടികളുടെ 3000 മീറ്റര് മത്സരത്തിലാണ് തിരുവനന്തപുരം സായിയിലെ സല്‍മാന് ഫാറൂഖ് സ്വര്‍ണം നേടിയത്. എറണാകുളം ജില്ലയിലെ കോതമംഗലം മാര് ബേസില് സ്‌കൂളിലെ അമിത് എന്.വിയ്ക്കാണ് വെള്ളി. കണ്ണൂര് ജില്ലയിലെ സി.എച്ച്.എം.എച്ച്.എസ്.എസ് എളയാവൂരിലെ വിഷ്ണു ബിജു വെങ്കലം നേടി.\nജൂനിയര് ആണ്‍കുട്ടികളുടെ ലോങ്ജമ്പില് തിരുവനന്തപുരം സായിയിലെ സാജന്.ആര് സ്വര്‍ണം നേടി. എറണാകുളം പനമ്പള്ളി നഗര് സ്‌പോര്‍ട് അക്കാദമിയിലെ ടി.ജെ ജോസഫിനാണ് രണ്ടാം സ്ഥാനം. കോഴിക്കോട് പുല്ലൂരാംപാറ സെന്റ് ജോസഫിലെ വിഷ്ണു രാജന് മൂന്നാം സ്ഥാനം നേടി.\nജൂനിയര് ആണ്‍കുട്ടികളുടെ ഷോട്ട്പുട്ടില് ചുനക്കര ഗവ. എച്ച്.എസ്.എസിലെ എസ്. ശ്രീശാന്ത് സ്വര്‍ണം നേടി.\nസീനിയര് പെണ്‍കുട്ടികളുടെ ജാവലിന് ത്രോയില് തൃശൂര് നാട്ടിക ഫിഷറീസ് എച്ച്.എസ്.എസിലെ അഞ്ജലി വി.ഡി ഒന്നാമതെത്തി. എറണാകുളം എന്. ഇന്ദുമതിക്കാണ് രണ്ടാം സ്ഥാനം. ആലപ്പുഴ മട്ടം സെന്റ്. ജോണ്‍സ് എച്ച്.എസ്.എസിലെ ബി. ചന്ദ്രലേഖയ്ക്കാണ് മൂന്നാം സ്ഥാനം.\nസീനിയര് വിഭാഗം ആണ്‍കുട്ടികളുടെ 3000 മീറ്ററില് എറണാകുളം കോതമംഗലം മാര് ബേസിലിന്റെ താരമായ ആദര്‍ശ് ഗോപിയാണ് ഒന്നാമതെത്തിയത്. കഴിഞ്ഞ വര്‍ഷവും ഇതേയിനത്തില് ആദര്‍ശ് ഗോപി ഒന്നാം സ്ഥാനം നേടിയിരുന്നു. പാലക്കാട് മാത്തൂരിലെ അജിത്തിനാണ് വെള്ളി. പാലക്കാട് പറളി സ്‌കൂളിലെ ശ്രീരാഗിനാണ് ഈ ഇനത്തില് വെങ്കലം.\nസീനിയര് പെണ്‍കുട്ടികളുടെ 3000 മീറ്ററില് പാലക്കാട് കല്ലടി എച്ച്.എസിലെ എന്. പൗര്‍ണമിക്കാണ് ഒന്നാം സ്ഥാനം. തൃശൂര് നാട്ടിക ഫിഷറീസ് എച്ച്.എസ്.എസിലെ സൂര്യ പി.എസ് രണ്ടാമതെത്തി. തിരുവനന്തപുരം സായിയിലെ മിന്നു പി റോയിയാണ് മൂന്നാമത്.\nജൂനിയര് പെണ്‍കുട്ടികളുടെ 3000 മീറ്ററില് കോഴിക്കോട് കട്ടിപ്പാറ ഹോളി ഫാമിലി എച്ച്.എസ്.വിദ്യാര്‍ഥിനി സനിക കെ.പി സ്വര്‍ണം നേടി. പാലക്കാട് കുമരംപുത്തൂര് കെ.എച്ച്.എസിലെ ചാന്ദ്‌നി.സി ക്കാണ് രണ്ടാം സ്ഥാനം. എറണാകുളം മാര് ബേസിലിന്റെ ബില്‍ന ബാബുവാണ് മൂന്നാമത്.\nനിലവില് 24 പോയിന്റുകളുമായി എറണാകുളം ജില്ലയാണ് മുന്നില്. 19 പോയിന്റുമായി ആലപ്പുഴ പിന്നാലെയുണ്ട്. ഒരു പോയിന്റ് മാത്രം വ്യത്യാസത്തില് പാലക്കാടാണ് മൂന്നാം സ്ഥാനത്ത്.\nനിലവിലെ ചാമ്പ്യന്‍ജില്ലയായ എറണാകുളവും റണ്ണേഴ്‌സ് അപ്പായ പാലക്കാടും തമ്മിലാകും പ്രധാന മത്സരം. സ്‌കൂളുകളില് ചാമ്പ്യനായ മാര് ബേസിലിന്റെ കിരീടത്തിനു വെല്ലുവിളിയുയര്‍ത്തുമെന്നാണ് അയല്‍ക്കാരായ കോതമംഗലം സെന്റ് ജോര്‍ജ്ജിന്റെ അവകാശവാദം. പോയ വര്‍ഷത്തെ രണ്ടാം സ്ഥാനത്തില് നിന്നു മുന്നേറാന് കോഴിക്കോട് പുല്ലൂരാംപാറയും രംഗത്തുണ്ട്.\nപ്രളയത്തിന്റെ പശ്ചാത്തലത്തില് കായികമേള നടക്കുമോയെന്ന ശങ്കയുണ്ടായിരുന്നു. പക്ഷേ, കുട്ടികളുടെ അവസരം നഷ്ടമാകാതിരിക്കാന് സംഘടിപ്പിക്കുകയായിരുന്നു. അതിനാല് ആഡംബരങ്ങളൊന്നുമുണ്ടാകില്ല. ജില്ലകളിലെ മൂന്നാം സ്ഥാനക്കാരെ ഒഴിവാക്കി പങ്കാളിത്തം കുറച്ചിട്ടുണ്ട്. നാലുദിവസമായി നടത്തിയിരുന്ന മീറ്റ് ഇക്കുറി മൂന്നു ദിവസമാക്കി. പെണ്‍കുട്ടികള്‍ക്കും 400 മീറ്റര് ഹര്‍ഡില്‍സ് ഉള്‍പ്പെടുത്തിയതും സീനിയര് പെണ്‍കുട്ടികളുടെ 5000 മീറ്റര് ഒഴിവാക്കിയതുമടക്കം മത്സരഘടനയില് മാറ്റമുണ്ട്.\nContent Highlights: state school athletics 2018


ഷീലാ ദീക്ഷിത് ഇനി ഓർമയിൽ | Sheila Dikshit\nഞായറാഴ്ച വൈകീട്ട് യമുനാതീരത്തെ നിഗംബോധ് ഘട്ട് ശ്മശാനത്തിലാണ് ശവസംസ്കാരം നടന്നത്.\nഅന്തരിച്ച ഡല്‍ഹി മുന്‍മുഖ്യമന്ത്രി ഷീലാ ദീക്ഷിത്തിന് എ ഐ സി സി ആസ്ഥാനത്ത് യു പി എ അധ്യക്ഷ സോണിയാ ഗാന്ധി, പ്രിയങ്കാ ഗാന്ധി. കെ സി വേണുഗോപാല് തുടങ്ങിയവര് അന്ത്യോപചാരമര്‍പ്പിക്കുന്നു.\nന്യൂഡൽഹി: ഡൽഹി മുൻമുഖ്യമന്ത്രിയും മുതിർന്ന കോൺഗ്രസ് നേതാവുമായ ഷീലാ ദീക്ഷിതിനു പൂർണ ഔദ്യോഗികബഹുമതികളോടെ രാജ്യം വിട നൽകി.\nഞായറാഴ്ച വൈകീട്ട് യമുനാതീരത്തെ നിഗംബോധ് ഘട്ട് ശ്മശാനത്തിലാണ് ശവസംസ്കാരം നടന്നത്. കേന്ദ്രആഭ്യന്തരമന്ത്രി അമിത് ഷാ, ഡൽഹി മുഖ്യമന്ത്രി അരവിന്ദ് കെജ്‌രിവാൾ, ഉപമുഖ്യമന്ത്രി മനീഷ് സിസോദിയ, ഡൽഹി ആഭ്യന്തരമന്ത്രി സത്യേന്ദർ ജെയ്ൻ, കോൺഗ്രസ് നേതാക്കളായ സോണിയാ ഗാന്ധി, പ്രിയങ്കാ ഗാന്ധി, പ്രിയങ്കയുടെ ഭർത്താവ് റോബർട്ട് വദ്ര തുടങ്ങിയവർ സംസ്കാരച്ചടങ്ങിന് സാക്ഷ്യംവഹിച്ചു. കനത്ത മഴ അവഗണിച്ച് ഒട്ടേറെ കോൺഗ്രസ് പ്രവർത്തകരും പങ്കെടുത്തു.\nഎ.ഐ.സി.സി. ആസ്ഥാനത്തും ഡൽഹി കോൺഗ്രസ് ഓഫീസിലും ഉച്ചവരെ പൊതുദർശനത്തിനുവെച്ച മൃതദേഹത്തിൽ ഒട്ടേറെ പ്രമുഖർ ആദരാഞ്ജലി അർപ്പിക്കാനെത്തി. മുൻ പ്രധാനമന്ത്രി മൻമോഹൻസിങ്, മുഖ്യമന്ത്രിമാരായ അശോക് ഗഹ്‌ലോത്, കമൽനാഥ്, മുതിർന്ന കോൺഗ്രസ് നേതാവ് വയലാർ രവി, കപിൽ സിബൽ, സച്ചിൻ പൈലറ്റ്, എം.കെ. രാഘവൻ എം.പി., എൻ.സി.പി. നേതാവ് ശങ്കർ സിങ് വഗേല തുടങ്ങിയവർ അന്തിമോപചാരമർപ്പിച്ചു.\nമുതിർന്ന ബി.ജെ.പി. നേതാവ് എൽ.കെ. അദ്വാനി, മുൻ വിദേശകാര്യമന്ത്രി സുഷമാസ്വരാജ് എന്നിവർ ഷീലയുടെ വസതിയിലെത്തിയാണ് അന്തിമോപചാരം അർപ്പിച്ചത്. ഷീലാ ദീക്ഷിത്തിന്റെ ആഗ്രഹപ്രകാരം സി.എൻ.ജി. ശ്മശാനത്തിലാണ് മൃതദേഹം സംസ്കരിച്ചത്.\nഹൃദയാഘാതത്തെത്തുടർന്ന് ശനിയാഴ്ച വൈകീട്ടായിരുന്നു അന്ത്യം. 1998 മുതൽ 2013 വരെ മൂന്നുതവണ ഡൽഹിമുഖ്യമന്ത്രിയായിരുന്ന ഷീല അഞ്ചുമാസം കേരള ഗവർണറായും പ്രവർത്തിച്ചിരുന്നു.\nറവന്യൂമന്ത്രി ആദരാഞ്ജലി അർപ്പിച്ചു\nകേരളസർക്കാരിനുവേണ്ടി റവന്യൂമന്ത്രി ഇ. ചന്ദ്രശേഖരൻ ഷീലാ ദീക്ഷിതിന് ആദരാഞ്ജലി അർപ്പിച്ചു. എ.ഐ.സി.സി. ആസ്ഥാനത്ത് എത്തിയാണ് അദ്ദേഹം അന്തിമോപചാരം അർപ്പിച്ചത്.\nഡൽഹിക്ക് ആധുനികമുഖം നൽകുന്നതിൽ വലിയ പങ്കാണു ഷീലാ ദീക്ഷിത് വഹിച്ചതെന്ന് അദ്ദേഹം അനുസ്മരിച്ചു. ഗവർണർക്കും മുഖ്യമന്ത്രിക്കുംവേണ്ടി കേരള ഹൗസ് െറസിഡന്റ് കമ്മിഷണർ പുനീത് കുമാറും അന്തിമോപചാരം അർപ്പിച്ചു.\ncontent highlights: Shiela Dikshit


Written by എസ്. ശ്രീനിവാസന്\nസംസ്‌കൃത നാടകങ്ങള്‍ക്ക് കേരളത്തില് ഉണ്ടായ ഒരു പ്രത്യേക അഭിനയരൂപമാണ് കൂടിയാട്ടം. രണ്ടായിരം വര്‍ഷം പഴക്കമുള്ള ഈ സമ്പ്രദായം കേരളീയര് ഇന്നും കാത്തുസൂക്ഷിച്ചുപോരുന്ന പൈതൃക സംസ്‌കൃതിയാണ്. അതുകൊണ്ടാണ് 'മാനവസംസ്‌കൃതിയുടെ വാമൊഴി പാരമ്പര്യത്തിന്റെ മഹാപൈതൃക സ്മാരക'മായി യുനെസ്‌കോ കൂടിയാട്ടത്തെ അംഗീകരിച്ചത്. ഭാരതീയ നാടകവേദിക്കും കേരള നാടകവേദിക്കും ലഭിച്ച മഹത്തായ അംഗീകാരമാണിത്.\n12 ാം നൂറ്റാണ്ടില് കേരളം ഭരിച്ചിരുന്ന കുലശേഖരവര്‍മന് എന്ന രാജാവാണ് ഈ രംഗത്തെ ആദ്യ വിപ്ലവകാരി. കൂടിയാട്ടം രംഗത്തെ എക്കാലവും സ്മരിക്കപ്പെടുന്ന മറ്റൊരാള് പൈങ്കുളം രാമചാക്യാര് എന്ന കുലപതി തന്നെ. ചാക്യാര് മഠങ്ങളുടെയും കൂത്തമ്പലങ്ങളുടെയും മതില്‍ക്കെട്ടുകള്‍ക്കുള്ളില് നിന്നും പുറത്തേക്ക് കൊണ്ടുവന്ന് ഈ കലാരൂപത്തെ പൊതുജനമധ്യത്തില് എത്തിച്ചതിന്റെ കീര്‍ത്തി അദ്ദേഹത്തിനുതന്നെ അവകാശപ്പെടാം.\nഇവരുടെ പാത പിന്തുടര്‍ന്ന മാര്‍ഗി സതി എന്ന അനുഗൃഹീത കലാകാരി കൂടിയാട്ടത്തിന് നല്‍കിയത് നിസ്തുലമായ സംഭാവനകളാണ്. നേട്ടങ്ങളുടെ നീണ്ട പട്ടികയുണ്ടതില്. സതിയുടെ സംഭാവനകള് തന്നെയാണ് കൂടിയാട്ടവേദികളിലെ എക്കാലത്തെയും സ്ത്രീ സ്മരണ. കാരണം നങ്ങ്യാരമ്മക്കൂത്തിനായി പുതിയൊരു കഥാതന്തു ആവിഷ്‌കരിച്ച വിപ്ലവകാരി എന്ന പേര് സതിക്കു മാത്രം അവകാശപ്പെട്ടതാണ്.\nകുലശേഖര വര്‍മന്റെ ശ്രീകൃഷ്ണചരിതം ആയിരുന്നു നങ്ങ്യാരമ്മക്കൂത്തിലെ ഇതിവൃത്തം. കലാമണ്ഡലത്തിലെ പഠനശേഷം തിരുവനന്തപുരത്ത് മാര്‍ഗിയില് ഉപരിവിദ്യാഭ്യാസവും അരങ്ങില് നിരവധി അവസരങ്ങളും ലഭിച്ച മാര്‍ഗി സതി എന്ന നര്‍ത്തകി ചിന്തിച്ചു: 'നങ്ങ്യാരമ്മക്കൂത്തിന് കൂടുതല് രംഗാവതരണ പ്രമേയങ്ങള് വേണ്ടതല്ലേ? എന്തുകൊണ്ട് ശ്രീരാമന്റെ കഥകള് കൂടി ആയിക്കൂടാ?'' സതി ഗവേഷണം ആ വഴിക്കു തിരിച്ചുവിട്ടു. ഭവഭൂതിയുടെ ഉത്തമരാമചരിതത്തെ ആധാരമാക്കി, രാമായണം കഥയില് സ്ത്രീവേഷത്തിന് പ്രാമുഖ്യമുള്ള ഭാഗങ്ങള് തെരഞ്ഞെടുത്ത്, സീതയുടെ ജീവിതത്തില് സംഘര്‍ഷഭരിതായ മുഹൂര്‍ത്തങ്ങള്‍ക്ക് മുന്‍തൂക്കം നല്‍കി, സീതയുടെ നിര്‍വഹണാഭിനയമായി ശ്രീരാമചരിതം നങ്ങ്യാരമ്മക്കൂത്ത് ആട്ടപ്രകാരം സതി രചിച്ചു. പിന്നീടതിന് പുസ്തകരൂപം കൈവന്നു. മാര്‍ഗിക്കകത്തും പുറത്തും നിരവധി അരങ്ങുകളില് ഈ കഥ അവതരിപ്പിച്ച് ജനപ്രീതി നേടി. ഗുരുനാഥനായ പൈങ്കുളത്തിന്റെ പാത പിന്തുടര്‍ന്ന് കൂടിയാട്ടത്തിന്റെ ചരിത്രത്തില് ഇടംനേടിയ വിപ്ലവകരമായ ഒരു സംഭാവനയാണിത്; കൂടിയാട്ടത്തിലെ മൂന്നാമത്തെ വിപ്ലവകാരി. അതാണ് മാര്‍ഗി സതി.\nകൂടിയാട്ടത്തില് മാര്‍ഗി സതിയോളം രംഗശ്രീയുള്ള നര്‍ത്തകിമാര് വിരളം. നങ്ങ്യാരമ്മക്കൂത്തെന്ന കലാരൂപത്തിന് സഹൃദയ പ്രശംസയും ജനപ്രീതിയും നേടിക്കൊടുത്ത സത്രീരത്‌നമാണവര്. ഇതിനിടെ നോട്ടം, ദൃഷ്ടാന്തം എന്നീ ചലച്ചിത്രങ്ങളിലും പ്രധാന നടിയായി. തന്നെ ഒരുതികഞ്ഞ കലാകാരിയാക്കിയ മാര്‍ഗിയോട് അവര് എന്നും കൂറുപുലര്‍ത്തി. നല്ലൊരധ്യാപിക കൂടിയായ സതിയെ ദുരന്തങ്ങള് പിന്തുടര്‍ന്നു. നോട്ടത്തിന്റെ ചിത്രീകരണവേളയില് ഭര്‍ത്താവ് സുബ്രഹ്മണ്യന് പോറ്റി ഷോക്കേറ്റ് മരണപ്പെട്ടു. 50 ാം വയസ്സില് അനുഗൃഹീതയായ ആ നര്‍ത്തകിക്ക് അന്ത്യം സംഭവിച്ചു.\nസതി എന്ന വിഖ്യാത നര്‍ത്തകിയുടെ വിപ്ലവകരമായ സംഭാവനയായി ശ്രീരാമചരിതം നങ്ങ്യാര്‍കൂത്ത് എന്നും നിലനില്‍ക്കും. കാരണം അതിനുള്ള രൂപഭംഗിയും ഭദ്രതയും കൂടിയാട്ടമെന്ന കലയുടെ ആത്മാവ് തൊട്ടറിഞ്ഞ ആവിഷ്‌കാരമാണ് എന്നതുതന്നെ.


ന്യൂദല്‍ഹി: ഇന്ത്യയുടെ മുന് നിര സ്‌കോഷ് താരമായ ദീപിക റബേക്കാ പള്ളിക്കല്‍ലിന് കാലിഫോര്‍ണിയയില് നടന്ന ഓറഞ്ച് കൗണ്ടി ഓപ്പണ് സ്‌ക്വാഷ് കിരീടം. ഏഴ് വട്ടം യു.എസ് ചാംപ്യനായ ലടാഷാ ഖാനെ അട്ടിമറിച്ച് ഫൈനലിലെത്തിയ ഈജിപ്തിന്റെ കൗമാരതാരം യത്രെബ് ഏദലിനെയാണ് ഇന്ത്യന് താരം പരാജയപ്പെടുത്തിയത്.\nലോക 24-ാം നമ്പര് താരമായ ദീപിക 11-6, 12-10, 11-9 എന്ന സ്‌കോറിനാണ് ഏദലിനെ കീഴടക്കിയത്. ജോഷ്‌ന ചിന്നപ്പക്ക് ശേഷം ലോക റാങ്കിങില് ആദ്യ നൂറിനുള്ളില് സ്ഥാനം പിടിച്ച ആദ്യ താരമായ ദീപിക ഈ വര്‍ഷം നേടുന്ന ആദ്യ പ്രധാന കിരീടമാണിത്.\nസെമിയില് ജപ്പാന്റെ മിസാകി കൊബായോഷിയെ പരാജയപ്പെടുത്തിയാണ് ദീപിക ഫൈനലില് എത്തിയത്. ടൂര്‍ണ്ണമെന്റിലുടനീളം മികച്ച ഫോം പ്രകടിപ്പിച്ച ദീപിക ഒരു സെറ്റു പോലും വിട്ടുകൊടുക്കാതെയാണ് കിരീടം നേടിയത്.


വെള്ളെഴുത്ത്: 1/1/12 - 2/1/12\nശരീരമാദ്യം ഖലുധർമ്മ സാധനം\nവികെ പ്രകാശിന്റെ ‘ബ്യൂട്ടിഫുൾ’ എന്ന സിനിമയുടെ അസന്തുലിതത്വം, അതിലെ ശരീരപരമായ കാഴ്ചപ്പാടുകളുടെ പക്ഷപാതിത്വമാണ്. അതിൽ ആശ്ചര്യത്തിന് വകയൊന്നുമില്ല. സുഖിക്കാനുള്ള വസ്തു എന്ന നിലയിൽ പെൺശരീരഭാഗങ്ങൾക്കു പിന്നാലെ അപകൃഷ്ടമായ ആർത്തിയുമായി പാഞ്ഞുകൊണ്ടിരുന്ന കണ്ണുകൾ ചില തിരിവുകളിലും വിലക്കുകളിലും‌പ്പെട്ട് പിൻ‌വലിയേണ്ടി വന്നതിനാൽ സ്വാഭാവികമായുണ്ടാവുന്ന ബദലുകളാണ് നമ്മുടെ സിനിമകളുടെ തിരക്കഥകളും സംഭാഷണങ്ങളും തീർക്കുന്ന പുതിയ കൊതികെർവുകൾ. കണ്ണടച്ചുകൊണ്ട് വാ തുറക്കുന്നതുപോലെയൊരു പ്രക്രിയ സാംസ്കാരികമായി സാധൂകരിക്കപ്പെടുന്നു എന്നർത്ഥം.\nകുറച്ചു സ്ത്രീകളെ നമ്മൾ ഈ സിനിമയിൽ കാണുന്നുണ്ട്. സ്ത്രീകളെല്ലാം ഒരു പോലെ ഉപഗ്രഹങ്ങളായി പോകുന്ന ഒരു ആഖ്യാനഘടനയാണ് സിനിമയ്ക്കുള്ളത്. പ്രധാനറോളിലുള്ള അഞ്ജലി പോലും അലക്സിന്റെ ഇച്ഛയ്ക്കൊത്തു കളിക്കുന്ന പാവ മാത്രമായിരുന്നു എന്ന് അവസാനം നാം മനസ്സിലാക്കുന്നു. ‘ഹിസ് ഹൈനസ്സ് അബ്ദുള്ള’യിലൊക്കെ കണ്ടതുപോലെ സ്വയം തീരുമാനത്തിൽ കഥയിൽ വഴിത്തിരിവുണ്ടാക്കാനുള്ള പ്രാപ്തി, മലയാളിപ്പെണ്ണിനു ഇനിയും സിനിമകളിൽ വന്നുചേർന്നിട്ടില്ല. മാത്രമല്ല, ബുദ്ധികെട്ട ഈ കളി അവൾ കളിക്കുന്നതാകട്ടെ അലക്സിന്റെ ഭാര്യാപദ പ്രാപ്തിയ്ക്കു വേണ്ടിയും. അവളുടെ ആകാശങ്ങൾ അത്ര താഴെയാണെങ്കിൽ തന്നെ, അലക്സിനെപ്പോലൊരു വിഷയലമ്പടന്റെ അതിലേറെ പണക്കൊതിയന്റെ അതിലുമേറെ ക്രൂരന്റെ രണ്ടാം ഭാര്യയാകുന്നതിനേക്കാൾ അവൾക്ക് സ്വന്തം വശീകരണശേഷി ഉപയോഗിച്ച് ജോണിന്റെയോ സ്റ്റീഫന്റെയോ ഇഷ്ടം - ഭാര്യാപദലബ്ധി തന്നെ- നേടിയെടുക്കാവുന്നതേയുള്ളൂ. അതിനവൾ കഴിവുറ്റവളുമാണ്. എന്നിട്ടും അലസിപോകുന്ന ഒരു നീക്കം അവൾ നടത്തിയതിനു പിന്നിൽ എഴുത്തുകാരന്റെ ‘പെൺബുദ്ധി പിൻ ബുദ്ധി’ സങ്കൽ‌പ്പത്തിനു മേൽക്കൈയുണ്ടെന്നു വേണം നാം മനസ്സിലാക്കാൻ. അതുകൊണ്ടാണ് അവളുടേത് ‘ക്രിമിനൽ ബുദ്ധി’ ആയിട്ടുപോലും പോലും നേരെ പ്രവർത്തിക്കാതിരിക്കുന്നത്.\nമലയാള സിനിമയിൽ, നാം മുൻപും കണ്ട് പരിചയിച്ചിട്ടുള്ള സ്ത്രീകളെയെന്നപോലെ അഞ്ജലിയും ശരീരം മാത്രമായതുകൊണ്ടാണിങ്ങനെ. അലക്സിനോടുള്ള അവളുടെ വിധേയത്വം ലൈംഗികമാണ്. സൂചനകൾ അവരുടെ കിടപ്പറരംഗത്തിലുണ്ട്. അയാൾ കൊടുക്കുന്ന സുഖത്തിന്റെ സ്ഥായിക്കുവേണ്ടിയാണ്, അയാൾ പറയുന്ന ആളിനെ - സ്റ്റീഫനെ- കൊല്ലാൻ അവൾ വേലക്കാരിവേഷം - ഫലത്തിൽ ഹോം നേഴ്സ് വേലക്കാരി തന്നെ- കെട്ടുന്നത്. ആണ്, സുഖത്തിന്റെ ദാതാവും പെണ്ണ് സ്വീകർത്താവും ആണെന്നും പെണ്ണിന്റെ വിധേയത്വം സുഖത്തിന്റെ ഉൽ‌പ്പാദനവും വിതരണവുമായി ബന്ധപ്പെട്ടിരിക്കുന്നു എന്നുമാണ് ശരീരത്തിന്റെ ഈ സാമ്പത്തികശാസ്ത്രം പറഞ്ഞു തരുന്നത്. മേൽക്കൈ ആണിനാണെന്ന കാര്യം പ്രത്യേകം ശ്രദ്ധിക്കണം. ഉപഭോക്താവെന്ന പങ്കുമാത്രമാണ് പെണ്ണിന്. ഈ സങ്കൽ‌പ്പത്തിലെ ഏനക്കേടാണ് ബ്യൂട്ടിഫുൾ എന്ന സിനിമയുടെ അസന്തുലിതത്വമായി നാം കാണുന്നത്. ചലനശേഷിയില്ലാതെ കിടക്കുന്ന സ്റ്റീഫനു മുന്നിൽ കമലു പല ജോലികൾക്കായി സ്ത്രീകളെക്കൊണ്ടു നിർത്തുന്ന ഒന്നിലധികം രംഗങ്ങൾ സിനിമയിലുണ്ട്. തെരെഞ്ഞെടുപ്പുകൾക്കായുള്ള അണിനിരത്തലിനപ്പുറം ഇവയ്ക്ക് സിനിമയിൽ ചില ദൌത്യങ്ങളുണ്ട്. തെരെഞ്ഞെടുപ്പുകൾ കൃത്യമായും ലൈംഗിക സൂചനകളിലേയ്ക്ക് വിരൽ ചൂണ്ടുന്നവയുമാണ്. ‘കന്യക’യെ സ്റ്റീഫൻ വീട്ടുവേലക്കാരിയായി തെരെഞ്ഞെടുക്കുന്നത് അവളുടെ കാൽ‌പ്പാദങ്ങളുടെ വൃത്തി നോക്കിയും കറുത്ത ബ്രായുടെ പുറത്തുകാണാവുന്ന വള്ളി നോക്കിയുമാണ്. അഞ്ജലിയെ ഹോം നേഴ്സായി വയ്ക്കുന്നതിനുള്ള തീരുമാനത്തെ അവളുടെ ഇടുപ്പിന്റെ വശത്തുകൂടിയുള്ള കാഴ്ചയാണ് അടയാളപ്പെടുത്തുന്നത്.\nസ്റ്റീഫനിലെ കാമാതുരത്വത്തെ അയാളുടെ നിസ്സഹായമായ അവസ്ഥയുടെ പശ്ചാത്തലത്തിലാണ് നമ്മുടെ സദാചാരം ക്ഷമിച്ചുകൊടുക്കേണ്ടതെന്നും കൊടിപ്പടം താഴ്ത്താൻ വിസ്സമ്മതിക്കുന്നതരം ജീവിതം അയാളിൽ കത്തി നിൽക്കുന്നതിന്റെ സൂചനയാണ് സ്ത്രീകളോടുള്ള അയാളുടെ ലൈംഗികപരമായ അന്വേഷണങ്ങൾഎന്നു സിനിമ വിശ്വസിപ്പിക്കുന്നു. എന്നാൽ അത്ര ലളിതമല്ല കാര്യങ്ങൾ എന്ന നിലയിലും ചിലതെല്ലാം സിനിമയിലുണ്ട്. മറ്റൊരാളോടും പറയാതെ സൂക്ഷിക്കുന്ന കാമുകന്റെ രഹസ്യം ഡോക്ടർ സ്റ്റീഫനോട് പറയുമ്പോൾ തൊട്ടടുത്ത് കമലുവുമുണ്ട്. എന്തുകൊണ്ട് ഡോക്ടർ അയാളുടെ സാന്നിദ്ധ്യം അവഗണിക്കുന്നു? അതോ ഡോക്ടർ അത്ര തുറന്ന മനസ്ഥിതിയുള്ള ആളാണോ? എന്തായാലും ആ സംഭവത്തിന് തുടർച്ചയില്ല. പക്ഷേ ഈ കമലു അത്ര ശരിയായ ആളല്ലെന്ന് കന്യക പറയുന്നുണ്ട്. ഒരിക്കൽ അവളെ ‘ട്രൈ’ ചെയ്തിട്ട് കിട്ടാത്തതാണ് അവളോടുള്ള ചൊരുക്കിന്റെ കാരണം എന്ന് അവൾ തന്നെ സാക്ഷ്യപ്പെടുത്തുന്നു. സഹകരിക്കാത്തതിന്റെ കാരണവും അവൾ വ്യക്തമാക്കുന്നുണ്ട്. ‘ഒരു മൂഡില്ലായിരുന്നു’ എന്ന്. കന്യക പറയുന്ന ഇക്കാര്യം എത്രത്തോളം സത്യമാണെന്ന് നമുക്കറിയില്ല. പക്ഷേ കമലു മറ്റൊരിക്കൽ ഐശ്വര്യാറായിയുടെ ‘വയറിളക്കത്തെ’പ്പറ്റി പറയുന്നുണ്ട്. സ്ത്രീകൾക്കു നേരെയുള്ള പുരുഷന്മാരുടെ ആകർഷണം അവസാനിക്കാൻ ആ ഒരൊറ്റ കാര്യം ചിന്തിച്ചാൽ മതിയെന്ന്. ആൺസദസ്സുകളിൽ പരക്കെ ഉയരാറുള്ള ജനകീയമായ ഈ വിരക്തിചിന്തയ്ക് സിനിമയിൽ സവിശേഷമായ ചില അർത്ഥങ്ങൾ ഉണ്ട്. ഒന്ന്, സിനിമ പങ്കുവയ്ക്കുന്ന ശരീരസാമ്പത്തിക ശാസ്ത്രത്തിൽ ‘ലൈംഗികദാരിദ്ര്യ’വുമായി സമരസപ്പെടാനുള്ള ‘പാഠ’മാണ് അതിലുള്ളത്. പെണ്ണിന്റെ അൽക്കിടം മാസാമാസം ചോരയൊഴുക്കുന്നതും തൊലി, വ്രണങ്ങൾ വന്ന് പുഴു നുളയ്ക്കാവുന്നതും മിനുപ്പുള്ള ശരീരം മറ്റൊരവസരത്തിൽ അഴുകുന്ന മാംസത്തിന്റെയും പഴുപ്പിന്റെയും മറ്റും മറ്റും സമാഹാരമാണെന്നു പറഞ്ഞുകൊണ്ടാണ് നമ്മുടെ വൈരാഗ്യശതകങ്ങൾ ലൈംഗികസുഖം ക്ഷണികമാണെന്ന് പറഞ്ഞു പഠിപ്പിച്ചുകൊണ്ടിരുന്നത്. ആണ്, ചോരയുടെയോ പുഴുവരിക്കുന്ന ഇറച്ചിയുടെയോ കൂമ്പാരമല്ലേ എന്ന യുക്തി ചിന്തയെ ഈ തരം ആത്മീയചിന്തകൾ അവഗണിക്കുന്നു. സുഖം എന്ന മൂലധനത്തെ വിതരണത്തിനു നൽകാതെ തന്നിലേയ്ക്ക് ഈട്ടം കൂട്ടാനുള്ള കനപ്പെട്ട നിർദ്ദേശമാണ് ഫലത്തിൽ ഈ ദാർശനിക ചിന്തകൾ. ഈ ചിന്തയുടെ ബാക്കിയാണ് കമലുവിന്റെ തത്ത്വചിന്തയും. തീറ്റപ്രിയനായിരുന്ന അച്ഛന്റെ ചിതാഭസ്മം കാപ്പിഡപ്പിയിലാക്കി അടുക്കളയിൽ സൂക്ഷിക്കുന്ന സ്വഭാവം അയാൾക്കുണ്ട്. ആ വഴിക്കും അയാൾക്ക് ഒരു ജനപ്രിയ അതിഭൌതിക പരിവേഷം ലഭിക്കുന്നു.\nസ്റ്റീഫൻ കേന്ദ്രമാവുന്ന, കമലുവിന്റെ പൌരോഹിത്യത്തിലും മറ്റൊരു ജോലിക്കാരനായ കുമാരന്റെ കൈകാര്യത്വത്തിലും പ്രവർത്തിക്കുന്ന ശാരീരികസാമ്പത്തികശാസ്ത്രമാണ് ബ്യൂട്ടിഫുളിന്റെ പശ്ചാത്തലം. ശരീരത്തിൽ അധിഷ്ഠിതമായ സുഖചിന്തയ്ക്ക് സമാന്തരമായി പണം, കേന്ദ്രമാവുന്ന സിദ്ധാന്തം കൂടി സിനിമയിൽ പ്രവർത്തിക്കുന്നുണ്ട്. സ്റ്റീഫനിൽ കെട്ടിക്കിടക്കുന്ന പണം അയാളുടെ അദ്ധ്വാനത്തിന്റെ ഫലമല്ല. അതിൽ നിന്നും അയാൾക്കൊന്നും നിർമ്മിക്കാനും സാദ്ധ്യമല്ല. വിതരണം മാത്രമാണ് അയാൾക്ക് ആകെ സാദ്ധ്യമായ കാര്യം എന്നതുപോലെ ലൈംഗികതയിലും കെട്ടിക്കിടപ്പ് വ്യക്തമാണ്. ആ നിലയ്ക് സ്റ്റീഫൻ പ്രതീകമാണ്. പുറത്തെടുക്കാനോ പ്രകടിപ്പിക്കാനോ വയ്യാത്ത ലൈംഗികതയാണ്, അതിനെ ചുറ്റിയുള്ള വിലക്കുകളാണ് അയാളുടെ നിശ്ചലത്വം. ഒരു രാത്രി സ്റ്റീഫന്റെ വീട്ടിൽ കള്ളൻ കയറുന്നുണ്ട്. കള്ളന്റെ ശാരീരികമായ വഴക്കം അയാളെ അദ്ഭുതപ്പെടുത്തുന്നുണ്ട്. കടൽത്തീരത്ത് ലംബമായി കുത്തിനിർത്തിയ കഴയിൽ കള്ളന്റെ ശാരീരികാഭ്യാസം മായക്കാഴ്ചയായി പിന്നീട് അയാൾ ദർശിക്കുന്നുമുണ്ട്. ശാരീരികമായ മോചനത്തെപ്പറ്റിയുള്ള സ്വപ്നചിന്തയായി പലതരത്തിൽ സിനിമകൾമുൻപും അവതരിപ്പിച്ചിട്ടുണ്ട്, സമാന ദൃശ്യങ്ങൾ. കള്ളൻ വീട്ടിൽ നിന്നും ഒന്നും എടുത്തതായി സൂചനയില്ല. അയാളുടെ ‘ ചെറിയ അണ്ടർവെയറിനകത്തുകൊള്ളുന്ന എന്തെങ്കിലുമാണ് അയാൾ എടുത്തതെങ്കിൽ കൊണ്ടുപൊയ്ക്കോട്ടെ’ എന്നാണ് ആശ്ചര്യസ്തിമിതനായ സ്റ്റീഫന്റെ ആത്മഗതം. ആ സമയം അത്രയും ഒന്നും അറിയാതെ ഉറങ്ങുകയായിരുന്ന ‘കന്യക’യുടെ അഭിനയവുമായി ചേർത്തു വായിച്ചാൽ ഇരുട്ടിൽ മെയ്‌വഴക്കമുള്ളവനുമാത്രം പ്രാപ്യമായ ഒന്നിന്, കോടികളുടെ ആസ്തികളുടെ അത്ര തന്നെ വിലയുണ്ടെന്ന ‘മൂല്യ’ത്തെ സിനിമ വച്ചു നീട്ടുന്നുണ്ട്. യുവാവായ സ്റ്റീഫന്റെ കഴിവുകേടിനെക്കുറിച്ചുള്ള പരാമർശം സിനിമയിൽ പലയിടത്തും ഉണ്ട്. ‘അനക്കേണ്ടതൊന്നും അനക്കാൻ പറ്റാത്തവൻ’ - എന്നാണ് ഒരു ബന്ധുവിന്റെ പരാമർശം.\nസ്റ്റീഫൻ ജീവിതത്തോട് പ്രസാദാത്മകമായ സമീപനം വച്ചു പുലർത്തുന്ന ആളാണ്. അങ്ങനെയൊരു സമീപനം തനിക്കുണ്ടായത് ഇഷ്ടം പോലെ പണം തന്റെ കയ്യിലുള്ളതുകൊണ്ടാണെന്ന് ടി വി അഭിമുഖകാരിയോട് അയാൾ വെളിപ്പെടുത്തുന്നു. പണം, സന്തോഷത്തിനു പകരം വയ്ക്കാൻ പറ്റുന്ന സംഗതിയല്ലെന്നാണ് നമ്മുടെ ഗുണപാഠകഥകൾ നമുക്ക് പറഞ്ഞു തന്നിട്ടുള്ളത്. അതും ഉള്ളിലിട്ടു കിലുക്കിക്കൊണ്ടിരിക്കുന്ന നമുക്ക്, ശരീരമാസകലം തളർന്ന ഒരാൾ സന്തുഷ്ടനായിരിക്കും എന്നു വിശ്വസിക്കുന്നതിൽ പൊരുത്തക്കേടുണ്ട് എന്നു നമുക്കറിയാം. ഈ പൊരുത്തക്കേടിൽ നിന്ന് സിനിമ രക്ഷപ്പെടുന്നത് ജോണിനെ പകരം വച്ചുകൊണ്ടാണ്. അയാളുടെ നായകത്വത്തെ പൊലിപ്പിച്ചെടുക്കാനാണ് പണക്കാരനായ സ്റ്റീഫന് ശാരീരികമായ ശേഷിയില്ലാതെ വരുന്നത് എന്നു പറയാം. മറ്റൊരു തരത്തിൽ അസാധാരണമായ കഴിവുകളും വിപുലമായ സൌഹൃദവും കരിങ്കല്ലിലും തേൻ കിനിയിക്കുന്ന സൌമനസ്യവും അടക്കമുള്ള കാമാതുരതയും സഹോദരവാത്സല്യവും (എന്നു വച്ചാൽ കുടുംബസ്നേഹം തന്നെ) കുട്ടിക്കാലത്തേ പൂത്തു വിരിഞ്ഞു വേരുപ്പടത്തിയ നന്മയുമൊക്കെയുണ്ടെങ്കിലും ദാരിദ്ര്യം കെടുത്തിക്കളഞ്ഞ പ്രകാശം അയാളുടെ ജീവിതത്തിലേയ്ക്ക് വച്ചു നീട്ടാനുള്ള ഒരു ഉപഗ്രഹമാണ് സ്റ്റീഫൻ. ആ നിലയ്ക്ക് സിനിമ ഒരു കണ്ണുപൊത്തിക്കളി കളിച്ചിട്ടുണ്ട്. ശരീരം തളർന്ന സ്റ്റീഫനാണ് നന്മയുള്ളവനായ ജോണല്ല നായകൻ എന്ന ആഖ്യാനത്തിന്റെ ഭാവാഭിനയമാണ് ആ കള്ളക്കളി. നായകത്വത്തെ സംബന്ധിച്ച് മലയാള ജനപ്രിയ സിനിമാച്ചേരുവകളുടെ സ്ഥിരം ഫോർമുല വച്ചാണ് ബ്യൂട്ടിഫുളിന്റെയും കളി.\nനായകത്വങ്ങളെ സൃഷ്ടിക്കുന്നതിന് ജനപ്രിയ സിനിമകൾ കൈക്കൊള്ളുന്ന മാർഗങ്ങളിലൊന്ന് ശാരീരികമായ ശേഷിക്കൂടുതലാണല്ലോ. ഇവിടെ ജോണിനു വന്നിരിക്കുന്ന സൌഭാഗ്യം, പണം പ്രധാനമൂല്യമായ ഒരു സമൂഹത്തിൽ ഒന്നിനും കൊള്ളാതെ തളർന്നു കിടക്കുന്ന ഒരുവനുമായി മാത്രം അയാൾ താരത‌മ്യം ചെയ്യപ്പെടും എന്നതാണ്. അതുകൊണ്ട് തന്റെ വണ്ടി പിടിക്കാൻ വന്നവരോട് സുരേഷ്‌ഗോപിയെപ്പോലെ വാചകകസർത്ത് നടത്താനോ മോഹൻലാലിനെപോലെ കയറിൽ കെട്ടിത്തൂങ്ങി പറന്നിറങ്ങി അടിച്ചു പരിശാക്കാനോ മെനക്കെടേണ്ടതില്ല. അതൊന്നും കൂടാതെ തന്നെ അയാൾക്ക് ആ വണ്ടി തിരികെ കിട്ടുന്നുണ്ട്. ലക്ഷ്യമാണല്ലോ പ്രധാനം. ജോൺ എന്ന സ്നേഹത്തിന്റെ മാലാഖയ്ക്ക്  - സിനിമയിൽ ഒരിക്കലും അയാൾ ദേഷ്യപ്പെടുന്നില്ല. തനിക്ക് ഇവിടെ അത്ര നല്ല പേരല്ലെന്ന് ബൈക്കിന്റെ പിന്നിൽ കയറിയിരിക്കുന്ന പെണ്ണിനോട് നസ്യം പറയുന്നുണ്ടെങ്കിലും ഏതു ക്രൂശിത ശമര്യാക്കാരനെയും പോലെ ദുരാരോപണത്തിനു വിധേയമാവുന്നതല്ലാതെ തെറ്റൊന്നും അയാൾ ചെയ്യുന്നതായി സിനിമയിൽ സൂചനയില്ല - ആലോചിച്ചു നോക്കിയാൽ അത്ര കരുത്തുള്ള ചിറകൊന്നും ഇല്ലെന്ന് മനസ്സിലാവും. പാട്ടാണ് അയാളുടെ സൌഹൃദത്തിനുള്ള ഏക ഉപകരണം. അതു വച്ച് തനിക്കു ചുറ്റുമുള്ള ദരിദ്ര്യവാസികളെയും പരാജിതന്മാരെയും അയാൾ ചൂഷണം ചെയ്തിരുന്നതായി അവർ തന്നെ ഒരു നിർണ്ണായക നിമിഷത്തിൽ തുറന്നടിക്കുന്നുണ്ട്. ഇപ്പോൾ അയാൾ വന്നുപ്പെട്ടിരിക്കുന്നിടത്ത് നിന്ന് 50 ലക്ഷം രൂപ ചോദിച്ചു വാങ്ങാൻ പറ്റുന്നില്ലെന്നതാണ് അയാൾ ആകെ അനുഭവിക്കുന്ന പ്രതിസന്ധി. അതാകട്ടെ കൂട്ടുകാരുമായി ചേർന്നുള്ള ആൽബം നിർമ്മാണത്തിനാണ്. ഇത്രതന്നെ തുക അയാളുടെ നാട്ടിലെ വീടും പറമ്പും വിറ്റാലും കിട്ടും. പക്ഷേ അതയാൾ ചെയ്യില്ല. കാരണം അത്, അനുജത്തിയെ ഡോക്ടറാക്കാൻ വേണ്ടി മാറ്റി വച്ചിരിക്കുകയാണ്. അയാൾക്കു വേണ്ടി പലതും സഹിച്ചു എന്നു വീമ്പിളക്കുന്ന യുക്തിവാദികളായ കൂട്ടുകാർ ഇക്കാര്യം മനസ്സിലാക്കതെ പോകുന്നതാണ് അയാളുടെ നായകത്വത്തിന്റെ വിജയം. അയാൾ തികഞ്ഞ സ്വാർത്ഥനാണ്. തന്റെ ‘ഛായ’ തകർന്നാലോ എന്ന ഒരൊറ്റ ഭയമാണ് സ്റ്റീഫനോട് പണം ചോദിക്കുന്നതിൽ നിന്ന് അയാളെ വിലക്കുന്നത്. ഒരു ഉപയോഗവും ഇല്ലാത്തവന്റെ കൈയിലെ പൂത്തകാശിന്റെ ഭാവി അവകാശിത്തെപ്പറ്റിയുള്ള ഹോട്ടൽ കാവൽക്കാരന്റെ ആത്മഗതത്തിനു തൊട്ടടുത്ത സീനിലാണ് നാം ജോണിനെ കാണുന്നത്. വിൽപ്പത്രത്തിൽ അയാൾക്കു നീക്കി വച്ചിരിക്കുന്ന തുകയെപ്പറ്റി കേട്ട വാർത്ത തെറ്റാണെന്ന് സ്റ്റീഫൻ തന്നെ അറിയിക്കുമ്പോൾ കൊറിച്ചുകൊണ്ടിരുന്ന കയ്യിലിരുന്ന കടല കടലിലേയ്ക്ക് അയാൾ വലിച്ചെറിയുന്നിടത്താണ് സിനിമ അവസാനിക്കുന്നതും. അയാൾക്ക് പണം കിട്ടുക തന്നെ ചെയ്യും എന്ന സൂചനയാണ് സിനിമയെ ശുഭ പര്യവസായി ആക്കുന്നത്. സത്യൻ അന്തിക്കാടിന്റെ ‘ഭാഗ്യദേവത’യിലെന്നപോലെ പണം മുഖ്യ മൂല്യമായ സമൂഹത്തിന്റെ അബോധ താലങ്ങൾക്ക് അത്തരം പാളങ്ങൾ വേണം ചക്രങ്ങളുരുട്ടാൻ. എന്നാലും ഈ ദൃശ്യങ്ങളുടെ വിന്യാസം വ്യക്തമാക്കുന്ന അയാളുടെ ആന്തരസ്ഥിതി അയാളുടെ നന്മയെ പൊലിപ്പിക്കുന്നതാണെന്ന് വിചാരിച്ച് നാം കളങ്കിതരാവേണ്ട കാര്യമില്ല.\nസിനിമയിലെ വച്ചുമാറ്റക്കളിയിൽ ശ്രദ്ധേയമായ മറ്റൊന്നു കൂടി ചൂണ്ടിക്കാണിക്കേണ്ടതുണ്ട്. ലൈംഗികതയെ ചെന്നു തൊടാൻ ഒട്ടും മടിക്കാത്ത, എപ്പോഴും സന്തോഷവാനായിരിക്കുന്ന സ്റ്റീഫൻ ജോണിനെ കൂടെക്കൂട്ടുന്നത്, കൂട്ടുകാരനായിരുന്ന ശ്രീനിവാസന്റെ ശബ്ദത്തിന്റെ ഓർമ്മയാലാണ്. സ്റ്റീഫനുമായുള്ള ജോണിന്റെ ആകസ്മികമായ കൂട്ടുച്ചേരലിന് പഴയ ഒരു കഥ വൈകാരിക തീവ്രതയോടെ അനുബന്ധപ്പെടുത്തിയിട്ടുണ്ട് സംവിധായകൻ. നിസ്സഹായനായി ക്ലാസിൽ മൂത്രമൊഴിച്ചുപോയ സ്റ്റീഫനെ വാട്ടർബോട്ടിലിലെ വെള്ളമൊഴിച്ച് ജോൺ മുൻപ് അപമാനത്തിൽ നിന്ന് രക്ഷപ്പെടുത്തിയതാണ് ഫ്ലാഷ്‌ബാക്ക് കഥ. അപ്പോൾ ടീച്ചറും മദ്യം കഴിപ്പിച്ചതിന്റെ പേരിൽ പിന്നീട് (മുഴുക്കള്ളിയായ) അഞ്ജലിയും ജോണിനെ തല്ലി. അർഹതയില്ലാത്ത തല്ലുകൾ - അതും കാര്യവിവരമില്ലാത്ത സ്ത്രീകളുടെ - ഏറ്റുവാങ്ങിക്കൂടിയാണ് അയാൾ നല്ല ശമര്യാക്കാരനും മിശിഹയുമാവുന്നത്. അതുപോട്ടെ, സ്ത്രീകളോട് ലൈംഗികകാര്യങ്ങൾ തുറന്നു ചോദിക്കാൻ മടിയില്ലാത്ത സ്റ്റീഫന്റെ കൂട്ടെല്ലാം ആണുങ്ങളാവുന്നതിൽ ഒരു വച്ചുമാറ്റമുണ്ട്. അതൊരു നിവൃത്തികേടാണെന്ന് തോന്നുന്നില്ല. വേണ്ടത് എത്ര വില കൊടുത്തയാലും വാങ്ങിക്കുന്ന അയാൾക്ക്, പെണ്ണ് കളിമ്പത്തിനപ്പുറത്ത് ഒരു വിഷയമല്ല. വായ പ്രധാനപ്പെട്ട അവയവമായി സന്നിഹിതമാവുന്നതിന്റെ സൂചനയാണ് അടുക്കളക്കാഴ്ചകളിലും ഊട്ടിക്കൊടുക്കലുകളിലും തന്റെയടുത്തെത്തുന്നവർക്ക് ആഹാരം കൊടുക്കണമെന്നുള്ളത് അയാളുടെ നിർബന്ധത്തിലും ഒക്കെയുള്ളത്. അയാൾ ഇഷ്ടപ്പെടുന്ന ശബ്ദങ്ങൾ (ശ്രീനിവാസന്റെ, പിന്നെ ജോണിന്റെ) ഇതിന്റെ മറ്റൊരു വശമാണ്. അയാൾക്ക് പെണ്ണ് രസിക്കാനുള്ളതും ആണ്, അനുഭവിക്കുന്നുള്ളതുമാകുന്നു. കുളിച്ചിട്ട് ദിവസങ്ങളായ കന്യകയും സ്റ്റീഫന്റെ കുളിമുറിയിൽ കുളിക്കാനെത്തുന്ന അഞ്ജലിയും ഒരു പോലെ ആകർഷണീയരായി കാണിക്കുന്നതിന്റെ പൊരുത്തക്കേട് സാധൂകരിക്കപ്പെടുന്നത് അവിടെയാണ്.\nഫോണിൽ അലക്സിനോട് സംസാരിക്കുന്ന ഒരു ബന്ധു ഇച്ചായന്റെ അടുത്തിരിക്കുന്ന പെണ്ണിനെപോലെയും രാത്രി മുഴുവൻ ഇരുന്നു കുടിച്ചിട്ട് രാവിലെ എഴുന്നേറ്റ് കസർത്ത് നടത്തുന്ന അലക്സിന് ഫോൺ കൊണ്ടുകൊടുക്കുന്ന മച്ചിയായ ഭാര്യയെപ്പോലെയും ഇരുട്ടിൽ മങ്ങി ഒതുങ്ങി നിൽക്കുന്ന സ്ത്രീശരീരത്തിന്റെ അസന്തുലിതത്വമാണ് ബ്യൂട്ടിഫുളിനെ ആകെ ആവേശിച്ചു നിൽക്കാനുള്ള കാരണം വെറും ആൺക്കോയ്മാപരമായ നിലപാടു മാത്രമല്ലെന്നാണ് ഇതുവരെ പറഞ്ഞു വച്ചതിന്റെ ചുരുക്കം.\nPosted by വെള്ളെഴുത്ത് at 10:46 PM4comments:


ഗോരഖ്പൂര് ആസ്പത്രിയില് 30 കുട്ടികള് ഓക്‌സിജന് കിട്ടാതെ മരിച്ചു - Kauthuka Varthakal ~ Variety News ~ - Puncha Paadam\nStarted by Kuttan Thampuran, Aug 11 2017 09:08 PM\nഓക്‌സിജന് വിതരണം നിലച്ചതിനേത്തുടര്‍ന്ന് ഉത്തര്‍പ്രദേശിലെ ഗോരഖ്പുരിലെ ബി.ആര്.ഡി ആസ്പത്രിയില് 30 കുട്ടികള് മരിച്ചു. കുടിശ്ശിക നല്‍കാനുള്ളതിനേത്തുടര്‍ന്ന് വിതരണക്കാര് ഓക്‌സിജന് വിതരണം നിര്‍ത്തിവെച്ചതാണ് കാരണമെന്നാണ് പോലീസ് പറയുന്നത്. എന്‍സഫലൈറ്റിസ് ബാധിച്ച കുട്ടികളാണ് മരിച്ചവരില് ഭൂരിപക്ഷവും.\nവ്യാഴാഴ്ച രാത്രിയാണ് 20 കുട്ടികള് മരിച്ചത്. ഇതേത്തുടര്‍ന്ന് അധികൃതര് വീണ്ടും ഓക്‌സിജന് ലഭ്യത ഉറപ്പാക്കി. വീണ്ടും ഓക്‌സിജന് വിതരണം നിലച്ചതാണ് 10 പേര് കൂടി മരിക്കാന് കാരണമായത്.\nമുഖ്യമന്ത്രി യോഗി ആദിത്യനാഥ് ആസ്പത്രി സന്ദര്‍ശിച്ച് രണ്ടു ദിവസത്തിനുള്ളിലാണ് സംഭവമെന്നതും ശ്രദ്ധേയമാണ്. ആസ്പത്രിയുടെ പ്രവര്‍ത്തനം പരിശോധിക്കാനായിരുന്നു അദ്ദേഹത്തിന്റെ സന്ദര്‍ശനം.\nഉത്തര്‍പ്രദേശില് കുട്ടികളിലെ എന്‍സഫലൈറ്റിസ് രോഗം തടയാനുള്ള പ്രവര്‍ത്തനങ്ങള് മുഖ്യമന്ത്രിയുടെ നേതൃത്വത്തില് നടക്കുന്നതിനിടെയാണ് ഈ ദാരുണ സംഭവം.\nകഴിഞ്ഞ രാത്രിയാണ് കമ്പനി ഓക്‌സിജന് നല്‍കുന്നത് നിര്‍ത്തിവെച്ചത്. ആസ്പത്രി അധികൃതര് 66 ലക്ഷം രൂപ കുടിശ്ശിക നല്‍കാനുണ്ടെന്നതായിരുന്നു കാരണം. മൂന്ന് വാര്‍ഡുകളില് പ്രവേശിപ്പിച്ച കുട്ടികളാണ് മരിച്ചവര്.\nഓക്‌സിജന് വിതരണം നിര്‍ത്തിവെക്കുമെന്ന് കമ്പനി നേരത്തേ ആസ്പത്രി അധികൃതരെ അറിയിച്ചിരുന്നെങ്കിലും കാര്യം വേണ്ടത്ര ഗൗരവത്തിലെടുത്തില്ലെന്ന് ആരോപണമുണ്ട്. ആസ്പത്രിയിലെ സാങ്കേതിക വിഭാഗം ഓക്‌സിജന് അളവ് കുറവ് നേരത്തേ ശ്രദ്ധയില് പെടുത്തിയെന്നും റിപ്പോര്‍ട്ടുണ്ട്.\nഉത്തര്‍പ്രദേശിലെ എന്‍സഫലൈറ്റിസ് ചികിത്സക്ക് പേരുകേട്ട ആസ്പത്രിയാണ് ബാബ രാഘവ് ദാസ് മെഡിക്കല് കോളേജ് എന്ന ബി.ആര്.ഡി ആസ്പത്രി. സംഭവം സംബന്ധിച്ച് ഇതുവരെ സര്‍ക്കാരിന്റേയോ ആസ്പത്രി അധികൃതരുടേയോ ഭാഗത്തുനിന്ന് പ്രതികരണങ്ങളൊന്നു പുറത്തുവന്നിട്ടില്ല.\nEdited by achu_s, 11 August 2017 - 09:09 PM.\ndakini17 likes this\nSo sad indeed ....\nippo report varunnath5days in uillil 60 per marichana\netra kuttikal marichalum enthokke sambavichalum aa hospitalino supply companikko oru problevum undakilla....athanu indian law\n#6 Kuttan Thampuran\nenthu cheyyana keralathil anengi minimum aa hospital adichu thakartheene\nAdichu thakarthittu enthu karyam ... Angane orikkalum chindikkaruth ....\nkerathil ayirunnengil ennanu udheshiche, ee news maryadaku news channelil onnum kanikkinilla\nItuvare anangatha palarkkum pathukke anakkam vekkan thudangi ... pakshe swantham kunjinte dead body polum vtil ethikkan pattathe cherthu pidichu karayunna ammede news vannale ivante okke aasanam irikkunnidathu ninnum pongoo..\nE paapam okke avar ethra jenmam eduthaalum theerilya ......\nkeralathil ithinekkal dayaneeyamaya avasthakal undayittund.... ennittum onnum sambavikkatha orupad casukal und.... ippol ekadesham morethan 500 people died because of fever and related issues.... so all over India its same ...\nmarana sankya 74 aayi , 100 kuttikalude nila valare mosham aanu


മുൻ ചീഫ് സെക്രട്ടറിയും എഴുത്തുകാരനുമായ സി പി നായർ അന്തരിച്ചു – Media Mangalam\nമുൻ ചീഫ് സെക്രട്ടറിയും എഴുത്തുകാരനുമായ സി പി നായർ അന്തരിച്ചു\nതിരുവനന്തപുരം : മുൻ ചീഫ് സെക്രട്ടറിയും എഴുത്തുകാരനുമായ സിപി നായർ അന്തരിച്ചു. കേരള സർക്കാരിലെ പല സുപ്രധാന പദവികളും വഹിച്ചിട്ടുള്ള ഉദ്യോഗസ്ഥനായിരുന്നു അദ്ദേഹം. വാർധക്യ സഹജമായ അസുഖങ്ങളെ തുടർന്നായിരുന്നു അന്ത്യം. 81 വയസ്സായിരുന്നു.\nഭരണപരിഷ്‌കാര കമ്മീഷൻ അംഗമായിരുന്ന അദ്ദേഹം തിരുവിതാംകൂർ ദേവസ്വം കമ്മീഷണറായും സേവനം അനുഷ്ഠിച്ചിട്ടുണ്ട്. പ്രശസ്ത സാഹിത്യകാരൻ എൻപി ചെല്ലപ്പൻ നായരുടെ മകനാണ്.\nഹ്വസ്വകാലം കോളജ് അധ്യാപകനായി പ്രവർത്തിച്ച ശേഷമാണ് അദ്ദേഹം സിവിൽ സർവീസിലെത്തിയത്. 1962 ബാച്ച് ഐഎഎസ് ഉദ്യോഗസ്ഥനായിരുന്നു. ഒറ്റപ്പാലം സബ്കലക്ടർ, തിരുവനന്തപുരം ജില്ലാ കലക്ടർ, ആസൂത്രണവകുപ്പിൽ ഡെപ്യൂട്ടി സെക്രട്ടറി, കൊച്ചി തുറമുഖത്തിന്റെ ഡെപ്യൂട്ടി ചെയർമാൻ എന്നീ പദവികൾ വഹിച്ചു.\n1982-87 കാലത്ത് മുഖ്യമന്ത്രി കെ കരുണാകരന്റെ സെക്രട്ടറിയായി പ്രവർത്തിച്ചിട്ടുണ്ട്. തൊഴിൽ സെക്രട്ടറി, റവന്യൂബോർഡ് അംഗം, ആഭ്യന്തരസെക്രട്ടറി തുടങ്ങിയ പദവികളിലും സേവനം അനുഷ്ഠിച്ചിട്ടുണ്ട്. 1998 ഏപ്രിലിൽ സർവീസിൽ നിന്ന് വിരമിച്ചു. കെഇആർ പരിഷ്‌ക്കരണം അടക്കം ഭരണപരിഷ്‌ക്കാര മേഖലകളിൽ നിരവധി സംഭാവനകൾ നൽകി.\nഹാസ്യസാഹിത്യകാരൻ എന്ന നിലയിലും സിപി നായർ ഏറെ തിളങ്ങിയിരുന്നു. നർമ്മം തുളുമ്പുന്ന നിരവധി ലേഖനങ്ങൾ സിപി നായർ എഴുതിയിട്ടുണ്ട്. ഇരുകാലിമൂട്ടകൾ, കുഞ്ഞൂഞ്ഞമ്മ അഥവാ കുഞ്ഞൂഞ്ഞമ്മ, പുഞ്ചിരി പൊട്ടിച്ചിരി, ലങ്കയിൽ ഒരു മാരുതി, ചിരി ദീർഘായുസിന് തുടങ്ങിയ കൃതികൾ രചിച്ചു.\nസർവീസ് ചട്ടങ്ങളിലും മറ്റും ആഴത്തിൽ അവഗാഹമുള്ള വ്യക്തിയായിരുന്നു സിപി നായർ. സരസ്വതിയാണ് സിപി നായരുടെ ഭാര്യ. ഹരിശങ്കർ, ഗായത്രി എന്നിവർ മക്കളാണ്.\nc p nair ias kerala ചീഫ് സെക്രട്ടറി സി പി നായർ\nപരീക്ഷാ ഹാളിൽ നിന്നും പുറത്തേക്ക് വരവേ നിതിനയെ ക്രൂരമായി കഴുത്തറുത്തത് ഹാക്സോ ബ്ലേയ്ഡ് ഉപയോഗിച്ച്; വഴിയരുകിൽ പ്രാണനുവേണ്ടി പിടയുന്ന പെൺകുട്ടിയെ കണ്ടത് കോളജിലെ രണ്ട് വിദ്യാർത്ഥിനികൾ; പാലാ കോളജിലെ നിതിന മോളും പ്രണയപ്പകയുടെ ഇര\nസംസാരിച്ച് നിൽക്കവെ നിതിനയുടെ മുടിയിൽപിടിച്ച് കീഴ്പ്പെടുത്തി കഴുത്തറുത്തു; രക്തം ചീറ്റിയതോടെ അഭിഷേക് അടുത്തുള്ള മരച്ചുവട്ടിൽ ഇരുന്നത് ഭാവഭേദമില്ലാതെ; പാലാ കോളജിൽ നടന്നത് രക്തം മരവിക്കുന്ന ക്രൂരകൊലപാതകം